
FORORD 


DA  jeg  reiste  til  Orienten,  tænkte  jeg  aldeles  ikke 
paa  at  skrive  nogen  bok  om  min  reise.  Jeg 
følte  at  jeg  var  uskikket  til  det,  og  at  et  saadant 
arbeide  i  ethvert  fald  vilde  være  ganske  overflødig; 
ti  der  gives  jo  mange  reiseskildringer  fra  Orienten, 
skrevet  av  dygtige  forfattere  som  har  reist  i  længere 
tid  netop  med  det  for  øie  at  skrive  om  sine  oplevel- 
ser. Men  merkelig  nok  blev  der  dog  en  bok  av  det 
allikevel. 

Dette  gik  saaledes  for  sig:  Da  jeg  var  i  Leipzig, 
fik  jeg  med  gode  raad  angaaende  min  østerlandsreise 
fra  dr  Albert  Socin,  prof.  dr.  Guthe  og  dr.  Dalman, 
alle  ved  Leipzig  universitet.  De  to  førstnævnte  har 
reist  paa  kryds  og  tvers  i  Orienten.  De  var  enige 
om  at  reisen  var  forbundet  med  noksaa  store  farer, 
at  man  maatte  ha  fører  hvorsomhelst  man  reiste,  og 
at  det  vilde  koste  mange  penger.  Dr.  Robinson,  som 
studerte  ved  universitetet,  og  som  hadde  været  lærer 
ved  en  skole  i  Beirut  i  Syrien  i  to  aar,  sa  ogsaa  at 
jeg  maatte  ha  en  fører  med  paa  mine  reiser  der- 
nede, og  gav  mig  navnet  paa  en  som  skulde  være  den 
"bedste  dragoman  i  Palæstina". 

Aftenen  før  min  avreise  spaserte  jeg  sammen  med 
Rev.  Edwards,  —  den  amerikanske  prest  i  Leipzig  — 
som  ogsaa  advarte  mig  mot  de  farer  som  er  forbun- 
det med  en  saadan  reise.  Jeg  noterte  ned  alt  hvad 
disse  gode  herrer  sa,  puttet  deres  anbefalingsbreve  i 
min  sikreste  lomme  og  drog  saa  avsted. 

Ved  ankomsten  til  Kairo  var  altsaa  mit  første 
erende  at  finde  en  god  dragoman.  Jeg  hadde  ikke 
videre  bryderi  med  det;  men  da  betalingen  skulde 
bestemmes,  kom  der  en  knute  paa  traaden.  Drago- 
manenes  graadighet  efter  penger  var  stor,  og  jeg 
besluttet  at  være  min  egen  fører  trods  alle  velmente 
raad  og  advarsler.  Jeg  besøkte  pyramidene  og  mange 
andre  steder  baade  i  og  utenfor  Kairo  alene,  og  alt 
gik  mig  vel.  I  Palæstina  foretok  jeg  flere  turer  til- 
fots,  ofte  alene  og  næsten  altid  uten  fører;  men  da 
jeg  ytret  tanken  om  at  gaa  uten  fører  til  det  Døde 
Hav  og  Nazaret,  blev  jeg  av  forskjellige  europæere  i 
Jerusalem  bestemt  advaret  derimot. 

Man  fortalte  mig  alskens  historier  om  beduinene. 
Blandt  andet  fik  jeg  høre  at  en  engelskmand  og  hans 
hustru  nylig  var  blit  overfaldne  og  frarøvet  alt,  like 
til  den  sidste  traad.  De  kom  tilbake  til  Jerusalem  i 
en  sørgelig  forfatning,  idet  de  —  som  man  fortalte  — 
neppe  hadde  det  de  kunde  skjule  sig  med. 

Den  amerikanske  konsul  blev  meget  overrasket  da 
jeg  fortalte  ham  om  min  paatænkte  fottur  til  Nazaret. 
"Det  gaar  maaske  an/'  sa  han,  "men  jeg  har  ikke 
hørt  om  nogen  amerikaner  som  har  tat  en  saadan  tur." 

Efter  at  ha  hørt  adskillig  av  dette  slags  begyndte 
jeg  saa  smaat  at  vakle  i  mit  forsæt  om  at  ville  gaa 
uten  fører,  og  kom  omsider  til  den  beslutning  at  det 
vilde,  mildest  talt,  være  et  dumdristig  foretagende. 
Jeg  svævet  en  tid  i  uvisshet,  indtil  jeg  en  dag  kom 
sammen  med  fem  andre  "fotister",  som  med  det 
første  tænkte  at  besøke  det  Døde  Hav.  Det  var  nu 
med  engang  forbi  med  mine  betænkeligheter,  og  det 
varet  ikke  længe  førend  de  fem  og  jeg  hadde  vendt 
Jerusalem  og  alle  vore  gode  venner  ryggen. 

Mine  nye  venner  var  alle  tækkelige  unge  mænd. 
En  var  forretningsmand  fra  Genua,  en  var  botaniker 
og  var  fra  Saksen,  hr.  Rieper  og  kamerat  var  kunst- 
malere fra  Nord-Tyskland,  og  hr.  Cramer  var  arki- 
tekt fra  Hanover.  Vi  var  et  muntert  selskap  og 
hadde  det  meget  hyggelig,  langt  hyggeligere  end  om 
vi  hadde  fulgt  som  slaver  i  hælene  paa  en  dragoman, 
som  vi  desuten  hadde  maattet  betale  et  høit  honorar 
for  denne  ære.  Vi  var  vore  egne  herrer  og  kunde 
gaa  hvor  langsomt  eller  hurtig  vi  vilde,  og  kunde 
hvile  saa  ofte  og  saa  længe  vi  ønsket. 

Paa  den  lange  og  hyggelige  tur  til  Nazaret  var  vi 
fire  i  følge:  to  dygtige  landskapsmalere  fra  Kjøben- 
havn,  begge  venlige  og  kristeligsindet  unge  mænd, 
min  uforglemmelige,  trofaste  Hartman,  botanikeren 
fra  det  førstnævnte  selskap,  og  mig  selv. 

Ved  at  reise  paa  denne  maate  sparer  man  mange 
penger  og  har  langt  større  anledning  til  at  sætte  sig 
ind  i  forholdene  end  ved  den  almindelige  maate  at 
reise  paa.  Og  saa  er  det  et  ypperlig  middel  til  at 
styrke  helbreden.  Under  mine  studier  i  Leipzig 
hadde  min  helbredstilstand  ikke  været  rigtig  tilfreds- 
stillende; men  paa  disse  mine  fotturer  i  Orienten 
følte  jeg  mig  som  et  nyt  menneske. 

Paa  grund  av  denne  noksaa  sjeldne  maate  hvor- 
paa  jeg  reiste  i  Østerlandene,  er  det  da  at  jeg  vover 
at  byde  publikum  mine  ringe  reiseskildringer. 

Jeg  har  næret  det  haab,  at  det  kanske  kunde  være 
til  gagn  for  saadanne  som  har  lyst  til  at  besøke 
Orienten,  men  som  holder  sig  tilbake  paa  grund  av 
utgiftene  og  de  mange  farer  som  man  tror  er  for- 
bundet med  en  saadan  tur. 

Det  er  ogsaa  mit  inderlige  ønske  at  læseren  ved 

at  følge  med  paa  min  vandring  gjennem  det  Hellige 
Land,  hvis  landskaper  og  stæder  vi  har  hørt  om  og 
faat  kjær  allerede  fra  vor  tidligste  barndom,  ofte  vil 
bli  ledet  til  at  mindes  den  kjærlige  frelser,  som  jo  i 
sit  jordeliv  færdedes  netop  her  og  derved  har  gjort 
disse  egne  saa  hellige  og  dyrebare  for  os. 

Anm. — Det  er  mit  haab  at  foreliggende  nye  oplag 
av  "Fotturer"  vil  møtes  med  samme  velvilje  som  før 
er  blit  boken  til  del;  likeledes  at  interessen  for  de 
bibelske  lande  vil  stadig  økes,  og  ikke  mindst  netop 
nu  da  tyrkerne  har  maattet  rømme  det  hellige  land. 

ForF. 

Fra  Athen  til  Alexandria 


MJ&å 


JET  sidste  jeg  saa  av  Europa,  var  Akropolis, 
kneisende  stolt  paa  sin  høi  ved  Athen,  da  vi 
1  iT  1  langsomt  seilte  ut  av  havnen  ved  Piræus. 
Som  jeg  stod  der  og  lænte  mig  op  til  skibsrækken  og 
betragtet  ruinene,  som  litt  efter  litt  tapte  sig  i  det 
fjerne,  fyldtes  jeg  av  mangeslags  tanker:  Her  var 
det  da  de  bodde,  de  gamle  der  eide  den  storslagne 
aand  som  har  git  sig  uttryk  i  disse  herlige  bygverker; 
hvor  sørgelig  at  de  var  opført,  mange  av  dem,  i  en 
hensigt  værre  end  unyttig  —  til  dyrkelse  av  hedenske 
guder !  Mens  ruinene  gradvis  svandt  for  synet,  fore- 
stillet jeg  mig  den  scene  som  fremstilledes  her  i 
gamle  dage  —  det  imponerende  Parthenon,  som  for- 
tonet sig  høit  over  de  andre  bygninger,  Erechtheum 
med  dets  billedstøtter  og  altere,  Propylæa,  statuene 
og  gruppene  som  prydet  hvert  rum,  hver  krok  og 
hvert  hjørne  —  jeg  forestillet  mig  alt  i  den  fuld- 
komne stand  som  det  engang  var,  da  de  pan- 
athenæiske  processioner  holdt  indtog  her,  —  indtryk- 
ket av  al  denne  pragt  maa  ha  været  overvældende. 

Som  jeg  stod  slik  og  drømte,  fik  jeg  pludselig  et 
slag  paa  skulderen,  som  kaldte  mig  tilbake  til  virke- 

ligheten.  Det  var  en  sjømands  godmodige  maate  at 
varsko  mig  om  at  jeg  var  iveien.  Straks  efter  vinket 
en  anden  sjømand  til  mig  at  jeg  skulde  komme 
nedenunder.  Han  viste  mig  min  køie.  Dernæst  viste 
han  mig  hvorledes  en  mand  ser  ut  som  ønsker  drik- 
kepenger.  Han  kunde  ikke  tale  engelsk,  men  gjorde 
tegn.  Da  ingen  drikkepenger  kom  frem,  trodde  han 
at  jeg  ikke  skjønte  ham,  og  saa  prøvde  han  at  gjøre 
sit  ønske  forstaaeligere  ved  at  peke  paa  min  haand. 
Jeg  saa  paa  den  med  forbauselse.  Saa  pekte  han  paa 
min  lomme.  Jeg  følte  paa  den  med  forfærdelse.  Saa 
drog  han  frem  nogen  mynter,  og  signaliserte  at  det 
var  slike  saker  han  ønsket  sig.  Jeg  prøvde  at  la  ham 
forstaa  at.  jeg  ogsaa  satte  ganske  stor  pris  paa  den 
slags  varer.  Dette  syntes  at  ærgre  ham  ordentlig, 
for  han  tok  fat  i  mig  med  begge  hænder  og  skrek: 
"Backschisch !  Backschisch !"  Men  jeg  holdt  mig  saa 
døv  som  nogen.  Tilslut  fjernet  han  sig,  men  skulte 
rasende  til  mig  da  han  gik  op  av  trappen.  Her  venter 
man  drikkepenger  om  man  saa  bare  tar  op  hatten 
for  en. 

Baaten  var  russisk.  Alting  var  net  og  rent  og  i 
god  orden.  Næsten  alle  nationer  var  repræsentert 
ombord;  tyrkerne  og  grækerne  var  i  majoritet.  Jeg 
spaserte  omkring  mellem  passagererne  og  forsøkte 
netop  at  baute  rundt,  hjørnet  paa  et  musselinsteppe, 
i  hvis  midte  dets  eier  tronet  med  benene  saa  deilig  i 
kors  som  en  kunde  ønske  sig,  og  aarvaakent  holdt 
utkik,  om  nogen  skulde  træ  paa  det,  —  da  talte  nogen 


Muhamed  Alis  rytterstatue. 

til  mig.  Jeg  hørte  mig  tiltalt  i  et  kjendt  tungemaal 
og  ventet  ikke  med  at  svare.  Det  var  en  rumænsk 
dame  som  paa  engelsk  indbød  mig  til  at  ta  plads  ved 
siden  av  sig  paa  en  av  sine  hynder.  Jeg  prøvde  at 
sitte  med  benene  overkors  å  la  tyrkerne;  men  en 
gammel  tyrkisk  officer  som  sat  i  nærheten,  lo  saa 
høit  av  mig,  at  jeg  opgav  det.  Den  rumænske  dame 
forestillet  mig  for  flere  av  sine  venner  som  sat  nær 
ved.  Somme  av  dem  talte  arabisk,  somme  tyrkisk, 
andre  russisk  og  atter  andre  tysk.  Hun  var  den  van- 
skelige sak  voksen  at  kunne  underholde  os  allesam- 
men, og  hun  talte  ikke  bare  disse  sprog,  men  desfor- 
uten  fransk,  italiensk  og  græsk.  Der  er  en  ren  ba- 
belsk sprogforvirring  paa  disse  kanter.  En  møter 
ofte  folk  av  middelstanden  som  taler  flytende  en  fire- 
fem  sprog. 

Blandt  dem  jeg  her  blev  forestillet  for,  var  en 
ung  arabisk  student  fra  Jerusalem,  paa  reise  fra 
Konstantinopel  til  Kairo.  Han  studerte  til  ingeniør 
og  var  en  smuk  og  intelligent  mand.  Mange  av 
araberne  har  et  vakkert  utseende.  Min  arabiske  be- 
kjendt  og  jeg  blev  snart  ganske  fortrolige.  Han  sa 
at  han  trodde  "litt"  paa  Kristus,  men  "mere"  paa  Mu- 
hamed.  Han  sa  paa  klodset  engelsk :  "Min  fad-er  og 
bedstefad-er  muh-hammedaner ;  jeg  en  ogsaa."  Dette 
er  det  muhamedanske  princip.  De  tror  blindt  hen 
hvad  deres  forfædre  trodde,  uten  at  vite  hvorfor,  og 
uten  at  undersøke  om  det  er  ret  eller  galt.    Han  var 

godhjertet  og  venlig  og  bød  mig  fikener,  dadler, 

nøtter  og  andet  slikt.  Vi  kokte  te  paa  en  liten  te- 
maskine han  hadde  med  sig.  Brød,  ost,  frugt  og  fisk 
kjøpte  vi  for  en  bagatel,  og  jeg  er  sikker  paa  vi  nøt 
vort  tarvelige  maaltid  med  like  stort  behag  som 
kahytspassagerene  sine  kostbare  retter.  Min  spise- 
regning for  de  to  dage  kom  bare  paa  nogen  faa 
francs.  Dampskibsbilletten  hadde  kun  kostet  mig 
enogtyve  francs.  Ved  ankomsten  til  Alexandria 
viste  min  arabiske  ven  mig  den  avskedsvenlighet 
at  betale  for  vognen  som  tok  os  til  hotellet,  og 
vilde  ikke  paa  nogen  maate  la  mig  delta  i  utgiften. 
En  forsmak  paa  orientalsk  gjestfrihet  —  noget  de 
reisende  i  Østen  ellers  maa  være  paa  sin  post  imot, 
da  der  ofte  er  en  rævestrek  med  i  spillet.  Den  unge 
Kahlidy,  min  ledsager,  var  dog  ikke  av  det  under- 
fundige slags.  Senere  fandt  jeg  ut  at  han  tilhørte 
en  meget  høitstaaende  familie  i  Jerusalem.  Han 
gav  mig  et  anbefalingsbrev  til  sin  onkel,  en  rik  mand 
og  pascha  og  en  av  de  fornemste  i  regjeringen.. 

Længe  efterat  vi  hadde  tapt  den  græske  kyst  av 
syne,  fik  vi  øie  paa  nogen  øer.  Jeg  spurte  flere  av 
mandskapet  om  de  kunde  si  mig  hvor  øen  Patmos 
laa.  Ingen  av  dem  visste  det,  ja  de  hadde  ikke  en- 
gang hørt  tale  om  den,  sa  de.  Dette  er  ikke  første 
gang  det  har  hændt  mig  at  folk  har  git  mig  de  mest 
utilfredsstillende  svar  angaaende  deres  eget  fædre- 
land. 

Veiret  paa  turen  var  det  deiligste  en  kunde  ønske 
sig;  men  nogen  muhamedanske  kvinder  blev  allikevel 

dygtig  sjøsyke.  Om  kvelden  hadde  vi  et  vakkert 
maaneskin.  Jeg  hilste  maanen  med  fryd;  ti  den  var 
den  eneste  kjending  hjemmefra  jeg  møtte  i  disse 
fremmede  egne.  Til  langt  paa  nat  stod  jeg  paa  dæk- 
ket og  saa  hvorledes  den  ilte  avsted  gjennem  de  lette 
skylag.  Mens  jeg  stod  slik  en  kveld,  kom  jeg  til 
at  tænke  paa  apostelen  Paulus  og  hans  forlis.  Over 
disse  vand  hadde  han  ogsaa  seilet,  men  under  hvilke 
ganske  andre  forhold !  En  fange  i  lænker  paa  et 
svakt  skib,  som  hvert  øieblik  truet  med  at  gaa  under 
i  den  rasende  storm.  Var  han  dengang  gaat  tapt  for 
kristenheten,  hvor  meget  anderledes  vilde  man  ikke 
da  ha  maattet  skrive  verdens  historie ! 

Efter  en  behagelig  reise  kom  vi  til  Alexandria  i 
et  storartet  solskin  over  den  blikstille  sjø.  Vi  blev 
lodset  ind  i  havnen  av  en  arabisk  lods.  Bryggene 
var  en  eneste  bevægelig  masse  av  arabere,  negere, 
indfødt  politi  og  engelske  soldater.  Saasnart  land- 
gangen var  firet,  kom  araberne  klatrende  ombord 
som  rotter.  Som  rovdyr  kastet  de  sig  over  os  og  vor 
bagage.  Et  dusin  hænder  grep  samtidig  efter  mine 
vadsækker,  og  ikke  før  hadde  jeg  været,  saa  heldig 
at  faa  drevet  et  par  tilbake,  før  andre  trængte  sig 
frem  istedet.  De  satte  sine  skidne  munde  like  ved 
mit  øre  og  skrek  i  kor:  "Her,  mester,  jeg  billigste 
mand;  hei,  min  herre,  gi  mig  tøiet  Deres  kvikt; 
baron,  jeg  liker  Dere,  vil  bære  hele  kufferten  for 
ingenting!"  Det  var  et  svare  stræv.  Hadde  jeg 
ikke  hat  min  arabiske  ven  med,  vilde  det  maaske 

ikke  gaat  mig  godt.  Vi  slap  gjennem  toldboden  uten 
noget  ophold;  men  da  vi  skulde  til  at  se  os  om  efter 
et  hotel,  gik  det  ikke  saa  glat  længer. 

Vi  bad  vor  arabiske  kusk  kjøre  os  til  "Hotel 
Roumania";  men  han  visste  om  et.  andet  sted  han 
likte  bedre,  og  tok  os  dit  uten  at  forhøre  sig  om  hvad 
vi  tænkte  om  den  ting.  Da  vi  steg  ut  av  vognen, 
blev  vi  meget  forbløffet  over  at  befinde  os  ved  det 
fremmede  hotel.  Vi  gik  ind  for  at  se  hvad  det  hadde 
at  by  paa;  men  da  vi  fandt  prisene  for  svære,  be- 
falte  vi  kusken  at  kjøre  videre  til  "Hotel  Roumania". 
Han  førte  os  gjennem  en  hel  del  bakgater,  trange 
stræder  og  smug  og  stoppet  tilsidst  i  et  av  de  smud- 
sigste kvartaler  i  byen.  Her  viste  han  os  et  snavset 
tysk  hotel.  Dette  var  anden  gang  han  narret  os,  og 
vi  drog  den  slutning  av  dette  at  han  arbeidet  som 
agent  og  var  bestemt  paa  at  faa  os  til  at  ta  ind  paa 
et  av  sine  hoteller  trods  vore  befalinger.  Vi  vendte 
os  rasende  mot  ham  og  spurte  om  han  ikke  vilde 
kjøre  os  til  "Hotel  Roumania"  nu.  Han  svarte  yd- 
mygelig jo,  og  saa  begyndte  vi  paa  en  anden  utflugt 
gjennem  bakgatene.  Denne  gang  landet  vi  foran 
"Hotel  des  Pyramids".  Vor  ærgrelse  kan  enhver  for- 
staa.  Min  ledsager  besluttet  allikevel  at  slaa  sig  til 
her,  han  var  for  træt  av  denne  runddans;  men  jeg 
gjorde  det  under  protest.  Vor  mørkladne  kusk  for- 
langte og  fik  ekstrabetaling  attpaa  for  sin  umake. 
Han  burde  være  pisket  istedet.  Troløshet.  og  kjel- 
tringsknep  av  den  slags  er  noksaa  almindelig  blandt 

disse  arabere;  reisende  maa  altid  være  paa  sin  post 
overfor  dem.  ''Hotel  des  Pyramids"  var  ganske  godt 
og  billig,  vi  betalte  kun  et  par  francs  hver  for  et 
værelse.  Jeg  blev  vist  ind  paa  mit  med  det  samme 
og  gjorde  bekjendtskap  med  en  orientalsk  seng,  den 
mest  komfortable  tilstelling  jeg  nogensinde  har  set. 
Den  var  overklædd  med  "mosquito-netting"  og  var 
makeløs  bløt  og  god.  Jeg  prøvde  den  straks  og  til- 
bragte min  første  nat  i  faraonenes  land  fordypet  i  en 
høist  forfriskende  søvn. 

Der  er  ikke  særdeles  meget  at  se  i  Alexandria.  Man 
kan  overkomme  det  meste  paa  en  dag.  Det  er  bedst 
at  gaa  til  "CookV  reisekontor  og  faa  en  fører  til  at 
vise  sig  omkring  i  byen.  De  regulære  førere  er 
kostbare,  men  der  er  adskillige  andre  rundt  kontoret 
som  ikke  er  saa  dyre  paa  det,  og  som  er  tilstrækkelig 
paalidelige.  Jeg  tok  en  av  disse.  Han  forlangte  to 
francs,  men  fik  bare  én.  Orientalerne  forlanger  altid 
en  to-tre  ganger  mere  end  de  venter  at  faa,  saa  en 
maa  vænne  sig  til  litt  pruting.  Min  fører  var  en 
gammel  muselmand,  meget  kroket  og  styg;  men  da 
han  talte  engelsk  noksaa  bra,  og  ovenikjøpet  saa  ut 
som  han  hadde  vasket  sig  forholdsvis  nylig,  saa  hyrte 
jeg  ham.  Han  syntes  at  vite  litt  mere  om  byen  end 
en  engelsk  soldat  jeg  møtte,  og  som  førte  mig  til 
Muhamed  Alis  rytterstatue  da  jeg  spurte  ham  om 
der  var  noget  sted  i  Alexandria  som  virkelig  fore- 
vises som  Alexander  den  stores  grav. 

Først  kom  vi  til  Pompeiis  søile.     Den  er  det 


26  FOTTURER  I  ÆGYPTEN  OG  PAI^STINA 

eneste  som  er  tilbake  av  alle  de  storartede  bygverker 
og  monumenter  fra  gamle  dage.  Den  har  skuet  ned 
paa  alle  de  ødelæggelser  som  i  tidenes  løp  har  hjem- 
søgt byen,  og  de  mange  religiøse  stridigheter  som 
her  har  fundet  sted.  Den  saa  det  berømte  bibliotek 
(400,000  bind)  brænde,  saa  de  kristnes  undertryk- 
kelse, deres  undergang  og  Islams  endelige  triumf. 
Den  mægtige  gamle  pilar  ser  med  sine  to  tusen  aar 
likesaa  imponerende  ut  idag  som  dengang  Alexandria 
stod  paa  sin  velmagts  tinde. 

Nogen  skidne  arabere  sat  rundt,  søilens  fot  fær- 
dige til  at  stikke  til  sig  al  den  "backschisch"  de  bare 
kunde  faa.  Jeg  gik  gjennem  nogle  bakgater,  hvor 
urensligheten  var  rent  forfærdelig.  Landskapets, 
husenes,  beboernes,  ja  selve  kanalens  fremherskende 
træk  var  smuds.  Fluene  trives  nok  bedre  her  end 
noget  andet  sted,  kan  man  merke.  Vandet  hadde 
noget  av  sort  blæk  ved  sig,  men  drikkes  begj  ærlig  av 
de  indfødte,  som  paastaar  at  det  er  bedre  end  nogen 
medicin. 

Min  fører  tok  mig  med  til  en  arabisk  skole.  Jeg 
blev  hilset  av  en  legion  fluer.  Disse  fluer  hadde  det 
med  ganske  rolig  at  sætte  sig  fast  hvor  de  fandt 
for  godt,  en  vane  de  vel  har  faat  derved  at  folket  er 
for  dovent  til  at  børste  dem  av  sig.  I  denne  skole 
hadde  hver  elev  en  tyve-tredive  stykker  av  disse 
næsevise  insekter  spaserende  rundt  næse,  mund  og 
ører  paa  sig.  Saavel  barnene  som  skolelæreren  sat 
paa  gulvet  med  benene  yndefuldt  overkors.  Læreren 

dikterte,  og  de  skrev  paa  nogen  lange  trætavler,  som 
de  var  bevæbnet  med.  De  holdt  imens  paa  at  vugge 
overkroppen  frem  og  tilbake,  som  for  at  holde  takt 
med  en  tone  de  sang  i  kor.  Om  en  elev  sluttet  med 
at  synge  og  svinge,  blev  han  ufortøvet  strammet  op 
og  sat  i  bevægelse  igjen  av  tugtemesteren. 

Basarene  var  meget  tiltalende.  Der  gives  kanske 
ikke  nogen  by  i  verden  som  kan  vise  maken  til  en  slik 
broget  samling  av  folk  og  kostymer  som  den  der  sees 
paa  gatene  i  Alexandria.  Paa  den  travleste  tid  av 
dagen  er  gatene  saa  propfulde  at  det  næsten  er 
umulig  at  komme  frem.  Min  fører  lodset  mig  allike- 
vel i  god  behold  gjennem  menneskemassene  og  viste 
mig  butikkene  og  de  tusen-og-én  boder,  som  fyldte 
hver  krok  og  hvert  hjørne  i  gatene.  Men  en  blir 
træt.  av  at  drive  rundt  paa  denne  maate,  for  støien  og 
larmen  sætter  ens  taalmodighet  haardt  paa  prøve. 

Gravene,  som  ligger  en  halvanden  times  vei  uten- 
for  byen,  er  særdeles  interessante,  da  de  paa  samme 
tid  utgjør  de  kongelige  haver.  I  disse  kan  de  be- 
søkende  spise  al  den  frugt  de  vil.  Kleopatras  naaler 
er  nu  tat  bort.  Vil  man  se  dem,  faar  man  besøke 
Louvre  i  Paris  og  Central  Park  i  New  York. 

Muhamed  Alis  rytterstatue  er  et  meget  impone- 
rende og  smukt  arbeide.  Muhamed  Ali  er  berømt  for 
sit  feltherretalent;  han  forhindret  engelskmændene  i 
at  erobre  Ægypten  og  stadfæstet  sin  magt  ved  at 
nedsable  alle  de  mamelukiske  fyrster  i  citadellet  i 
Kairo.    Under  ham  blev  der  gjort  store  forbedringer 

i  landet.  Den  europæiske  civilisation  gjorde  betyde- 
lige fremskridt.  Men  skjønt  engelskmændene  var 
fordrevet  i  Muhamed  Alis  dage,  kom  de  tilbake  i 
1882,  og  da  for  at  bli  der.  Og  virkningen  av  den 
engelske  nations  oplysning  og  dannelse  føles  —  sent, 
men  sikkert. 

Den  moderne  del  av  Alexandria  er  ganske  euro- 
pæisk. Her  er  et  utal  av  franske,  engelske,  italienske 
og  græske  etablissementer.  Med  det  engelske  sprog 
kan  man  klare  sig;  men  fransk  og  italiensk  kommer 
ogsaa  vel  med  til  sine  tider. 

I  Alexandria  blev  jeg  bare  fra  søndag  middag  til 
mandag  eftermiddag.  Trænet  til  Kairo  skulde  gaa 
klokken  to,  og  i  god  betids  fik  jeg  min  fører  til  at 
bære  min  største  reisekuffert  til  stationen.  Han 
slentret  koldblodig  et  stykke  foran  mig,  bestilte  saa 
en  vogn,  satte  min  kuffert  oppi,  og  stod  og  ventet  paa 
at  jeg  skulde  stige  ind.  Hadde  jeg  ønsket  en  vogn, 
kunde  jeg  bestilt  den  selv,  for  gatene  vrimlet  av  sort- 
smuskete  kjørekarer,  som  stod  færdige  med  iine 
ekvipager  til  at  kjøre  en  hvorsomhelst  paa  et  øiebliks 
varsel.  Han  sa  at  han  var  træt  av  at  slæpe  paa  kuf- 
ferten, og  desuten  —  det.  var  ikke  passende  for  en 
gentleman  at  gaa  til  stationen.  Den  slu  kjeltring 
hadde  haabet  at  jeg  vilde  ta  vognen  naar  han  engang 
hadde  bestilt  den,  saa  han  og  kusken  kunde  faa  tjene 
nogen  skillinger  til.  Skjønt  disse  førere  gaar  for 
"ganske  paalidelige",  saa  spiller  de  gjerne  folk  slike 
puds  naarsomhelst  de  kan  komme  til.    Han  maatte 

ta  kufferten  ut  igjen;  men  det  skedde  under  lydelige 
indsigelser,  og  kusken  var  rasende.  Da  vi  kom  til 
stationen,  var  vi  begge  baade  varme  og  tørste,  og 
for  at  sætte  min  følgesvend  i  godt  humør  igjen  bad 
jeg  ham  kjøpe  paa  min  regning  ,et  glas  lemonade  til 
os  hver.  Han  sa  han  visste  prisen,  fik  saa  en  mynt 
og  kjøpt.e  det.  De  penger  han  fik,  skulde  være  netop 
nok  til  drikkevarene ;  men  da  jeg  saa  nøie  efter, 
merket  jeg  at  han  fik  penger  tilbake.  Han  forsømte 
at  gi  dem  til  mig;  han  tænkte  vel  at  jeg  ikke  hadde 
git  agt  paa  forhandlingene.  Før  jeg  forlot  ham, 
viste  han  mig  et  stort  rift  i  sine  benkiær,  som  han 
paastod  han  hadde  faat.  ved  at  strække  sig  ind  i 
vognen  efter  min  kuffert.  Han  sa  at  det  vilde  koste 
ham  mere  at  faa  den  istand  end  han  hadde  tjent  av 
mig.  Han  haabet  nok  at  vække  min  sympati  og  faa 
flere  penger. 

Efter  at  ha  albuet  mig  frem  gjennem  den  puffende 
mængde,  lykkedes  det  mig  endelig  at  finde  mit  træn 
og  at  komme  til  ro,  saa  bekvemt  som  omstændig- 
hetene  tillot,  i  en  kupé  der  var  fuld  av  tyrkere,  ara- 
bere og  negere.  Her  hadde  jeg  en  ypperlig  anledning 
til  at  studere  folket.  Var  jeg  blit  sperret  inde  i  en 
første-klasses  vogn,  hadde  jeg  ikke  faat  se  halvparten 
saa  meget  og  hadde  ovenikjøpet  maatt.et  betale  det 
tredobbelte.  Billetten  kostet  mig  omtrent  ti  francs. 
Hvis  man  reiser  med  det  for  øie  at  faa  se  mest  mulig, 
maa  man  ikke  bare  reise  paa  første  plads. 

Min  vis-å-vis  i  kupeen  traf  til  at  være  en  tyrker 

som  var  kommet,  til  Alexandria  med  samme  dampskib 
som  jeg.  Han  var  glad  over  at  møte  mig  igjen  og 
bød  mig  cigaretter  og  appelsiner  for  at  forsikre  mig 
om  sit  venskap.  Vi  kunde  bare  smile  og  gjøre  tegn 
til  hinanden,  for  engelsk  var  likesaa  kaldæisk  for 
ham  som  tyrkisk  for  mig.  Han  sang  nogen  tyrkiske 
viser,  som  var  det  rareste  sammensurium  av  moll- 
toner  jeg  nogensinde  har  hørt.  Han  maa  ha  hat  en 
revolverende  strupe.  Tyrkerne,  grækerne  og  araberne 
synger  nogen  underlige  monotone  sanger,  altid  i  moll 
og  gjerne  uten  nogen  egentlig  melodi. 

Fra  Alexandria  til  Kairo  er  der  en  endeløs  slette, 
hvor  alt  var  grønt;  appelsinlunder,  palmer  og  de 
indfødtes  sorte  jordhytter  sees  spredt  utover  her  og 
der.  Hyttene  har  bare  én  etage,  de  er  avrundet.  opad 
og  mangler  gulv.  Beboerne  spiser  og  sover  paa  jor- 
den.   Nogen  av  dem  er  nydelig  tilsmurt  med  smuds. 

Jorddyrkningen  staar  paa  et  primitivt  standpunkt. 
Blandt  de  kuriositeter  jeg  saa,  var  en  bonde  som 
pløide  med  en  træplog;  foran  den  hadde  han  et  løier- 
lig  spand,  en  stor  svær  kamel  og  en  kjæmpemæssig, 
gammel,  haarløs  okse. 

Ankomsten  til  Kairo*  Pyramidene 

Jeg  kom  til  Kairo  i  mørkningen.  Talløse  hotelbud 
og  æseldrivere  mottok  mig  med  aapne  armer.  Men 
jeg  oversaa  denne  hjertelighet  og  bar  selv  mine  kuf- 
ferter til  et  hotel  nær  stationen,  som  en  bekjendt 
hadde  anbefalet  mig.  Hele  veien  opover  fulgtes  jeg 
av  mindst  et  dusin  hujende  arabere  og  skrikende 
æsler,  saa  jeg  hadde  rigtignok  et  vakkert  følge,  men 
endelig  kom  jeg  da  frem  i  god  behold.  Hotelprisene 
var  imidlertid  altfor  høie.  Efter  en  del  snakken  frem 
og  tilbake  fik  jeg  vistnok  slaat  noget  av;  men  det  var 
endda  for  meget. 

Jeg  begyndte  paany  at  se  mig  om  efter  logi,  og 
tilslut,  efter  at  ha  vakt  haab  i  næsten  alle  Kairos 
hotelverters  hjerter,  fandt  jeg  et  tysk  hotel,  hvor  jeg 
fik  et  net,  rent,  teppelagt  værelse  for  en  rimelig  pris, 
et  par  francs  dagen.  Jeg  tok  min  middag  paa  en 
liren  restaurant  i  nærheten,  hvor  jeg  for  en  halv  franc 
kunde  spise  et  godt,  simpelt  maaltid.  Min  frokost  og 
aftensmat.  bestod  for  en  stor  del  av  frugt  og  kostet 
mig  bare  en  bagatel.  For  en  som  ønsker  at  reise 
billig,  er  passende  hoteller  omtrent  det  vanskeligste 
at  finde.  Turistagentene  forsyner  en  gjerne  med 
lange  lister  over  dyre  hoteller,  og  dermed  stanser  de 
som  oftest.  I  sine  overslag  har  de  sjelden  tanke  for 
mindre  beslaaede  reisende,  saasom  kunstmalere,  stu- 
derende o.  1. 


38  FOTTURER  I  ÆGYPTEN  OG  PALÆSTINA 

Skjønt  det  var  vinter,  var  det  som  fuld  sommer  i 
Kairo.  Jeg  plukket  grønt  løv  fra  et  træ  like  ved  mit 
vindu,  og  om  natten  var  det  varmt  nok  til  at  sove  for 
aapne  vinduer.  Tidlig  om  morgenen  gik  jeg  ut  for 
at  besørge  et  erende  og  bese  byens  merkværdigheter. 
Først  gik  jeg  til  en  pengemægler  for  at  faa  vekslet 
en  guld  napoleon  (et  tyve-francs-stykke)  om  i  ægyp- 
tiske smaapenger.  Engelske  og  franske  penger  gaar 
omtrent  for  fuld  værdi  her.  Jeg  blev  snytt  for  nogen 
cents  naturligvis,  likesom  enhver  anden  der  ikke 
kj ender  til  pengene  her;  men  det  var  jo  saa  lite  at 
det  neppe  kan  regnes  for  tap.  Som  fuldstændig 
fremmed  maatte  jeg  spørre  mig  frem,  da  jeg  ellers 
vilde  ha  gaat  mig  bort.  Men  at  spørre  paa  lykke  og 
fromme  i  gatene  her,  som  en  ofte  gjør  i  europæiske 
og  amerikanske  byer,  er  mindre  heldig.  Desuten  er 
det  saa  at  politiet,  som  kun  bestaar  av  indfødte,  ikke 
skjønner  engelsk,  og  den  velklædte  europæer,  som  er 
let  kj  endelig  men  likesaa  grøn  som  en  selv,  kan  ikke 
være  til  nogen  veiledning.  Man  er  saaledes  for  en 
stor  del  nødt  til  at  overlate  sig  i  hopens  vold  og  faar 
bare  haabe  paa  dens  barmhjertighet.  Andenhver  av 
de  indfødte  vil  gi  sig  ut  for  førere,  om  en  taler  til 
dem.  Hvis  en  f.  eks.  gjør  et  spørsmaal  som:  "Kan 
De  si  mig  veien  til  Esbekiyeh-havene  ?"  faar  han 
gjerne  til  svar:  "Yes  Sah!  skal  Dere  dit?  Jeg  fører, 
Sir,  jeg  viser  Dere  dit  for  en  shillin',  Sir."  Hvis  en 
gir  avkald  paa  denne  tjenstvillighet,  slaar  bengelen 
allikevel  følge  og  tilbyder  sin  tjeneste  for  et  par 
piastre,  før  han  endelig  gir  tapt. 

Fra  pengemægleren  begav  jeg  mig  til  "Shepheard's 
Hotel",  Kairos  største  turisthotel.  Foran  dette  er 
der  altid  en  hel  del  indfødte  førere,  som  staar  der 
færdige  til  at  sluke  med  hud  og  haar  hver  utlænding 
som  passerer.  Alle  gav  de  sig  ut  for  ypperlige  førere ; 
men  de  var  ogsaa  allesammen  fordringsfulde.  Der 
var  rigtignok  somme  som  tilsynelatende  vilde  gaa 
med  for  en  rimelig  pris,  men  de  var  upaalidelige ;  ja 
en  tilbød  sig  endog  tilslut  at  gjøre  det  for  ingenting 
—  fordi  han  syntes  saa  godt  om  mig !  Jeg  bestemte 
mig  saa  til  at  finde  veien  til  pyramidene  paa  egen 
haand.  Ved  hjælp  av  mit  kart  fandt  jeg  veien  gj en- 
nem  byen  til  den  store  nilbro,  Kasr  en  Nil,  og  her  saa 
jeg  toppene  paa  de  store  pyramider  ved  Gizeh.  Det. 
første  syn  av  disse  mægtige  gamle  skildvakter  gjorde 
et  sterkt  indtryk  paa  mig,  som  de  kneiste  i  sin 
stolte  majestæt  foran  mig,  klart  avtegnet  mot  den 
deilige,  blaa  ægyptiske  himmel.  Fra  broen  syntes  de 
at  være  bare  en  tre-fire  mil  borte;  men  de  er  ti  mil 
fra  Kairo.  Den  store  nilbro  er  en  vindebro  og  er 
trukket  op  et  par  timers  tid  midt  paa  dagen,  saa 
skibene  kan  faa  passere.  Mens  broen  er  trukket  op, 
flokker  der  sig  sammen  mænd,  kvinder  og  barn,  ka- 
meler med  sine  lass,  æsler  med  sine  brogede  sadel- 
dækkener, kjør,  faar  og  gjeter,  alle  stuver  de  sig 
sammen,  puffer  og  skyver,  allesammen  er  de  ivrige 
for  at  bli  den  første  til  at  komme  over. 

Veien  er  en  smuk  allé,  dannet  av  vakre  skygge- 
fulde trær,  helt  frem  til  pyramidene.    Jeg  fulgtes  et 

langt  stykke  av  en  araber,  som  sa  han  "syntes  saa 
synd"  i  mig  fordi  jeg  maatte  gaa  alene;  men  da  han 
fik  høre  at  jeg  ikke  selv  syntes  synd  i  mig,  og  der 
heller  ingen  penger  kom  tilsyne,  snek  han  sig  bort. 

Ikke  førend  jeg  stod  ved  pyramidenes  fot,  kunde 
jeg  fatte  deres  uhyre  størrelse.  De  staar  like  i 
kanten  av  ørkenen.  Den  store  Khufu-(eller  Cheops-) 
pyramide  dækker  et  areal  av  over  13  acres.  Den  er 
755  fot  paa  hver  side  av  grundplanen  og  451  fot  høi. 
Oprindelig  var  den  483  fot  høi. 

Gamle  skribenter  fortæller  at  det  tok  300  tusen 
mand  tyve  aar  at  fuldende  den.  Den  blev  bygget  for 
aartusener  tilbake,  som  mausoleum  for  kong  Khufu 
(eller  Cheops,  som  Herodot  kalder  ham).  Den  var 
gammel  da  Abraham  besøkte  Farao,  og  har  fra  æld- 
gammel tid  set  ned  fra  sin  imponerende  høide  paa  en 
hvileløs  verdens  omskiftende  scener. 

Ved  ankomsten  blev  jeg  omringet  av  en  skare 
arabere  i  lange,  hvite  kjortler;  de  forlangte  at  jeg 
skulde  betale  deres  scheik  en  viss  sum  penger  for  at 
faa  lov  til  at  bestige  pyramiden.  Da  jeg  avslog  at 
gi  dem  noget,  kom  der  frem  en  gammel  mand,  som 
syntes  rasende  nok  til  at  dræpe  mig  og  fortære  mig 
paa  flekken.  Han  sa :  "Jeg  scheik ;  du  give  mig  to 
shillin',  eller  du  skal  aldrig  se  toppen  av  den  pyra- 
mide, aldrig!"  Han  hadde  ikke  nogen  ret  til  at  for- 
lange dette  naturligvis,  og  fik  det  heller  ikke. 

Jeg  skjøv  den  gamle  tilside  og  prøvde  at  gaa 
videre;  men  et  dusin  sorte  armer  stængte  veien. 


Bestigning  av  en  pyramide. 

Efter  en  god  del  snak,  puf  og  stræv  kom  jeg  endelig 
frem  like  til  foten  av  pyramidene.  Jeg  vilde  ha  kløvet 
op  alene;  men  da  jeg  fandt  bestigningen  farlig  for  en 
uvant,  hyrte  jeg  tre  av  de  sorte  barbarer  til  at  hjælpe 
mig  op.  Ved  synet  av  penger  forsvandt  det  stygge 
uttryk  i  deres  ansigter,  og  selve  scheiken  nedlot  sig 
til  at  bøie  sig  til  jorden  for  mig. 

Ikke  før  hadde  jeg  latt  dem  høre  at  jeg  vilde  ha 
nogen  til  at  hjælpe  mig,  før  de  rendte  paa  mig  alle- 
sammen, saa  jeg  nær  var  blit  revet  i  filler.  Jeg  var 
nødt  til  at  anta  de  to  som  stod  nærmest,  da  de  hadde 
grepet  fat  i  mine  hænder  og  ikke  vilde  slippe  taket. 
De  valgte  ut  en  til  at  gaa  bakefter  og  skyve  i,  og  saa 
begav  vi  os  muntert  avsted,  jeg  med  begge  mine 
hænder  holdt  fast  som  i  en  skruestikke.  Disse  sort- 
ladne ørkenens  sønner  har  et  fotlag  saa  rapt  og  sik- 
kert som  nogen  gjet;  men  det  tok  os  tyve  minutters 
ihærdig  klatring  at  naa  toppen.  Jeg  var  fuldstændig 
utmattet,  og  den  hete  ørkenvind  voldte  mig  en  kvæ- 
lende tørst,  som  jeg  dog  var  istand  til  at  slukke  ved 
en  liten  araberguts  f orsynlighet ;  han  hadde  fulgt  os 
trofast  i  hælene,  slæpende  paa  en  vandkrukke.  Da 
vi  kom  til  toppen,  skrek  araberne  hurra  og  satte  sig 
saa  skyndsomt  ned  paa  stenblokkene  for  at  hvile  — 
paa  huk  naturligvis. 

For  et  vidunderlig  panorama  der  her  utbredtc  sig 
foran  os !  Nær  ved  er  den  store  Cephren-pyramide, 
mot  nord  er  Abu  Roash,  mot  syd  er  Abusir-,  Sakka- 
rah-  og  Dashur-pyramidene,  mot  vest  er  de  lybiske 

berg  og  den  tilsynelatende  uendelige  ørken,  mot  øst  er 
den  frugtbare  Nildal.  Floden  selv  snor  sig  gjennemden 
som  en  skinnende  sølvaare  og  er  prydet  med  en  bord 
av  eviggrønne  trær.  Hinsides  denne  er  en  masse  tak, 
kupler  og  minareter  fra  det  fjerne  Kairo,  over  hvilke 
taarner  sig  Citadellet  og  Muhamed  Alis  moské,  og 
bakenfor  dette  hæver  sig  de  fortørrede  Mokattam 
fjeld.  Det  sies  at  det  var  derfra  stenene  til  pyra- 
midene  blev  hugget.  —  Langt  borte  saa  vi  en  kara- 
vane, avstanden  gjorde  den  til  en  snegl,  som  bugtede 
sig  gjennem  ørkenen.  Det  var  i  slaget  ved  pyra- 
midene  Napoleon  ytret  den  berømte  sætning:  "Firti 
aarhundreder  skuer  ned  paa  eder."  Aldrig  før  har 
jeg  tilfulde  kunnet  fatte  meningen  av  disse  ord. 

Mens  vi  endnu  sat  og  beundret  dette  merkværdige 
sceneri,  kom  en  araber  klatrende  op  til  os  og  tilbød 
sig  at  springe  som  en  hare  til  toppen  av  Cephren- 
pyramiden  paa  ti  minutter.  Det  skulde  synes  umulig 
at  utrette  dette  kunststykke ;  men  disse  seige,  fotsikre 
arabere  gjør  det  med  største  lethet. 

Jeg  fandt  det  farligere  at  komme  ned  igjen  end 
det  hadde  været  at  komme  op.  Man  er  mere  utsat 
for  feiltrin  og  fald  under  nedstigningen.  Jeg  spurte 
en  av  mine  førere  om  han  nogensinde  hadde  set  no- 
gen falde.  "Ja>  jeg  saa  en  ung  engelsk  fyr  falde 
engang.  Han  slog  sig  i  tusen  filler  før  han  kom  til- 
bunds. Jeg  ønsker  ikke  at  faa  se  det  igjen."  Dette 
var  en  del  overdrevet,  tænker  jeg. 

Da  vi  saa  kom  ned,  besøkte  jeg  det  indre  av  den 


Siinxen. 

store  pyramide.  Den  bange  og  svake  gjør  bedst  i  at 
holde  sig  væk,  for  de  underjordiske  ganger  er  ganske 
mørke,  og  ned-  og  opgangen  tar  svært  paa  kræftene. 
Nogen  av  gangene  er  meget  lave,  bare  litl  over  tre 
fot  i  høide,  men  næsten  ni  fot  i  bredde.  Vi  maatte 
smyge  og  krype  fremover  saa  godt  det  var  raad,  for 
at  komme  til  maalet  — ■  kong  Khufus  gravkammer. 
Jeg  syntes  det  tok  en  hel  menneskealder,  men  tilslut 
var  vi  da  i  det.  inderste.  Den  store  hal  er  155  fot 
lang,  28  fot  høi  og  bare  3  fot  og  4  tommer  bred. 
Dronningens  kammer  er  17x18  fot  og  20  fot  høit  og 
er  tomt.  Kongens  kammer  er  17x31  fot  og  19  fot 
høit.  I  dette  rum  staar  en  granitsarkofag.  Kong 
Khufu  ønsket  at  føle  sig  tryg  efter  sin  død.  Men 
hvor  er  hans  ben  nu? 

Da  vi  atter  kom  ut  i  dagens  blanke  lys  og  friske 
luft,  utstøtte  jeg  adskillige  lettelsens  suk.  Efter  at 
ha  vovet  en  dyst  med  mine  arabere  i  anledning  av 
prisen  —  de  fik  to  shillings  for  at  følge  mig  til  top- 
pen av  pyramiden  og  en  franc  for  at  vise  mig  dens 
indre  —  bød  jeg  dem  farvel  og  gik  avsted  for  at  se 
Sfinxen.  Jeg  saa  den  fra  ryggen  av  en  kamel.  Det 
er  ikke  at.  undres  paa  at  araberne  kalder  den  Aboul 
Houl  (skrækkens  far).  Den  er  ældre  end  pyrami- 
dene,  og  dens  ansigtsuttryk  er  merkelig  suggesterende 
—  en  suggestion  som  varierer  efter  hver  betragters 
væsen,  stemning  og  livserfaring.  I  gamle  dage 
trodde  folk  den  stod  paa  vakt  for  at  hindre  ørken- 
sanden  fra  at  drive  over  den  frugtbare  Nildal.  Mange 

andre  sagn  og  megen  overtro  knytter  sig  til  den. 
Som  bekjendt  er  den  hugget  ut  av  det  faste  fjeld  og 
har  løvekrop  og  menneskehode.  Kroppens  længde  er 
140  fot,  og  ansigtet  er  14  fot  bredt  fra  øre  til  øre. 
Den  er  meget  skamfert.  Næsen  er  næsten  fuldstæn- 
dig avbrutt.  Der  er  spor  som  viser  at  der  engang 
har  staat  et  tempel  mellem  dens  føtter. 

Da  jeg  forlot  Sfinxen,  kom  jeg  i  krangel  med  min 
kameldriver.  Jeg  betalte  i  forskud  hvad  han  for- 
langte for  en  times  betjening  av  ham  selv  med  kamel. 
Litt  før  tiden  var  omme,  forlangte  han  høiere  løn. 
Da  jeg  negtet  at.  lægge  paa,  sa  han:  "Jeg  tar  det  med 
magt."  Jeg  sat  paa  kamelryggen  høit~over  hans  hode 
og  tok  derfor  ikke  hans  ord  til  hjerte;  men  med  ett 
kastet  det  plumpe  dyr  sig  til  marken  paa  et  tegn  fra 
sin  herre,  og  der  sat  jeg  i  den  sorte  skurks  vold, 
mens  han  lot.  sin  svepe  knalde  over  mit  hode.  Jeg 
blev  allikevel  sittende  til  det  var  Qver,  for  jeg  kj endte 
mine  pappenheimere  med  samt  deres  harehjerter,  og 
saa  tok  jeg  avsked  med  al  den  ro  og  fatning  jeg 
kunde  opdrive.  Han  fulgte  mig  næsten  en  halv  mil 
og  tigget  om  en  piaster  til.  Han  truet  med  at  dræpe 
mig  om  han  ikke  fik  den,  like  til  det  sidste.  Men  saa 
forandret  han  pludselig  sin  opførsel  og  sa :  "Jeg  er 
ikke  et  grand  sint,  bare  ser  ut  slik;  næste  gang  Dere 
kommer  hit,  skal  Dere  leie  min  kamel,  ja  jeg  liker 
Dere.  Farvel !"  Derpaa  kysset  han  mig  paa  haanden 
og  gik. 

Nær  ved  pyramidene  hadde  jeg  anledning  til  at 

tale  med  nogen  muhamedanere  og  si  dem  at  de  burde 
bli  kristne.  De  bare  lo  mig  ut.  En  av  dem,  en  ung 
fyr  som  trodde  der  var  penger  at  tjene,  spurte  hvor 
meget  jeg  vilde  gi  ham  om  han  gik  med  paa  at  bli 
kristen.  Han  syntes  selv  at  han  mindst  burde  ha  ti 
shilling  for  umaken ;  men  en  ældre  mand  som  stod  og 
hørte  paa,  blev  rasende  herover  og'  jog  den  umoralske 
yngling  væk  med  sin  ridepisk.  Ellers  g]  øv  mange  av 
araberne  næsten  hvadsomhelst  for  penger.  Selv 
smaabarn  lyver,  stjæler,  tigger  og  bedrager.  En  dag 
hadde  jeg  stor  moro  av  en  liten  fyr  som  vilde  tvinge 
mig  til  at  gi  ham  "backschisch".  Da  jeg  avslog  at 
gi  ham  noget,  ropte  han:  "Hvad,  du  min  ven  og  tale 
slik  til  mig !" 

Det  blev  sent  før  jeg  blev  færdig  til  at  begi  mig 
paa  veien  til  Kairo  igjen,  og  arabere  som  hadde  æsler 
tilleie,  advarte  mig  paa  det  indstændigste  mot  at  gaa 
alene  om  kvelden,  da  egnen  paa  grund  av  røvere  og 
mordlystne  omstreifere  var  usikker  efter  solnedgang. 
Jeg  gik  allikevel  alene  og  ramtes  ikke  av  nogen  ond 
skjæbne. 

I  det  deilige  maaneskin  laa  det.  ærværdige  land- 
skap i  klar  belysning.  Den  store  pyramide  kastet  sit 
billede  saa  skuffende  likt  i  de  speilblanke  dammer 
nær  ved,  at  gjenskinnet,  som  syntes  at  gaa  i  ett  med 
pyramiden  ved  dens  fot,  dannet  sammen  med  den  en 
umaatelig  firkant,  som  svævet  frit  i  himmelrummet. 

Kairo  og  omegn 

Kairo  og  omegn  har  mange  interessante  ting  at  by 
paa.  Det  sted  som  næst  efter  pyramidene  tiltrækker 
sig  mest  opmerksomhet,  er  vel  det  ægyptiske  museum 
ved  Gizeh.  Museumsbygningen  var  før  vicekongen 
Ismael  Paschas  palads;  men  for  en  tid  siden  flyttet 
vicekongen  ut  av  det,  og  det  er  nu  omdannet  til  et 
museum.  Dette  har  en  vakker  beliggenhet  mellem 
trærne  og  buskene  i  museumsparken,  som  er  anlagt  i 
europæisk  stil.  Naar  man  kommer  ind  av  porten, 
møter  man  en  rød  granitsfinx,  som  bærer  et  billede 
av  Rameses  II.  Den  er  fra  Tanis.  Paa  den  høire 
side  av  den  gangsti  som  fører  ind  til  museet,  er  en 
liten  pyramide  fra  Karnak.  Foran  selve  museet 
staar  en  sarkofag,  som  indeholder  levningene  av  M. 
Marietta  Pascha,  museets  grundlægger.  Vi  betalte 
en  shilling  for  at  faa  lov  til  at  besøke  de  forskjellige 
samlinger. 

Det  sted  som  særlig  lægger  beslag  paa  de  besø- 
kendes  interesse,  er  den  hal  hvor  de  kongelige  mu- 
mier er  hensat.  Her  ligger  de  fortørrede  levninger 
av  nogen  av  de  mægtigste  gamle  ægyptiske  konger. 
Der  er  ogsaa  mumier  av  dronninger,  prinser,  prin- 
sesser og  yppersteprester.  Nogen  av  mumiene  har 
holdt  sig  ganske  godt,  saa  godt  at  endog  de  karak- 
teristiske træk  endnu  er  synlige.  De  ligger  i  aapne 
kister  som  er  sat  i  glasskrin.    Paa  mange  av  dem  er 

svøpene  ganske  væk.  Deres  legemer  er  ganske  let 
indhyllet  i  det  saakaldt.e  mumieklæde ;  men  hoved, 
hænder  og  føtter  er  ubedækket.  Der  er  stor  forskjel 
paa,  hvorledes  de  enkelte  mumier  har  holdt  sig; 
nogen  er  fuldstændig  indskrumpet,  mens  andre, 
skjønt  av  samme  alder,  er  ganske  godt  bevaret.  En 
ung  prinsesse  ser  ut  som  om  hun  var  levende,  idet 
der  ved  balsameringen  er  indsat  et  par  smukke  glas- 
øine.  Den  mest  interessante  mumie  er  Rameses  II, 
den  store,  1333  f.  Kr.,  søn  av  Seti  I,  og  den  tredje 
konge  av  det  nittende  dynasti,  han  som  de  græske 
historikere  kaldte  Sesostris,  og  som  vi  har  lært  at 
kjende  i  vor  bibelhistorie  som  den  farao  "der  ikke 
kjendte  Josef".  Han  var  meget  grusom.  Der  for- 
tælles at  han  bandt  fangne  kvinder  og  barn  til  hjulene 
paa  sin  store  vogn  og  derpaa  kjørte  gjennem  de  for- 
nemste gater  i  byen.  De  døende  barns  jamren  og 
kvindenes  klagehyl  lød  som  deilig  musik  for  denne 
djævel  i  menneskeskikkelse,  og  kjøreturen  var  ham  en 
behagelig  adspredelse.  Han  regjerte  i  over  seksti  aar. 
De  historiske  begivenheter  paa  hans  tid  er  nedtegnet 
paa  templer,  monumenter,  og  papyrusruller  som  man 
har  fundet  i  den  senere  tid,  og  som  stadfæster  sand- 
heten  av  de  bibelske  beretninger.  Hans  ansigt  har 
holdt  sig  godt.  Han  har  ørnenæse  og  en  skraanende 
pande.  Over  øienbrynene  hænger  en  lok  graat  haar. 
Den  venstre  haand  er  ganske  indskrumpet  og  løftet 
et  par  tommer  fra  hans  bryst,  i  det  hele  tat  en  tem- 
melig frastøtende  gjenstand  at  se  paa.    Denne  mumie 

blev  fundet  i  aaret  1881.  Seti  I,  1366  f.  Kr.,  Rame- 
ses's  far,  er  bedre  bevaret  og  ser  meget  bedre  ut. 
Han  var  en  stor  erobrer  og  utvidet  Ægyptens  grænse 
til  langt  ind  i  Asien.  Han  lot  ogsaa  opføre  en  hel 
del  bygninger,  og  av  de  ruiner  som  endnu  staar  igjen, 
kan  man  skjønne  at  det  maa  ha  været  herlige  byg- 
verker.  Hans  grav  er  en  av  de  smukkeste  graver 
ved  Theben.  Tothmes  III,  1600  f.  Kr.,  har  ogsaa 
holdt  sig  godt.  Han  ansees  av  mange  for  den  mest. 
berømte  av  de  ægyptiske  konger.  Ved  at  besøke 
templet  i  Karnak  og  uttyde  indskriftene  paa  tempel- 
murene der,  kan  man  læse  historien  om  hans  gjæve 
og  ærerike  regjering.  Blandt  andre  som  har  holdt 
sig  godt,  er  Amenophis  I,  1660  f.  Kr.,  Aahmes,  som 
grundla  det  attende  dynasti,  Rameses  III,  1200  f.  Kr., 
og  Ramaka,  kong  Pinotems  hustru.  Ved  Ramakas 
føtter  ligger  mumien  av  hendes  lille  barn.  I  det  in- 
derste av  uigjenemtrængelige  pyramider  var  disse 
konger  og  dronninger  lagt.  Hvad  vilde  de  tænke  om 
de  visste  at  deres  graver  kan  nu  den  ringeste  besø- 
kende  faa  adgang  til,  og  at  deres  kongelige  legemer 
er  stillet  til  skue  for  en  nysgjerrig  hops  blik? 

D.e  andre  værelser  i  museet  indeholder  et  stort 
antal  av  monumenter  og  statuer,  stener  med  gamle 
indskrifter  og  hieroglyfer.  Der  findes  ogsaa  en  hel 
del  dyremumier.  Det  ser  ut  til  at  man  har  anvendt 
likesaa  stor  omhu  paa  at  balsamere  hunder,  gjeter, 
okser  og  faar  som  personer.  Nogen  av  dyrene  har 
masker  paa. 

De  største  fund  tillægger  man  Marietta  Pascha, 
som  arbeidet  i  omegnen  av  Sakkarah-pyramidene. 
Omkring  Sakkarah  og  mellem  Gizeh-pyramidene  er 
der  talløse  graver,  en  av  de  største  gravpladser  i 
verden.  Nær  Sakkarah  er  ogsaa  tomten  til  det  gamle 
Memphis.  Da  jeg  en  vakker  solskinsdag  stod  og  saa 
over  elven  fra  Helouan  mot  tomten  til  dette  berømte 
sted,  kunde  jeg  umulig  forestille  mig  at  der  engang 
laa  en  saa  stor  og  folkerik  by  der.  De  gamle  skri- 
benter er  enige  om  at  denne  bys  storhet  og  pragt  var 
uten  like  og  trodset  enhver  beskrivelse.  Nu  er  alle 
spor  av  husene  og  de  storartede  bygverker  forsvun- 
det, og  intet  er  igjen  undtagen  dens  minde  i  sagaen 
og  de  dødes  mægtige  graver. 

Et  interessant  sted  at  besøke  er  "El  Azhar",  den 
største  muhamedanske  skole  i  verden.  Den  har  un- 
dertiden op  til  ti  tusen  studenter. 

Da  jeg  forlot  det  ægyptiske  museum,  leiet  jeg  et 
æsel,  <4en  langøret  drosche",  og  satte  avsted  i  gallop 
henimot  skolen.  Min  æseldriver  fulgte  efter  i  sprang. 
Et  æsel  er  vanskelig  at  styre.  Dette  æsel  lystret  intet 
andet  end  svepen,  og  det  blev  bearbeidet  temmelig 
kraftig  med  den  før  det  tok  nogen  notis  av  den. 
Bedst  som  det  var,  gav  det  asen  sig  til  at  løpe  efter 
eget  forgodtbefindende,  og  avsted  for  vi  ind  i  træng- 
selen. Jeg  hadde  nu  en  oplevelse  omtrent  som  følger: 
Man  dukker  sit  hode  i  hui  og  hast  for  at  undgaa  et 
kamellass  med  planker,  ens  ben  streifer  hjulet  paa  en 
søppelvogn,  ved  et  mirakel  slipper  man  fra  at  velte 

en  frugtbod,  en  fet  tyrk  støter  man  like  i  ryggen, 
man  spreder  en  flok  spøkelsesagtige,  hvitmaskerte 
damer,  og  havner  tilsidst  i  et  mere  stille  stræde  med 
en  følelse  som  en  mand  der  har  stormet  et  batteri.  — 
Jeg  hadde  leiet  æslet  for  en  viss  pris ;  men  ved  an- 
komsten til  "El  Azhar"  forlangte  min  ven  større  be- 
taling. Da  jeg  avslog  dette,  begyndte  han  en  slik 
skjelden  og  smelden,  at  det  maatte  henlede  folks  op- 
merksomhet  paa  os,  og  vi  blev  da  ogsaa  øieblikkelig 
omringet  av  en  flok  paa  en  femti-seksti  hylende  ara- 
bere, der  saa  ut  til  at  være  spektakelmakere  av  pro- 
fession. Studentene  kom  strømmende  ut  av  moskeen 
for  at  se  hvad  der  var  paafærde.  Allesammen  holdt 
de  med  æseldriveren.  Da  han  saa  slog  mig  med  sin 
svepe,  og  hopen  vilde  gi  sig  til  at  undersøke  hvor  og 
hvorledes  mine  lommer  befandt  sig,  begyndte  saken 
at  bli  betænkelig.  Men  da  jeg  tok  op  en  mynt  og 
gav  til  en  av  de  nærmeste  og  bad  ham  føre  mig  til 
moskeens  direktør,  blev  jeg  med  engang  reddet  ut  av 
denne  mindre  behagelige  stilling.  Ved  synet  av  pen- 
gene blev  han  med  det  samme  min  hjertens  ven,  og 
med  tordenrøst  befalte  han  eglefantene  at  gaa  fra 
hinanden.  Hans  ord  gjorde  virkning,  for  kort  efter 
kunde  jeg  ta  en  fredelig  avsked  i  følge  med  min 
"hengivne''  ven. 

"El  Azhar"  var*  en  moské  like  til  kalif  el  Aziz's 
tid,  975  e.  Kr. ;  men  han  omdannet  den  til  et  univer- 
sitet. Lærerne  sitter  paa  matter  med  benene  over- 
kors, og  elevene  rundt  dem  paa  samme  maate.  Læ- 

rerne  læser  fore  og  forklarer,  og  elevene  gjentar. 
De  maa  lære  utenad  koranen  og  forskjellige  verker 
av  Schafeiterne,  Malakiterne,  Hanofiterne  og  Han- 
baliterne  samt  Sonnas  overleveringer.  Der  under- 
vises ogsaa  i  de  almindelige  skolefag,  og  de  mere 
fremskredne  elever  studerer  lov.  Undervisningen 
gives  gratis. 

Der  er  omkring  300  moskeer  i  Kairo.  Fremmede 
faar  i  regelen  lov  at  besøke  dem;  men  i  somme  til- 
fælder er  det  nødvendig  at  erholde  speciel  tillatelse. 
Inden  den  besøkende  træder  ind  i  moskeen,  maa  han 
trække  sine  sko  av  og  ta  paa  nogen  tøfler  som  man 
har  i  det  øiemed.  Om  man  prøver  paa  at  komme  ind 
uten  at  gjøre  et  slikt  ombytte,  blir  man  kastet  paa 
dør  kort  og  godt.  De  fornemste  moskeer  i  Kairo  er 
Mohamed  Alis,  som  ligger  paa  citadellets  enemerker, 
Tulun,  Kait  Bey,  Seyyidah  Zenab,  Kusun  og  Mauy- 
yad.  Mohamed  Alis  moské  har  den  vakreste  belig- 
genhet  av  dem  allesammen.  Forgaarden  er  brolagt 
med  alabast,  og  rundt  den  løper  en  smuk  søilerække. 
I  midten  er  et  stort  vandbækken  for  den  paabudte 
renselse  før  bønnen.  En  stor  kuppel,  som  bæres  av 
fire  massive  søiler,  hvælver  sig  over  bygningen.  I  et 
av  hj  ørnene  hviler  Mohamed  Ali.  Mens  vi  var  der, 
holdt  nogen  muhamedanere  paa  at  fremsi  sine  bøn- 
ner. Av  deres  uttryk  og  adfærd  i  det  hele  kom  jeg 
til  den  slutning,  at  de  gjorde  dette  under  følelsen  av 
at  utføre  en  meget  betydningsløs  forretning.  Under 
andagtsøvelsene  vendte  de  sine  aasyn  mot  Quiblaen, 

en  niche  eller  krok  i  bakgrunden  av  moskeen.  Denne 
maa  man  ufravigelig  vende  sig  mot  under  bønnen, 
ellers  kan  ikke  Muhamed  høre  hvad  de  ber  om,  sier 
de.  Denne  niche  findes  i  alle  moskeer  og  ligger  altid 
i  retning  mot  Mekka,  hvor  Muhamed  ligger  begravet. 

Fra  taarnet  har  man  en  henrivende  utsigt  over 
byen.  Her  saa  jeg  det  sted  hvor  Muhamed  Ali  ned- 
sablet de  mamelukiske  statholdere.  Josefs  brønd 
bakenfor  moskeen  er  usedvanlig  vid  og  dyp.  Den  er 
omkring  firti  fot  i  firkant,  og  bunden  tror  man  er 
paa  høide  med  Nilen.  Trapper  leder  ned  til  bunden. 
For  tiden  er  den  ikke  i  bruk.  Den  har  ikke  sit  navn 
efter  bibelens  Josef,  saalecles  som  mange  tror,  men 
efter  Saladin  Jusuf. 

Da  jeg  forlot.  Josefs  brønd  og  begav  mig  hen 
imot  "kalif enes  graver",  kom  en  slamp  av  en  arabisk 
yngling  og  fulgte  efter  mig  og  tilbød  sig  gjentagne 
ganger  at  være  min  fører.  Mens  jeg  og  nogen  andre 
besaa  brønden,  hadde  han  ganske  uopfordret  holdt  en 
lygte  for  os  saa  vi  kunde  se  ned  i  dypet,  og  nu  ansaa 
han  sig  for  leiet.  Det  selskap  jeg  hadde  ved  brønden, 
tok  snart  avsked,  og  jeg  blev  saaledes  ganske  alene 
med  denne  uvelkomne  følgesvend  da  jeg  gik  ut  til 
gravene.  Jeg  prøvde  at  faa  ham  til  at  gaa  fra  mig, 
men  forgjæves.  Endelig  sa  han  at  han  skulde  gaa, 
hvis  han  fik  en  halv  franc.  Da  jeg  ikke  vilde  gi  ham 
den,  truet  han  med  at  dræpe  mig.  Han  vaaget  at  si 
hvadsomhelst  nu,  for  vi  befandt  os  paa  det  mest  en- 
somme sted  mellem  byen  og  gravene.    Ikke  en  mand, 

ikke  en  vogn  at  se.  Han  arbeidet  sig  op  til  et  sandt 
raseri,  og  sa  han  hadde  holdt  lyset  for  mig  og  kastet, 
bort  meget  av  sin  kostbare  tid;  og  nu  skulde  han  til 
tak  for  det  bli  behandlet  saa  skammelig  av  mig  —  det 
var  simpelt,  usselt  osv.  Jeg  blev  fremdeles  ved  at  av- 
vise  ham;  men  da  jeg  saa  han  hadde  tak  i  mig  paa 
en  vis  —  ved  den  ukaldte  tjeneste  med  lyset  —  og 
han  blev  endda  mere  paatrængende,  besluttet  jeg 
at  faa  ham  til  fører  paa  en  kort  utflugt  efter  at  ha 
besøkt  gravene.  Da  han  hørte  mig  "snakke  slik", 
kjølnedes  hans  harme  med  det  samme,  og  han  blev 
min  ven  "for  livet".  Før  jeg  kunde  forhindre  det, 
hadde  han  beseglet  "vort  venskap"  med  et  kys. 
Muhamedanske  arabere  er  ofte  falske  og  feige ;  de  har 
ikke  stort  av  samvittighet.  Min  ledsager  tilstod  at  han 
var  "frygtelig  slet" ;  men  alt  hvad  han  hadde  at  gjøre, 
var  at  to  sig  i  renselsesbækkenet  hver  gang  han 
hadde  gjort  noget  værre  end  vanlig,  og  da  vilde 
Allah  formildes.  Saa  sørgelig  forblindet  var  han, 
stakkar,  og  mange  andre  har  det  paa  samme  maate. 
Naar  vil  dog  Guds  hellige  ord  faa  indgang  i  disse 
folks  hjerter  og  frelse  dem  fra  deres  gudløse  veier? 

Langs  foten  av  den  lange  fjeldkjede  som  omgir 
byen  mot  syd  og  øst,  er  der  en  stor  begravelsesplads. 
Her  er  kalifenes  graver.  De  fornemste  er  gravene 
til  kediv  Muhamed  Tewfik  Pascha  I,  Kait  Bey,  El 
Ashrah,  sultan  Barkuk,  mamelukkerne,  Imam  Esh 
Shafih,  og  det  regj  erende  kongehus's  begravelses- 
moské.     Over  graven  til  kediv  M.  Pascha  I,  som 


70  FOTTURER  I  ÆGYPTEN  OG  PALÆSTINA 


døde  i  Helouan  den  8de  jan.  1892,  er  lagt  et  grønt 
laak  som  er  beskrevet  med  steder  av  koranen  i  store 
bokstaver.  Rundt  graven  er  der  reist  grundmurer 
for  en  moské  som  skal  bygges  over  den.  Kedivens 
trofaste  undersaatter  har  de  sidste  par  aar  flokkevis 
gjort  valfarter  til  den  grav.  Mange  av  de  gamle 
gravsteder  har  et  smukt  utseende.  Nogen  av  kuplene 
og  minaretene  er  utarbeidet  med  stor  omhu  og  flid 
og  med  fin  smak.  Saaledes  ogsaa  gravenes  indre. 
Stedet  er  meget  sandig  og  ubehagelig,  uten  nogen 
antydning  til  plantevekst.  Men  tiggere  er  der  deri- 
mot  en  sand  "velsignelse"  av. 

Av  alle  de  moderne  gater  i  Kairo  er  ingen  saa 
interessant  som  "Mousky".  Folkestrømmen  i  denne 
gate  og  trafikken  i  det  hele  var  saa  stor  at  vi  hadde 
et  helt  stræv  med  at  albue  os  frem.  Her  har  man 
rik  anledning  til  at  studere  arabernes  levevis.  Den 
velstaaende  araber  rider  i  en  malerisk  klædning  paa 
sit  velfødde,  pyntede  æsel.  Hans  dragt  bestaar  ofte 
av  en  lang  gul  silkekjortel  og  en  klædeskappe,  som 
hænger  løst  om  ham.  Han  rider  uten  stigbøiler  og 
svinger  med  føttene;  paa  disse  har  han  hvite  strøm- 
per og  lange  malte  tøfler,  som  rødmer  omkap  med 
hans  turban.  Hans  fattige  bror  har  ingen  flagrende 
kjortel,  hans  æsel  har  ingen  dusker  i  straalende  far- 
ver; de  utgjør  i  det  hele  tat  et  høist  bedrøvelig  skue,, 
disse  to.  Et  trist  syn  som  en  næsten  kan  bli  syk  av, 
er  en  araber  av  sidstnævnte  klasse,  som  haler  avsted 
med  et  halvt  dusin  kj  ær  ringer  og  sin  sværm  av 

skidne,  hylende  unger.  Som  man  staar  i  "Mousky" 
og  iagttar  den  stormende  mængde  rundt  omkring 
med  ørene  fulde  av  al  den  mangeartede  støi,  hører 
man  pludselig  et  rop  som  sk j ærer  gjennem  luften  og 
larmen:  "Yamenek  Schemalek!"  Idet  man  vender 
sig,  faar  man  se  mængden  splitter  sig  til  høire  og  til 
venstre,  og  der  kommer  tilsyne  to  forløpere  og  like 
efter  dem  et  par  vakre  arabiske  hester  som  trækker 
en  lukket,  vogn.  De  som  træffer  til  at  staa  i  nærheten, 
vil  ofte  faa  se  to  eller  tre  personer,  damer  hvilende 
paa  atlaskes  puter,  inde  i  den.  Disse  muhamedanske 
kvinder  er,  som  deres  religion  paabyder,  tilsløret,  og 
efterat  de  er  kjørt  forbi,  er  man  overlatt  til  sine  egne 
betragtninger  angaaende  det  ansigt  som  dannet  ind- 
fatningen til  saadanne  underdeilige  sorte  øine.  Kvin- 
dene  her,  selv  av  den  lavere  klasse,  har  smukke  for- 
mer og  en  stolt,  rank  holdning.  Næsten  alle  klær  sig 
i  lange,  sorte,  flagrende  kjortler,  som  naar  ned  til 
marken.  Hodet  er  fuldstændig  indhyllet  i  sløret,  som 
bare  lar  øinene  og  en  del  av  panden  ubedækket. 
Paa  føttene  har  de  høihælede,  broderte  tøfler  av  tøi 
eller  tyndt  lær.  Strømper  brukes  sjelden  av  alminde- 
lige folk.  Mange  av  kvindene  er  tatovert.  De  maler 
ogsaa  sine  fingernegler  og  sværter  øienbrynene  med 
"kehil".  For  at  fuldstændiggjøre  billedet  av  "Mou- 
sky" maa  vi  ikke  forglemme  kamelen;  der  kommer 
en  spaserende  langsomt  og  gravitetisk  og  ser  hverken 
til  høire  eller  til  venstre,  den  føler  byrden  av  sit  høie 
ansvar  og  det  uhyre  lass  med  kjøbmandsvarer ;  der 

kommer  en  anden  i  samme  tempo  og  baner  sig  frem 
gjennem  folketrængselen  med  en  hel  araberfamilie 
paa  ryggen.  Bryllupstog  og  begravelses  følger  pas- 
serte  gjennem  gaten.  Ved  begravelsestoget  var  en 
sørgelig  hylen  og  hændervriden.  I  brudefølget  var 
der  et  musikkorps  av  indfødte,  som  blaaste  paa  fløiter 
og  slog  paa  trommer  og  fik  istand  en  temmelig  lar- 
mende og  ensformig  musik. 

Det  er  svært  letvint  at  bli  gift  her.  Vielsescere- 
monien  bestaar  simpelthen  deri  at  bruden  gaar  til  sin 
tilkommende  mands  hjem  og  tar  av  sig  sløret  i  hans 
nærværelse  og  interesserte  paasyn,  og  naar  hun  saa- 
ledes  er  set  av  ham  for  første  gang,  ansees  vielsen 
for  avsluttet. 

De  fleste  av  Kairos  europæere  bor  i  Ismailyeh- 
kvarteret.  Her  er  ogsaa  kedivens  palads,  de  ægyp- 
tiske adelsmænds  residenser  og  de  utenlandske  diplo- 
maters boliger. 

Kairo  har  400,000  indbyggere.  Av  disse  er  om- 
kring 20,000  europæere.  Resten  er  indfødte  arabere, 
blandet  med  tyrkere,  tartarer  og  sudanesere.  Der 
findes  vel  knapt  nogen  by  i  verden  som  har  en  mere 
forskjelligartet  befolkning. 

Om  vinteren  er  klimatet  merkværdig  sundt  og  be- 
hagelig. Himlen  er  klar  i  flere  maaneder.  Dette  er 
derfor  turistenes  aarstid,  mens  det  hverken  er  for 
varmt  eller  for  koldt,  men  stadig  det  deiligste  veir. 

Jeg  avla  et  meget  behagelig  besøk  ved  en  ameri- 
kansk misisonsanstalt  i  Kairo.    Jeg  blev  vist  omkring 

i  missionens  skoler,  og  blev  overrasket  ved  at  se 
hvilke  smukke,  intelligente  ansigtstræk  barnene  hadde. 
Dens  arbeide  blir  ogsaa  kronet  med  held,  idet  der 
hvert  aar  kan  meldes  om  en  stadig  tilvekst.  av  ind- 
fødte medarbeidere  og  discipler. 

Jeg  tok  ofte  spaserturer  langs  Nilen  og  saa  paa 
fartøiene  og  smaabaatene,  som  jog  ilsomt  op  og  ned 
floden.  Jeg  betragtet  ogsaa  vaskekjærringene,  som 
de  sat  der  paa  flodbredden  og  bearbeidet  sine  smud- 
sige klær.  Dette  er  et  meget  yndet  sted  blandt 
turistene. 

Det  langvarige  og  heftige  tropiske  regn  i  Abyssi- 
nien,  og  ogsaa  længer  syd,  foraarsaker  Nilens  aarlige 
oversvømmelse;  det  sker  i  almindelighet  fra  juni  til 
december.  Vandet  stiger  langsomt  i  tre  maaneder, 
og  saa  i  de  næste  tre  maaneder  synker  det  igjen  like- 
saa  langsomt.  Nildalen  er  saaledes  avvekslende  en 
urolig  fjord  og  den  deiligste  have.  Landet  er,  som 
bekjendt,  meget  frugtbart;  noksaa  meget  av  korn- 
varer og  bomuld  utskibes. 

Port  SaicL    Beirut*  Jaffa 

Fra  Kairo  til  Ismailia  reiste  vi  gjennem  Gosens  land. 
(Billetter  fra  Kairo  over  Ismailia  til  Port  Said  koster 
sytten  francs.)  Det  er  aldeles  flatt  og  meget  frugt- 
bart. Appelsiner  vokser  her  i  overflod;  vi  kjøpte  et 
dusin  for  fem  cents.  I  regelen  bor  folk  i  lerhytter 
og  er  derfor  temmelig  sølete  og  svært  tarvelig 
klædt  ogsaa.  Ved  hvert  stoppested  blev  trænet  besat 
med  flokker  av  kjærringer  og  unger,  som  skrek  og 
bad  om  "backschisch"  og  hadde  skidne  rosiner  og 
dadler  tilsalgs.  Et  sted  kom  en  lang  laban  ind, 
slæpende  paa  en  stor  kurv  som  var  fyldt  til  randen 
med  stekte  kyllinger.  De  gik  som  varmt  brød  blandt 
de  indfødte  passagerer.  Det  var  morsomt  at  be- 
tragte appelsinsælgerne  naar  de  stod  og  passet  op  de 
ankommende  træn,  hoppet  kvikt  ombord  og  skrek 
"Portugal,  Portugal !"  og  "Orringes,  Orringes !" 
mens  trænet  endnu  var  i  gang.  De  holdt  sig  ombord 
og  søgte  kunder  i  det  længste,  til  trænet  var  næsten 
i  fuld  fart,  og  saa  paa  minuttet,  inden  det  var  for 
sent,  stak  de  den  sidste  piaster  i  munden,  hoppet  av 
som  et  lyn  og  kom  altid  staaende  ned  med  appelsin- 
kurven  nydelig  balanserende  paa  venstre  haand. 

Ismailia  har  en  befolkning  paa  25,000.  Her  skiftet 
vi  tog  og  satte  avsted  igjen  i  en  mere  nordlig  ret- 
ning henimot  Port  Said.  Toget  gik  langsomt,  for- 
modentlig  fordi   banesporet   er   bygget   paa  sand. 

Jernbanen  er  lagt  nær  ved  og  paralel  med  Suez- 
kanalen,  hvorfor  en  tur  med  denne  bane  er  meget 
fornøielig. 

Suez-kanalen  er  85  mil  lang  og  har  en  gjennem- 
snitlig  bredde  av  72  fot.  Dens  dybde  er  26  fot.  Den 
skal  ha  kostet  $55,000,000.  Det  tok  250,000  mand 
tre  aar  at  bygge  den.  En  mængde  skib  passerer 
gjennem  den,  og  da  hvert  skib  maa  betale  "sundtold", 
tjener  kanalkompaniet  aarlig  uhyre  pengesummer. 
Saa  langt  tilbake  som  i  1876  indbragte  den  $6,000,000 
paa  ett  aar. 

Sent  paa  kvelden  den  samme  dag,  mens  den 
store  rødglødende  maane  begyndte  at  stige  op  og 
kaste  sit  lys  henover  den  gule,  ensomme  ørken,  kom 
vi  til  Port  Said.  Min  kuffert  blev  øieblikkelig  mot- 
tat  av  en  mængde  uvedkommende  hænder;  men  en 
tysk  bekjendt  fra  "Hotel  des  Voyageurs"  kom  mig 
til  hjælp  og  ledsaget  mig  uskadt  frem  til  hotellet. 
Her  betalte  jeg  en  temmelig  god  sum  penger  for  et 
noksaa  daarlig  værelse,  og  om  morgenen  opdaget  jeg 
at  jeg  hadde  betalt  ikke  bare  for  mig  selv,  men  for 
et  helt  selskap.  Her  som  overalt  i  Orienten  var  der 
en  hel  hærskare  av  lopper,  og  jeg  hadde  min  fulde 
andel  av  dem  den  nat.  Port  Said  har  omkring  25,- 
000  indbyggere.  Den  omgives  av  ørkenen  og  havet. 
Hvorledes  en  by  kan  blomstre  paa  et  saadant  sted, 
vil  den  reisende  ha  vanskelig  for  at  forstaa  med  det 
samme;  men  om  han  kommer  til  at  opholde  sig  der 
nogen  dage,  vil  han  faa  løsning  paa  gaaten.  Der 

stanser  et  storre  antal  skib  her  end  ved  maaske  nogen 
anden  havn  av  samme  storrelse.  Alle  skibene  har 
litt  forretninger  at  gjpre  her,  og  om  ikke  av  anden 
grund,  saa  maa  de  stanse  og  betale  for  retten  til  at 
passere  gjennem  kanalen.  Port  Said  er  ogsaa  stoppe- 
sted for  adskillige  lokale  dampskibslinjer,  idet  byen 
er  bindeled  mellem  Syrien,  Palæstina  og  Ægypten.  I 
lopet  av  vinteren  og  vaaren  strommer  der  store  flok- 
ker av  turister  over  her  mellem  Kairo  og  Palæstina. 
Det  almindelige  indtryk  jeg  fik  av  byen,  var  ikke  be- 
hagelig. De  indfodte  var  skidne  og  lite  tiltalende, 
og  de  derboende  europæere  var  heller  ikke  videre 
utsokte. 

Det  var  morsomt  at  iagtta  melkehandlerne  i  Port 
Said.  De  besværte  sig  ikke  med  vogn  og  melke- 
spand,  de  drev  slet  og  ret  kjorene  og  gjetene  rundt 
fra  hus  til  hus,  og  naar  de  fik  en  kunde,  melket  de 
koen  paa  stedet,  meget  eller  lite  efter  hver  kundes 
tarv  og  trang. 

I  en  sidegate  nær  de  arabiske  butikker  og  basarer 
fandt  jeg  det  britiske  bibelselskaps  kvarter. 

Alle  de  skib  som  passerer  gjenem  kanalen,  blir 
hesokt,  og  en  mængde  bibler  sælges  og  utdeles  blandt 
sjdmændene.  Da  jeg  spurte  om  man  delte  ut  bibler 
frit  blandt  araberne,  fortalte  man  mig  at  man  hadde 
sluttet  dermed,  da  næsten  alle  de  bibler  som  mottages 
paa  denne  maate,  aldrig  blir  læst.  Jeg  horte  et  til- 
fælde om  en  engelsk  dame  som  hadde  kjøpt  fem 
hundrede  bibler  her  og  utdelt  dem  blandt  araberne. 

Istedenfor  at  læse  dem  bragte  disse  biblene  til- 
bake  til  selskapet  og  prøvde  at  sælge  dem,  idet  de  sa 
som  saa:  "Gi  mig  en  penny  for  den,  jeg  liker  ikke 
denne  boken."  Personlig  arbeide  er  det  som  skal  til ; 
før  det  sker,  kan  man  ikke  vente  sig  bedre  resultater. 

Forresten  er  der  ingen  som  vet  med  sikkerhet  om 
ikke  muligens  en  av  disse  bibler  har  bragt,  velsignelse, 
og  da  tør  vel  ingen  si  at  arbeidet  har  været  faafængt. 

En  stjerneklar  lørdagskveld  reiste  vi  fra  Port 
Said  i  det  vakreste  veir  over  det  blikstille  hav.  Maalet 
var  Jaffa,  hvortil  billetten  kostet  syv  francs.  De 
fleste  av  passagererne  slog  sig  ned  paa  dækket,  og  vi 
hadde  det  overmaate  hyggelig,  i  det  hele  var  det  en 
deilig  aften  som  jeg  længe  vil  mindes.  Araberne 
flokket  sig  sammen  paa  sine  matter,  røkte  cigaretter, 
bad  og  kjævledes.  Det  alier  mindste  kan  vække  disse 
folks  nysgjerrighet.  Jeg  kom  til  at  utdele  nogen  trak- 
tater; men  de  var  ikke  før  kommet  ut  av  mine  hæn- 
der, før  den  hele  hop  trængte  sig  ind  paa  mig  og  bad 
om  flere  av  samme  slags.  Kun  faa  læste  dem.  De 
fleste  bar  dem  rundt  og  betragtet  dem  paa  samme 
maate  som  et  barn  g]  ør  naar  det  faar  et  nyt  leketøi. 
En  ung  gut  som  jeg  hadde  git  en  traktat,  bad  mig  om 
en  hel  bundt.  Han  kysset  min  haand  og  la  sig  paa 
knæ  foran  mig.  Han  tænkte  nok  at  sælge  dem, 
skøieren. 

Der  var  flere  av  os  som  skulde  til  Jerusalem,  og 
vi  haabet  allesammen  at  være  fremme  i  god  behold 
den  følgende  dag.    Men  skjæbnen  vilde  det  ander- 

ledes.  I  nattens  lop  blev  sjden  mere  og  mere  urolig, 
og  da  vi  om  morgenen  nærmet  os  Jaffa,  gik  bølgene 
høie  som  fjeld.  Der  var  ingen  havn  i  Jaffa,  og  det 
var  derfor  umulig  at  lande.  Vi  maatte  saa  drage  til 
Beirut,  det  næste  stoppested,  som  er  70  mil  derfra. 
Mange  av  os  blev  selvfølgelig  sørgelig  sjøsyke.  Om 
kvelden  sa  kapteinen  at  vort.  skib  var  i  fare.  Alle  de 
som  ikke  var  for  syke  til  at  tale,  skjeldte  ut  den 
tyrkiske  regjering  fordi  den  ikke  hadde  bygget  en 
havn  i  Jaffa. 

Denne  by  har  sandsynligvis  det  elendigste  lan- 
dingssted av  alle  byer  i  verden.  En  mængde  under- 
vandsskjær  nær  stranden  gjør  at  det  er  vanskelig  at 
lande  her  endog  i  nogenlunde  stille  veir.  Vi  maatte 
bli  i  Beirut  tre  dage  og  vente  paa  næste  skib  til  Jaffa. 
Det  var  i  regntiden.  Det  sterkeste  regn  man  har  hat 
i  mands  minde,  faldt  under  vort  ophold  der.  Hele 
bækker  strømmet  gjennem  gatene  og  skyllet  store 
dæmninger  væk. 

Beirut  er  et  vakkert  sted;  men  paa  grund  av  det 
ublide  veir  kunde  jeg  ikke  komme  videre  omkring  og 
hadde  følgelig  liten  forndielse  av  at,  være  der.  Et 
behagelig  minde  har  jeg  dog  med  fra  Beirut,  nemlig 
mit  besøk  i  det  amerikanske  presbyterianer-college. 
En  av  lærerne,  hr.  Havens,  viste  mig  omkring  i 
skolen,  hvor  man  kan  faa  likesaa  god  utdannelse  som 
i  enkelte  av  vore  bedste  colleges  i  Amerika.  Elevene 
er  for  det  meste  syrere ;  men  der  er  ogsaa  adskillige 
fra   Ægypten   og   andre   lande.  College-bygningen 

ligger  i  et  av  de  vakreste  strøk  i  Beirut.  Fra  taarnet 
har  man  en  herlig  utsigt  over  byen  og  Libanons 
fjeld;  i  klart,  veir  kan  man  endog  se  like  over  til  øen 
Cypern.  I  Beirut  er  der  ogsaa  en  tysk  pikeskole, 
som  jeg  besøkte.  Der  er  adskillige  forældreløse  barn 
som  faar  fri  undervisning,  kost  og  logi  her;  men  de 
fleste  av  elevene  betaler  for  sig.  Mange  av  barnene 
og  de  unge  frøkener  var  vakre  og  forstandige.  De 
utgjorde  en  smuk  række  av  ansigter,  da  de  flokket 
sig  rundt  juletræet  for  at  se  det  pyntet.  Disse  skoler 
underholdes  av  forskjellige  religiøse  foreninger  og 
utfører  et  vigtig  arbeide  blandt  dette  folk.  Flere  tusen 
indfødte  barn  mottar  undervisning  i  de  forskjellige 
skoler,  hvorav  foruten  de  nævnte  den  engelske,  den 
franske  og  den  italienske  er  de  vigtigste.  Utenfor 
regntiden  har  Beirut  et  meget  behagelig  klimat.  Ind- 
byggernes antal  er  over  125,000. 

Vi  forlot  Beirut  om  aftenen  den  tredje  dag  efter 
vor  ankomst.  Sjøen  gik  endnu  temmelig  høi,  og  vi 
hadde  liten  utsigt  til  at  kunne  lande  i  Jaffa.  Det  gik 
som  vi  ventet;  ti  da  vi  kom  nærmere,  blev  sjøen 
stadig  voldsommere,  og  vi  maatte  for  anden  gang 
dampe  videre,  denne  gang  tilbake  til  Port  Said. 
Nogen  av  reisefølget  var  mere  døde  end  levende  da 
vi  kom  dit;  men  efter  en  god  nattehvile  var  alt  i 
orden  igjen.  Vi  hadde  nu  rundelig  tid  til  at  stifte 
bekjendtskap  med  Port  Said,  men  fandt  det  bare  kje- 
delig.  Skjønt  byen  ligger  i  Ægypten,  er  de  ægyp- 
tiske penger  lite  i  bruk  her;  derimot  cirkulerer  en 

mængde  franske,  italienske,  engelske,  græske,  tyrkiske 
og  andre  mynter.  Paa  grund  av  dette  virvar  i  penge- 
affærene  er  det  haardt.  for  en  fremmed  at  klare  sig 
uten  at  bli  bedrat.  Og  foruten  det  utal  av  penge- 
sorter som  man  maa  lære  sig  værdien  av  og  huske  vel 
paa  naar  man  har  forretninger,  maa  man  ogsaa  være 
paa  sin  post  mot  falske  penger,  dem  man  her  med 
rund  haand  paadutter  enhver  godtroende  reisende. 

Paany  forlot  vi  Port  Said  med  just  det  samme 
veir  og  de  samme  utsigter  som  netop  for  en  uke 
siden.  Men  næste  morgen  var  sjøen  rolig,  saa  vi 
kunde  ankre  utenfor  Jaffa;  Middelhavet  kan  lægge 
sig  likesaa  hurtig  som  det  ryker  op  til  storm.  Vi 
hadde  ikke  ankret  før  en  skok  graadige  baatførere 
trængte  sig  ombord.  Den  scene  av  larm  og  forvirring 
som  nu  opstod,  lar  sig  vanskelig  beskrive.  De  sort- 
smuskede  Jaffa-baatførere  kastet  sig  over  passage- 
rerne og  reisegodset  som  rovdyr.  De  drog  og  skjøv 
passagerer  og  bagage  om  hinanden  ned  i  sine  baater, 
som  om  det  var  fragtgods  altsammen.  De  russiske 
pilgrimmer  grep  de  ved  haandleddene  og  slap  dem 
fra  skibsrækken  ned  i  armene  paa  mændene  nede  i 
baatene  —  fra  en  høide  av  5  til  10  fot,  eftersom 
skibet  krænget  til  den  ene  eller  den  anden  side. 
Kvindene  skrek  ynkelig  da  de  efter  tur  blev  tumlet 
ned  i  baatene.  I  godt  veir  forlanger  baatfolkene  en 
franc  for  at  føre  passagerer  iland,  mens  de  i  haardt 
veir  tar  fra  10  til  20  francs  for  sit  arbeide. 

Den  store  mængde  pilgrimmer  som  reiser  gjen- 


PORT  SAID.     BEIRUT.  JAFFA 


93 


nem  Jaffa  paa  veien  til  Jerusalem,  har  gjort  den  til 
en  betydelig  by.  Den  har  en  befolkning  paa  45,000, 
hvorav  omtrent  halvdelen  er  muhamedanere,  resten 
kiistne  og  jøder.  Der  sies  at  garveren  Simon  (Ap. 
gj.9,  43)  bodde  der  hvor  nu  det  latinske  kloster  staar. 
I  et  armenisk  kloster  viser  man  et  værelse  hvor  der 
sies  at  Napoleon  lot  pestsyke  dræpe  ved  gift.  Denne 
mand  har  efterlatt  sig  fotspor  overalt  i  disse  egne. 

Gatene  i  Jaffa  er  trange  og  støvet,  eller  efter  regn 
sølete.  Den  tyske  koloni  nær  ved  jernbanestationen 
har  et  meget  tiltalende  utseende  og  danner  en  sterk 
motsætning  til  de  ægyptiske  kolonisters  hytter  i  nær- 
heten.  I  omegnen  av  Jaffa  er  der  svære  appelsin- 
haver, hvor  de  bedste  appelsiner  i  verden  kan  faaes 
næsten  for  bare  tak. 

Ut  paa  eftermiddagen  den  dag  vi  var  kommet, 
lette  "vi  os  frem  gjennem  talløse  krokette  gater  hen 
til  jernbanestationen.  "Billet  til  Jerusalem!"  Jeg 
hadde  før  kjøpt  billet  til  mangen  av  de  mest  berønte 
byer  i  verden  uten  at  erfare  nogen  særegen  følelse 
derved;  men  da  jeg  sa  "billet  til  Jerusalem",  får  der 
en  bæven  gjennem  mig;  jeg  blev  likesom  opløftet  i  en 
eiendommelig  spænding.  Da  jeg  saa  mig  om,  be- 
merket  jeg  flere  muhamedanere  og  jøder  som  ogsaa 
skulde  til  Jerusalem.  De  hadde  øiensynlig  reist  en 
lang  vei,  og  de  var  ogsaa  fyldt  med  fryd  ved  utsigten 
til  at  de  snart  skulde  faa  se  den  hellige  stad.  De 
kaldte  den  "sin"  stad. 

Det  vilde  maaske  ha  været  mere  fornøielig  at 

reise  paa  den  gamle  maate,  med  æsler  og  kameler ; 
men  da  vi  var  blit  heftet  saa  længe  ombord,  reiste  vi 
med  toget,  da  det  vilde  bringe  os  saa  meget  hurtigere 
frem.  Billetten  kostet  fem  francs.  Like  før  toget 
skulde  gaa,  kom  billetagenten,  som  skjønte  at.  jeg  var 
amerikaner,  hen  og  hilste  paa  mig  og  sa :  "Jeg  Hker 
amerikanerne,  de  er  hyggelige  folk;  men  nogen  av 
dere  er  svært  rare,  synes  jeg.  Xu  netop  er  der  en 
dame  her  fra  Illinois,  som  gaar  rundt  og  fortæller  at 
verden  skal  forgaa  i  februar  maaned."  Netop  saa- 
danne  fanatikere  av  vore  egne  folk  er  det  som  skader 
missionsarbeidet  mest.  Hvorledes  kan  vi  vente  at 
kunne  vinde  de  arme  hedningers  tiltro  og  respekt, 
naar  de  faar  se  at  der  hersker  saadan  uenighet  blandt 
os  selv?  Hvilken  fordærvelig  indflydelse,  f.  eks.,  øves 
ikke  bare  av  mormonene  i  den  retning ! 

Billetagenten  var  tyrkisk  og  en  ganske  oplyst 
mand.  Men  naar  han  talte  om  sit  folk,  rystet  han 
paa  hodet  og  sa  de  var  sløve  og  dumme  og  hadde 
smaa  kundskaper.  Ifølge  kontrakten  mellem  det 
franske  jernbaneselskap  og  den  tyrkiske  regjering 
skulde  stationsmesteren  være  en  tyrker;  men  da  m<m 
ikke  kunde  finde  nogen  saadan  med  tilstrækkelig  be- 
gavelse i  den  retning,  maatte  man  ansætte  en  fransk 
allikevel. 

Paa  veien  reiste  vi  gjennem  store  appelsinlunder 
og  henover  Sarons  slette.  Landet  her  er  frugtbart; 
rike,  veldyrkede  akrer  veksler  med  grønne  enger. 
Som  toget  dampet  avsted  under  den  deilige,  klare 

himmel,  kom  Judæas  blaaagtige  fjeld  tilsyne.  Vi 
reiste  forbi  flere  gamle  byer,  blandt  dem  Lydda  og 
Ramleh. 

Lydda  er  av  interesse  for  bibellæsere  som  det  sted 
hvor  Peter  helbredet  en  lam.  Dette  sted  holdes  ogsaa 
i  ære  av  muhamedanerne,  fordi  Muhamed  ifølge 
sagnet  har  forutsagt  at  Kristus  paa  den  yderste  dag 
skal  ihjelslaa  antikristen  ved  Lyddas  porter. 

Ramleh  er  en  meget  større  by.  Det  ord  gaar  at 
Ramleh  er  bygget  paa  tomten  til  det  gamle  Arimatæa, 
som  omtales  i  det  nye  testamente.  Længe  før  kors- 
togenes tid  bodde  der  kristne  her.  Napoleon  har  og- 
saa engang  hat  sit  hovedkvarter  paa  dette  sted.  Det 
har  8,000  indbyggere,  men  bare  1,000  av  dem  er 
kristne.  Her  er  ogsaa  ruiner  av  en  moské,  som  var 
600  skridt  i  omkreds. 

Fra  Ramleh  kom  vi  til  Gezer  (1  Kong.  9,  16).  I 
det  fjerne  saa  vi  det  gamle  Ekron;  men  der  er  næsten 
ikke  spor  igjen  av  det  nu.  Saa  får  vi  forbi  Sejed  og 
Der  Aban  og  kom  til  Bittir,  som  mange  tror  er  det 
gamle  Bethar  som  Josva  taler  om.  Vi  passerte  det 
sted  traditionen  utpeker  som  Samsons  fødested.  Der 
var  ikke  andet  at  se  end  bare  stener.  En  hel  del 
smaasteder  som  Wady  el  Werd  og  El  Weledjeh  for 
vi  saa  forbi,  og  landsbyene  Ain  Yalo,  Esh  Sherafat 
og  El  Maliha.  Alle  disse  smaabyer  ligner  hinanden 
i  høi  grad.  De  smaa  enetages  stenhus  er  klint  tæt. 
og  uregelmæssig  op  til  hinanden,  og  paa  lang  av- 
stand  ser  de  ut  som  en  flok  sauer.    Dernæst  kom  vi 

til  Bet  Sufafa  og  klostret  Mar  Elyas.  Landskapet 
bestaar  for  det  meste  av  nøkne  klipper  og  fjeld  hele 
veien.  Paa  enkelte  av  bergsidene  har  man  dannet 
trappeformige  lag  eller  terrasser,  som  utgjør  smaa 
dyrkbare  flåter.  Men  jorddyrkningen  staar  paa  et 
meget  lavt  trin  i  disse  egne  av  Juda  berg.  Fra  Bet 
Sufafa  gaar  banelinjen  gjennem  Bekaasletten,  som 
enkelte  mener  er  den  gamle  Rafaims  dal.  Den  skjæ- 
rer  diagonalt  over  denne  slette  i  en  ret  linje  like  til 
Jerusalem. 

Mens  vi  endnu  var  langt  borte  fra  byen,  begyndte 
de  reisende  at.  stikke  hodene  ut  av  kupévinduene, 
spændte  paa  at  faa  se  det  første  glimt  av  stedet. 
Faa  av  os  talte,  og  da  endelig  utkantene  av  denne  ver- 
dens merkeligste  stad  kom  tilsyne,  var  stilheten  som 
hersket,  tegn  paa  at  alle  var  dypt  rørt.  I  denne  ind- 
trængende stilhet  strømmet  ordene  av  en  gammel 
kjendt  salme  ind  paa  mig  med  fornyet  kraft : 

"Herlige  ord  om  dig  er  talte, 

Zion,  Zion,  du  Guds  stad !" 

Ankomsten  til  Jerusalem.    Jesu  grav* 
Golgata 

Det  var  en  deilig  søndag  eftermiddag  vi  holdt  vort 
indtog  i  den  hellige  stad  paa  Zions  berg,  Jeroschalaim, 
fredens  hjem.  Et  vakkert  syn  hilste  os  idet  vi  forlot 
stationen  og  vandret  henover  den  gamle  Betlehems- 
vei  ind  til  byen.  De  massive  gamle  murer  hævet  sig 
foran  os,  og  langs  begge  sider  av  veien  var  flokker 
av  festklædte  kvinder  og  barn,  som  var  ute  og  tok  sig 
en  søndagspromenade.  Kvindene  bar  lange  hvite  tør- 
klær  som  de  blev  næsten  rent  borte  i.  Intet  andet  end 
ansigt,  hænder  og  føtter  var  synlige.  Mange  av  dem 
var  meget  vakre;  fingrene  hadde  de  bedækket  med 
ringer,  og  paa  førtene  hadde  de  nette  smaa  tøfler. 

Saasnart  vi  var  kommet  ind  ad  Jaffa-porten,  be- 
gyndte vi  øieblikkelig  paa  den  uundgaaelige  jagt 
efter  et  passende  hotel.  Det  er  ingen  let  sak  at  finde 
et  skikkelig  logis  i  Orienten;  for  om  ikke  den  stren- 
geste renslighet  hersker  i  huset,  vil  forskjellige  slags 
blodsugende  insekter  ta  kommandoen  og  gjøre  livet 
rigtig  surt  for  den  reisende.  Vi  hadde  hørt  det  tyske 
"Johannitter  Hospitum"  omtale  som  et  utmerket  op- 
holdssted, og  efter  at  ha  krydset  og  gjennemstreifet 
et  utal  av  krokette  gater  og  trange  smug  og  gjort  en 
mængde  spørsmaal  til  Per  og  Paal,  stod  vi  tilslut  ved 
herberget  og  søkte  om  adgang  til  det.  "Johannitter 
Hospitum"   er   oprettet   av   den  tyske  johannitter- 

orden.  Foruten  at  byde  de  fremmede  som  opholder 
sig  her  i  byen,  et  hjem,  hilser  den  ogsaa  reisende 
kunstnere,  studenter  osv.  velkommen.  Ingen  betaling 
forlanges  av  de  sidstnævnte  for  de  første  to  uker. 
Maten  er  sund  og  kraftig  og  sengene  rene.  Ellers 
er  prisen  5  francs  dagen.  Ved  vor  ankomst  blev  min 
ledsager,  en  arkitekt  fra  Hannover,  mottat  med  det 
samme  og  git  frit  logi  for  to  uker.  Men  da  turen 
kom  til  mig,  saa  "der  Hausvater''  granskende  paa 
mig  og  sa :  "Wir  nehmen  kerne  Amerikaner  auf 
Han  forklarte  mig  at  studerende  fra  de  europæiske 
lande  kunde  faa  frit  herberge ;  amerikanere  maatte 
betale.  Ikke  alene  araberne,  men  enkelte  europæere 
ogsaa  synes  at  tro  at  de  fleste  amerikanere  er  be- 
byrdet med  for  mange  penger,  dem  det  gj ælder  at  bli 
kvit,  jo  før  des  bedre.  Allikevel  var  husfaren  meget 
forekommende  mot  mig,  selv  efter  at  han  hørte  jeg 
ikke  vilde  logere  hos  ham,  og  indbød  mig  til  at  bli 
der  natten  over.  "Det  er  for  sent  og  for  mørkt  nu,"  sa 
han,  k,til  at  gaa  ut  og  lete  efter  et  andet  logi  ikveld." 

Jeg  kan  ikke  beskrive  hvad  jeg  følte  da  jeg  gik 
til  sengs  den  aften,  tusen  av  mil  borte  fra  hjem  og 
venner.  Dog  følte  jeg  mig  ikke  hjemids  eller  alene 
heller;  ti  jeg  bodde  jo  ved  Zions  berg,  i  Herrens  stad. 

Den  næste  dag,  mandag,  var  det  julaften.  Om 
morgenen,  da  vi  alle  var  samlet  til  frokost,  læste  hus- 
faren den  forunderlige  historie,  Lukas  2det  kapitel, 
og  den  lød  deiligere  end  nogensinde  før.  Om  for- 
middagen gik  jeg  i  følge  med  en  amerikaner  fra  Bei- 

rut  hen  for  at  se  "Den  hellige  gravs  kirke".  Den 
ligger  indenfor  de  nyere  bymure  paa  den  bekj  endte 
høi  Golgata,  Hovedpandestedet,  Kalvarieberget.  Det 
er  en  meget  rummelig  bygning  og  omfatter  ikke  alene 
den  hellige  grav  og  korsfæstelsesstedet,  men  desuten 
ogsaa  en  mængde  andre  hellige  steder  og  kapeller. 
Den  blev  bygget  av  keiser  Konstantin  i  aaret  336. 
Siden  den  tid  har  den  været  delvis  ødelagt  og  gj en- 
opbygget  flere  ganger.  I  begyndelsen  av  dette  aar- 
hundrede  hjemsøgtes  den  av  en  stor  ildebrand  som 
næsten  j evnet  den  med  jorden.  Den  nuværende  kirke 
blev  bygget  paa  den  gamles  ruiner  av  grækere  og 
armeniere  i  1810. 

Den  første  gjenstand  som  møtte  vore  blik  da  vi 
traadte  ind  i  vestibulen  eller  kirkesvalen,  var  en  mu- 
hamedansk skildvakt,  som  stod  ved  døren  for  at  holde 
orden.  Han  sendte  os  nogen  noksaa  barske  øiekast 
da  vi  kom  ind.  Det  gjorde  mig  ondt  at  tænke  paa 
at  der  skulde  være  saa  megen  misundelse  og  fana- 
tisme blandt  de  kristne,  at  det  blev  fundet  nødvendig 
at  ha  hedenske  vaktmænd  endog  her  paa  dette  hellige 
sted.  Der  er  et  bittert  fiendskap  mellem  de  romerske 
og  græske  katolikker  her,  idet  de  strides  med  hin- 
anden om  besiddelsen  av  disse  hellige  steder.  Ad- 
skillige træfninger  har  fundet  sted  i  selve  kirken  nær 
ved  graven,  og  da  maatte  de  tyrkiske  vaktmænd 
skride  ind. 

Kommet  forbi  vaktmanden,  nærmet  vi  os  "Salvel- 
sens sten" ;  nogen  pilgrimmer  laa  paa  knæ  og  kysset 

stenen  atter  og  atter,  mens  de  flyttet  perlene  paa  sine 
rosenkranser.  Historisk  talt  er  denne  sten  av  tvilsom 
oprindelse  ;  men  mange  katolikker  tror  fuldt  og  fast 
at  dette  er  den  samme  sten  som  Jesu  legeme  laa  paa 
da  det  blev  salvet  av  Nikodemus.  Over  den  hænger 
en  mængde  lamper,  hvorav  nogen  tilhører  de  ro- 
mersk-katolske,  andre  de  græsk-katolske,  og  andre 
kopterne.  Et  par  alen  derfra  er  der  et  lite  indelukke, 
som  viser  det  sted  hvor  kvindene  stod  mens  Jesus 
blev  salvet. 

Et  par  skridt  til  og  vi  er  ved  gravens  rotunde. 
Med  ærefrygt  blottet  vi  vore  hoder  og  traadte  ind. 
Vi  kom  først  ind  i  forkammeret,  hvor  der  er  to 
stenbænker  og  en  lysestake.  Her  efterlater  de  orien- 
talske kristne  sine  sko  naar  de  besøker  graven  inden- 
for. Fra  forkammeret  gik  vi  ind  i  engelens  kapel, 
hvor  der  forevises  en  sten  der  utgives  for  at  være 
den  som  engelen  veltet  fra  graven,  og  som  han  sat 
paa.  Den  er  meget  liten,  saa  liten  at.  jeg  tror  jeg 
kunde  ha  løftet  den.  Maaske  er  den  bare  en  del  av 
den  oprindelige  sten.  Den  er  indrammet  i  marmor. 
Paa  toppen  er  den  meget  slitt  paa  grund  av  pilgrim- 
menes uavlatelige  kys. 

Gjennem  en  meget  lav  dør,  som  bare  smaabarn 
kan  gaa  gjennem  uten  at  bøie  sig,  kom  vi  ind  og  stod 
saa  i  graven.  Vi  tilbragte  nogen  dyrebare  øieblik 
her  ganske  for  os  selv,  da  det  traf  sig  saa  heldig  at 
ingen  andre  var  tilstede  her  paa  denne  tid.  Der  er 
faa  som  kan  besøke  dette  sted  uten  at  fælde  taarer, 

og  for  os  syndige  mennesker  er  vel  ogsaa  dette  sted 
fremfor  noget  andet  i  hele  verden  egnet  til  at  frem- 
kalde vor  graat. 

Graven  er  seks  og  en  halv  fot.  lang  og  seks  fot 
bred.  I  taket.  er  ophængt  treogfirti  kostbare  lamper, 
som  tilhører  forskjellige  sekter.  Disse  lamper  er 
altid  tændt.  Paa  en  av  væggene  er  der  et  marmor- 
relief, som  forestiller  Jesu  opstandelse.  Paa  døren 
er  en  græsk  inskription:  "Herre,  kom  i  hu  din  tjener, 
den  keiserlige  bygmester  Kai  fa  Komnenos  fra  My- 
tilene  1810."  Gravens  tak  er  baaret  av  marmorsøiler. 
Til  høire  naar  man  gaar  ind,  er  marmorgravstenen. 
Denne  bestaar  av  en  hylde,  utentil  av  marmor  og 
er  to  fot  bred  og  tre  fot  høi.  Den  marmorplate  som 
utgjør  hyldens  top,  er  splittet  og  brukes  som  alter. 
Paa  denne  plate  henlagdes  Kristi  legeme,  sies  der. 
Katolikkene  læser  messe  her  daglig.  Under  kirkens 
gulv  skal  der  være  en  gammel  klippegrav.  Det  er 
rimelig  at  anta  at  det  var  her  Kristi  legeme  blev 
lagt,  og  at  marmorplaten,  som  den  muligens  var 
prydet  med,  senere  er  flyttet  hen  hvor  man  nu  har 
anbragt  den. 

Da  vi  dernæst  vilde  besøke  Golgata,  maatte  vi 
gaa  op  nogen  trapper,  en  høide  av  ca.  femten  fot  fra 
kirkegulvet.  Denne  forhøining  dannes  efter  sigende 
av  naturlig  fjeld  og  ansees  at,  være  det  for  den  kristne 
saa  dyrebare  Hovedpandested.  Her  har  den  græsk- 
ortodokse kirke  bygget  et  kapel,  som  er  42  fot  langt 
°g  14y2  fot  bredt,  og  som  kaldes  "Korsets  kapel". 

I  dette  forevises  nemlig  det  sted  hvori  Jesu  kors  stod. 
I  midten  er  der  en  aapning  i  gulvet,  kantet  med  sølv, 
og  denne  skal  korset  ha  været  plantet  i.  Jeg  tok  nedi 
der  med  haanden  og  fandt  ganske  rigtig  at  der  var 
et  dypt  rundt  hul  i  klippen.  Yi  lutheranere  pleier 
ikke  gjerne  at  stille  vore  religiøse  følelser  tilskue. 
Dog  vil  jeg  undskylde,  ja  jeg  finder  det  rigtig  naar 
man  falder  paa  sine  knæ  og  utgyter  taknemmelighe- 
tens  taarer  paa  dette  hellige  sted,  hvor  vor  herre  og 
frelser  led  uutsigelige  smerter  for  vore  synder  og 
til  vor  salighet.  Xaar  katolikkene  kommer  hit,  gjør 
de  en  masse  tegn,  kysser  stenene,  kaster  sig  næsegrus 
paa  gulvet  osv.,  og  saaledes  tror  de  at  kunne  gjøre 
bod  og  haaber  at  faa  sine  synders  forlatelse.  De 
steder  hvor  de  to  roveres  kors  stod,  forevises  ogsaa ; 
hvert  av  dem  er  fem  fot.  fra  Jesu  kors.  Like  ved  er 
ogsaa  en  spalte  i  fjeldet;  den  skal  være  fremkommet 
ved  det  jordskjælv  som  omtales  i  Matt.  27,  51:  "Og 
se,  forhænget  i  templet  splittedes  i  to  stykker  fra 
det  pverste  til  det  nederste,  og  jorden  skaiv,  og  klip- 
pene revnet."  Denne  kldft  er  dækket  med  en  messing- 
skive, og  under  denne  er  der  et  gitter.  Xaar  mes- 
singskiven er  skjøvet  tilside,  kan  man  se  ned  i  kløf- 
ten, som  er  meget  dyp.  Nogen  sier  at  den  gaar  like 
ned  til  jordens  midtpunkt.  Hele  kapellet  er  nydelig 
dekorert  med  lamper,  malerier  og  mosaikker. 

I  den  hellige  gravs  kirke  er  der  som  sagt.  en 
mængde  av  hellige  steder  og  kapeller.  Der  er  om- 
kring 70  ialt.  Blandt  de  vigtigste  er  St.  Jakobs,  Ma- 
ria Magdalenas,  St.  Helenas  og  Adams  kapeller,  Ca- 
tholicon  osv.,  osv. 

En  julaften  i  Betlehem 

Julaftens  eftermiddag  begav  jeg  mig  i  følge  med 
nogen  tyske  turister  avsted  for  at  besøke  Jesu  føde- 
sted. Veiret  var  smukt,  og  veien  næsten  saa  jevn 
som  et  stuegulv.  Det  var  bare  et  par  timers  spaser- 
tur,  men  der  er  mange  interessante  ting  at  se  paa 
veien.  Vi  gik  forbi  "Det  onde  raads  høi",  hvorfra 
man  har  en  utmerket  utsigt  over  Jerusalem.  Paa 
denne  høi,  sies  der,  hadde  Kaifas  et  landsted.  Paa 
"Wely  Abu  Tor"  utpeker  man  det  træ  som  Judas 
hængte  sig  i.  Derefter  kom  vi  gjennem  Rafaims  dal. 
Veien  var  god  hele  tiden ;  men  endnu  bedre  maa  den 
ha  været  i  gamle  dage,  da  den  var  brolagt,  og  prydet 
med  skyggefulde  trær.  Paa  begge  sider  av  veien  var 
der  rike  haver  og  vingaarder,  som  var  beplantet  med 
roser  og  andre  duftende  blomster  og  maa  ha  gjort 
egnen  til  et  lite  paradis.  Paa  denne  vei  har  Abra- 
ham og  Jakob,  David,  Salomo,  Maria,  Josef  og  Jesus 
selv  vandret.  Veien  gaar  forbi  de  steder  hvor  kato- 
likkene  tror  at  profeten  Habakuk  og  Simon  den  ret- 
færdige hadde  sine  hjem.  Her,  sier  de,  var  det  at 
engelen  tok  profeten  i  haaret  og  bar  ham  til  Babylon. 
Paa  toppen  av  en  høi  bakke  staar  Mar  Elyas  kloster. 
Dette  er  opkaldt  efter  profeten  Elias  og  er  bygget 
saa  sterkt,  at  det  kunde  utholde  en  alvorlig  beleiring. 
Paa  veiens  høire  side  staar  en  sten,  om  hvilken  man 
fortæller  at  her  skal  profeten  Elias  engang  ha  hvi- 
let sig. 

Fra  denne  høi  fik  vi  se  Betlehem  for  første  gang. 
Oppe  paa  toppen  kan  en  staa  og  se  det  sted  hvor 
Jesus  fødtes  (kirken  i  Betlehem),  det  sted  hvor  han 
døde,  blev  begravet  og  opstod  igjen  ("Den  hellige 
gravs  kirke"  i  Jerusalem),  og  Oljeberget,  hvor  han 
forlot  sine  discipler  og  får  op  til  sin  fader.  Litt 
længere  borte  paa  den  venstre  side  av  veien  er  en 
brønd,  som  efter  sagnet  den  hellige  familie  har  druk- 
ket av.  Av  katolikkene  faar  man  høre  saa  mange 
historier  av  den  sort,  at  man  tilslut  ikke  vet  hvad 
man  skal  tro  eller  ikke  tro. 

En  halv  times  vei  fra  Betlehem  er  Rakels  grav. 
Den  er  nu  i  hændene  paa  muhamedanerne.  Den  lig- 
ner meget  de  hvitkalkede  muhamedanske  "welier" 
eller  bedehus.    Læs  1  Mos.  35,  19. 

Mens  vi  stod  her,  sprængte  nogen  ridende,  væb- 
nede beduiner  i  rasende  galop  forbi  os  i  retning  av 
Jerusalem.  Jeg  maatte  uvilkaarlig  tænke  paa  krig  og 
blodsutgydelse.  Men  da  støvet  hadde  lagt  sig,  blev 
det  forklaret  mig  at  det  var  en  svært  almindelig  be- 
givenhet.  Disse  vilde  ørkenens  sønner  pleier  ret  som 
det  er  at  styrte  ned  fra  sit  faste  hold  i  bergene  og 
gjøre  narrestreker  paa  landeveiene  til  bestyrtelse  for 
mere  fredelig  anlagte  folk.  De  kommer  ogsaa  til 
Jerusalem  og  Betlehem  for  at  handle  eller  slentre 
rundt  paa  gatene,  og  da  opfører  de  sig  i  regelen  or- 
dentlig. Beduinene  er  ypperlige  ryttere,  og  jeg  vet 
ikke  om  noget  interessantere  syn  end  en  flok  av  dem 
som  svæver  avsted  paa  sine  glinsende  araberhester 

over  ufarbare  fjeldveier,  med  flyvende  kjortler  og 
klirrende  vaaben. 

Fra  Rakels  grav  gik  vi  hurtig  videre,  og  efter  en 
tyve  minutters  gang  befandt  vi  os  i  Betlehem,  denne 
by  hvis  navn  fremfor  nogen  anden  bys  paa  jorden  er 
os  hellig  og  dyrebart.  Ikke  før  var  vi  kommet  inden- 
for bygrænsen,  før  vi  la  merke  til  folkenes  særegne 
utseende.  De  saa  langt  mere  intelligente  ut  end  nogen 
av  dem  vi  ellers  hadde  truffet  i  disse  egne.  Mange 
av  kvindene  var  skjønne  at  se  til.  Vi  gik  like  hen  til 
"Kristi  fødsels  kirke",  hvorhen  patriarken  i  Jerusa- 
lem netop  var  gaat  foran  os,  ledsaget  av  et  musik- 
korps og  en  stor  masse  mennesker. 

Kirken  var  bygget  av  de  første  tiders  kristne  over 
den  hule  i  hvilken  Jesus  blev  født;  senere,  omkring 
aar  330,  lot  keiser  Konstantin  opføre  en  basilika  der. 
Den  gamle  ærværdige  bygning  har  i  sin  tid  maattet 
døie  mange  gjenvordigheter,  men  har  allikevel  for- 
staat  at  slite  sig  igjennem;  og  endnu  staar  den  om- 
trent som  den  var  bygget  fra  først  av,  lik  en  fæstning 
med  sine  veirbitte,  gamle  mure. 

Kirken  omfatter  en  mængde  kapeller,  graver  og 
altere,  av  hvilke  mange  er  smukt  dekorert.  Foruten 
Fødselskapellet  er  der  "De  uskyldiges  kapel",  hvor 
ifølge  traditionen  mange  barn  blev  myrdet  ved  Hero- 
des's befaling,  St.  Hieronymus's  kapel,  hvor  denne 
helgen  levde  og  arbeidet,  samt  hans  og  Eusebius 
av  Cremonas  graver,  et  alter  for  de  vise  fra  Østen 
osv.    Nær  ved  basilikaen  er  de  græske  og  armeniske 

klostre.  Keiseren  av  Rusland  har  latt  opføre  et 
smukt  taarn  over  det  græske  kloster,  hvorfra  man  har 
en  storartet  utsigt  over  Betlehem  og  omegn.  En  fem 
minutters  gang  fra  det  græske  kloster  fører  en  til 
"Melkegrotten",  saa  kaldt  fordi  ifølge  sagnet  en 
draape  av  den  hellige  jomfrus  melk  faldt  til  jorden 
her  mens  Josef  med  Maria  og  Jesus  søkte  tilflugt  i 
grotten.  Blandt  katolikkene  hersker  den  overtro,  at 
ved  at  besøke  denne  grotte  og  røre  ved  klippen  vil 
kvinder,  ja  dyr  ogsaa,  faa  sin  melk  forøket.  Jeg  saa 
flere  kvinder,  og  nogen  mænd  ogsaa,  som  tilsyne- 
latende  ialfald  var  ved  sine  fulde  fem,  træde  ind  i 
hulen  og  berøre  væggene  med  den  største  ærbødig- 
het  En  gammel  mand  tømte  sine  lommer  for  brever 
og  andre  saker,  gned  dem  mot  fjeldet,  og  mens  han 
raslet  med  sin  rosenkrans,  kysset  han  dem  og  puttet 
dem  i  lommene  med  synlig  tilfredshet. 

Nordvest  for  kirken  er  franciskanerklosteret.  Det 
er  nøie  forbundet  med  kirken,  og  utenfra  ser  alle 
bygningene  ut,  som  et  samlet  hele.  Vi  kom  ind  ad  en 
meget  lav  dør  omtrent  fire  fot  høi  og  tre  fot  bred; 
men  da  vi  var  kommet  indenfor,  aapnet  der  sig  foran 
os  et  antal  av  store  værelser,  rummelige  haller  og 
kapeller. 

Julaften  hadde  trukket  en  mængde  besøkende, 
rike  og  fattige,  til  klosteret,  og  munkene  kappedes  om 
at  være  gjestfrie  mot  allesammen,  uten  at  være  par- 
tiske mot  nogen.  Denne  gjestfrihet  og  venlighet 
øves  naturligvis  helst  med  det  formaal  for  øie  at 

drage  ind  i  den  katolske  kirke  saa  mange  utenfor- 
staaende  av  andre  samfund  som  bare  mulig. 

Jeg  besøkte  dette  sted  om  kvelden  sammen  med 
nogen  tyskere.  Saasnart  vi  kom  indenfor  døren,  for- 
talte den  appetitlige  duft  fra  de  mange  kokende  gry- 
ter ute  i  kjøkkenet  os  bedre  end  ord  hvad  der  var 
igjære.  Vi  blev  snart  opdaget  av  en  fet,  koselig 
munk,  som  hjertelig  grep  vore  hænder  og  uten  videre 
ophævelser  eller  ceremonier  førte  os  ind  i  et  stort 
spiseværelse.  Her  møttes  jeg  av  et  fornøielig  syn, 
idet  jeg  lot  blikket  gaa  fra  bord  til  bord,  fra  ansigt 
til  ansigt.  En  hel  del  fattige  folk,  som  maaske  ikke 
hadde  smagt  et  ordentlig  maaltid  mat  paa  de  sidste 
52  uker,  blev  her  rikelig  forsynt  med  suppe,  kjøt, 
grønsaker  og  vin.  Der  var  nogen  turister  her  ogsaa, 
og  nogen  faa  arabere  av  middelklassen,  samt  her  og 
der  en  forvildet  beduin.  Munkene  var  overalt  med 
sine  venlige  ord  og  smilende  ansigter,  bevæget  sig 
frem  og  tilbake  mellem  bordene,  ut  i  kjøkkenet  og 
ind  igjen  med  store  suppeterriner,  svære  kjøtfat  og 
indholdsrike  vinflasker  til  sine  hungrige  g  jester.  Alle 
maatte  faa  mere  end  nok,  synes  jeg,  men  jeg  saa 
allikevel  nogen,  hvis  maver  maatte  være  ualmindelig 
rummelige,  snike  sig  tilbake  nok  engang  og  sluke  en 
portion  til  med  glupende  appetit.  Disse  var  ikke 
arabere,  men  europæiske  landstrykere,  av  hvem  der 
er  en  god  del  som  gaar  og  driver  rundt  klostrene  og 
de  forskjellige  barmhjertighetsanstalter  i  Palæstina. 
En  av  mine  tyske  kamerater  hadde  tat  til  sig  vel  me- 

get  av  vinen,  og  da  vi  kom  ut  i  det  frie  igjen,  be- 
gyndte han  at  synge  temmelig  støiende.  Da  vi  fore- 
holdt ham  hvor  usømmelig  en  saadan  opførsel  var, 
særlig  en  hellig  julaften  og  paa  et  saadant  sted,  blev 
han  synlig  rørt,  og  taaken  om  hans  hjerne  syntes 
at  lette  øieblikkelig.  Hans  øine  fyldtes  med  taarer, 
og  mens  han  saa  op  mot  de  klare  stjerner,  begyndte 
han  at  tale  om  sin  mor:  "Om  hun  bare  visste  at  jeg 
er  her  nu/'  sa  han,  "her  hvortil  vi  reiste  saa  ofte  i 
vore  tanker,  her  hvor  himmelbarnet  fødtes,  og  hvor 
ikveld  hele  verden  holder  mdte  i  aanden."  Dette 
pludselige  omslag  i  hans  opførsel,  sammen  med  den 
deilige  aften  og  den  yndige  musik  som  strømmet  ut 
fra  kirken,  virket  dypere  paa  mig  end  mangen  præ- 
ken, og  mindet  herom  har  præget  sig  uutslettelig  i 
min  erindring. 

Resten  av  julekvelden  tilbragte  jeg  i  den  hule 
hvori  Jesus  blev  født,  og  der  forblev  jeg  til  efter 
midnat.  Paa  Jesu  tid  var  den  bare  en  simpel  stald; 
nu  benyttes  den  som  kapel  av  armenierne  og  de 
græske  og  romerske  katolikker.  Den  befinder  sig 
like  ved  midten  av  kirken,  har  en  gulvflate  av  40x12 
fot  og  er  10  fot  høi.  Gulv  og  vægger  er  nu  belagt 
med  marmorfliser.  Rummet  oplyses  av  32  lamper, 
av  hvilke  flere  brænder  uavladelig  uten  at  slukkes.  I 
kapellets  østre  ende  er  der  en  niche,  hvor  en  liten 
sølvstjerne  er  indfattet  i  marmoret  med  denne  in- 
skription: "Hic  de  vir  gine  Maria  Jesus  C  ristus  natus 
est",  d.  e.,  her  fødtes  Jesus  Kristus  av  jomfru  Maria. 

Rundt  omkring  og  over  denne  hænger  15  lamper,  av 
hvilke  seks  tilhører  grækerne,  fem  armenierne  og 
fire  de  romersk-katolske.  I  et  av  de  voldsomme  sam- 
menstøt  som  fandt  sted  mellem  de  romerske  og 
græske  katolikker  for  nogen  aar  siden,  blev  denne 
stjerne  røvet  av  grækerne.  Efter  flere  aars  krangel 
blev  den  endelig  indsat  paa  sin  gamle  plads  igjen. 
Paa  det  sted  hvor  Jesus  blev  født,  har  kristne  kjæm- 
pet  mand  mot  mand  og  utgydt  hinandens  blod ! 
Grækerne  og  katolikkene  vilde  hver  for  sig  ha  eneret 
paa  stedet,  og  den  eneste  maate  hvorpaa  saken  kunde 
avgjøres,  var  at  faa  den  hedenske  sultan  til  at  op- 
træde som  mægler.  Nu  har  grækerne  gudstjeneste 
der  til  en  tid  paa  dagen  og  katolikkene  til  en  anden. 
I  hulen  saavelsom  i  selve  kirken  har  man  fundet  det 
absolut  nødvendig  at  holde  tyrkiske  vaktmænd  til  at 
opretholde  fred  og  orden  blandt  de  kristne  pilgrim- 
mer.    Hvilken  skam  for  kristendommen! 

Nær  ved  den  nævnte  niche  er  der  tre  trappetrin 
som  leder  ned  til  "Krybbens  kapel".  Her  fortælles 
det  at  Jesus  blev  lagt,  og  at  han  her  blev  set  av 
hyrdene  og  de  vise  fra  Østerland. 

Hulen  var  fuld  av  folk  fra  forskjellige  kanter  og 
dannet  et  vidt  forskjellig  skue  fra  det  hyrdene  fik  se 
her  den  første  julekveld.  Ved  krybben  stod  en  prest 
og  læste  messe,  mens  andre  nær  ved  talte  eller  laa 
næsegrus  paa  gulvet  og  kysset  sølvstjernen;  ti  netop 
her  tror  man  det  var  Jesus  fødtes  til  verden.  Nogen 
graat,  andre  saa  ut  til  at  være  trætte,  og  nogen  faa 

var  faldt  isøvn.  To  sovende  kvinder  snorket  lydelig. 
Alt  dette  kunde  ikke  undgaa  at  sprede  mine  tanker; 
hertil  kom  at  jeg  var  ganske  træt  og  søvnig,  da  jeg 
maatte  staa  hele  tiden.  Men  ved  at  læse  og  betragte 
den  forunderlige  historie  hos  Lukas  i  det  andet  ka- 
pitel, glemte  jeg  tilslut  min  træthet,  og  jeg  var  i  en 
underlig  løftet  stemning  hele  aftenen. 

Der  var  gudstjeneste  i  kirken  uavbrudt  fra  jule- 
kvelds  aften  til  juledags  morgen.  Kirken  var  aldeles 
fuld  av  folk.  De  romersk-katolske  gudstjenester 
var  meget  høitidelige,  og  musikken  storartet.  Blandt 
andre  optraadte  et  stort  guttekor,  som  sang  dele  av 
Håndels  "Messias",  ogsaa  hans  bekjendte  korsang  fra 
"Judas  Maccabæus".  Den  herlige  melodi  blev  sunget 
om  og  om  igjen  gjennem  nattens  løp,  og  det  fore- 
kommer mig  stundom  at  de  selvsamme  deilige  toner, 
som  dengang  støptes  i  hukommelsen,  sitter  der  endnu. 
Henimot  tretiden  kom  en  liten  arabergut  og  bød  mig 
en  stol;  der  var  bare  nogen  faa  av  dem,  da  de  ind- 
fødte er  fuldstændig  tilfredse  med  at  sitte  paa  gulvet. 
Tilbudet  var  mig  meget  kjærkomment,  for  jeg  var  nu 
temmelig  træt  av  at  staa.  Jeg  hvilte  mit  hode  paa 
haandtaket  av  min  paraply,  som  jeg  hadde  plantet 
mellem  nogen  sovende  personer  paa  gulvet.  Før  jeg 
visste  av  det,  hadde  den  dæmpede  musik  der  lød 
gjennem  kirken,  dysset  mig  i  fast  søvn. 

Litt  før  fire  vaaknet  jeg,  og  det  varte  en  stund 
før  jeg  fik  "samlet  mig"  og  blev  klar  over  hvor  jeg 
var.    Jeg  husket  da  at  jeg  hadde  tænkt  at  besøke 

"Hyrdenes  mark"  mens  det  endnu  var  nat.  Jeg  fik  en 
araber  til  at  vise  mig  veien,  og  da  han  hadde  utrustet 
sig  med  en  fakkel  samt  en  klubbe  til  forsvar  mot 
hunder  og  beduiner,  satte  vi  avsted.  Stien  var  kroket 
og  fuld  av  stener,  saa  det  var  ikke  let  at  finde  frem. 
Hadde  ikke  min  araber  holdt  fakkelen  foran  sig  like 
mot  jorden,  var  vi  sikkert  kommet  paa  vildspor. 
Efter  en  femten  minutters  gang  kom  vi  til  Bet  Sahur, 
en  elendig  liten  flekke,  hvor  vi  fik  en  meget  varm  mot- 
tagelse  av  hundene.  Hver  eneste  landsby  i  Palæ- 
stina har  sin  hær  av  værdiløse,  hylende  kjøtere.  De 
er  en  landeplage  for  folket  selv  og  til  meget  besvær 
for  den  reisende.  Vi  blev  ogsaa  ropt  an  av  en  araber. 
Jeg  frygtet  for  at  vi  skulde  faa  ubehageligheter ;  men 
da  ropet.  ikke  gjentok  sig,  drog  vi  videre.  Han  maa 
uten  tvil  ha  talt  i  søvne  og  været  midt  oppe  i  en  vild 
drøm;  ti  hans  stemme  inde  fra  det  lave  hus  lød  saa 
hul  og  unaturlig  som  en  røst  fra  graven. 

Vi  kom  gjennem  landsbyen  uten  nogen  alvorligere 
tildragelse;  men  et  stykke  utenfor  tapte  min  fører 
veien.  En  lang  stund  famlet  han  forgjæves  omkring; 
men  endelig  efter  en  kj edelig  stans  fandt  vi  stien 
igjen  og  fortsatte  vor  vandring. 

Det  var  en  forunderlig  nat.  Maanen  var  ikke 
oppe,  men  himmelen  var  oversaadd  med  utallige  tin- 
drende stjerner.  Om  man  ønsker  at  faa  se  stjerne- 
himmelen i  al  sin  pragt,  maa  man  besøke  Orienten  og 
færdes  ute  en  nat  som  denne.  Da  vil  man  ogsaa 
bedre  kunne  sætte  pris  paa  de  deilige  ord:  "Himlene 

9 


130 


FOTTURER  I  ÆGYPTEN  OG  PALÆSTINA 


fortæller  Guds  ære,  og  den  utstrakte  befæstning  for- 
kynder hans  hænders  gjerninger."  Hyrdenes  mark 
ligger  paa  en  aapen  slette  en  tre  kvarters  gang  fra 
Betlehem.  Her  viser  man  de  reisende  en  stor  klippe- 
hule, hvor  hyrdene  pieide  at  tilbringe  natten. 

Da  vi  stod  paa  dette  sted  hvor  man  tror  engelen 
bragte  sit  himmelske  budskap,  syntes  jeg  næsten  jeg 
kunde  se  det  herlige  syn  som  hyrdene  saa,  og  høre 
englenes  ord:  "Ære  være  Gud  i  det  høieste,  og  fred 
paa1  jorden,  og  i  menneskene  en  velbehagelighet !" 
Jeg  var  ganske  alene  dent  te  med  undtagelse  av  min 
arabiske  fører.  Ikke  en  lyd  hørtes  i  natstilheten, 
luften  forekom  mig  som  fyldt  med  en  særegen  vellugt 
—  g j ennemt  rængt  med  hellighet  fra  oven.  Paa  hele 
min  tur  er  dette  den  skjønneste  og  mest  inspirerende 
av  alle  mine  oplevelser. 

Da  vi  vendte  tilbake,  hørte  vi  pludselig  Betlehems 
klokker  ringe  og  kime,  som  om  de  i  frydefuld  glæde 
torkyndte  Frelserens  fødsel  og  kaldte  alle  folk  til  at 
samles  ved  hans  krybbe.  "La  os  gaa  til  Betlehem" 
(Lukas  2,  15).  Jeg  syntes  jeg  maatte  slutte  mig  til 
hyrdenes  følge,  som  de  skyndte  sig  avsted  for  at  for- 
tælle det  forunderlige  budskap  de  hadde  faat,  og  for 
at  hylde  den  nyfødte  konge.  Da  vi  kom  til  Betlehem, 
besøkte  jeg  endnu  en  gang  krybben  og  begav  mig  saa 
tilbake  til  Jerusalem.  Som  jeg  gik  gjenriem  en  av 
hovedgatene,  møtte  jeg  en  hyrde  som  drev  sin  faare- 
flok  avsted  til  græsgangene  utenfor  byen.  Disse  faar 
er  meget  lik  dem  vi  har  hjemme;  men  allikevel  tok 

jeg  fat  paa  et  faar  og  nappet  noget  uld  av  det,  som 
jeg  har  gjemt  til  et  minde  om  den  dagenes  dag  jeg 
tilbragte  i  Betlehem. 

Da  jeg  kom  utenfor  byen,  begyndte  morgenrødens 
første  purpurstriper  at  lyse  op  over  landskapet,  og  da 
jeg  gik  forbi  Rakels  grav,  viste  dagens  konge  sig 
over  fjeldtoppene,  klædt  i  al  sin  pragt,  og  spredte  i 
overlegen  ødselhet  sit  straalende  solguld  henover 
haver  og  marker.  Da  jeg  nærmet  mig  Mar  Elyas 
kloster,  vendte  jeg  mig  og  saa  nok  en  gang  den 
gamle  Davids  stad,  som  den  laa  der  saa  lunt  mellem 
grønne  høie  i  morgensolens  glans. 

Betlehem  ligger  omtrent  2,500  fot  over  havet. 
Utsigten  mot  syd  og  nord  fra  byen  er  meget  vakker. 
Jordbunden  er  utmerket  og  staar  i  stor  motsætning 
til  det  omliggende  ufrugtbare  land. 

Betlehem  var  Davids  hjem  og  blev  snart  bekjendt 
allerede  av  den  grund.  I  gamle  dage  var  det  bare  en 
meget  liten  landsby,  og  den  var  ikke  vokset  større  paa 
Jesu  tid,  men  siden  har  den  tiltat  betydelig  baade  i 
anseelse  og  folkemængde.  I  senere  tider  har  den  av 
og  til  været  herjet  av  krige  og  overfald.  For  nær- 
værende har  den  8,000  indbyggere,  hvorav  næsten  alle 
er  kristne. 

Betlehem  er  ogsaa  scenen  for  den  deilige  for- 
tælling om  Rut.  Boas  marker  ligger  ikke  langt  fra 
hyrdenes  paa  en  liten,  veldyrket  slette,  en  tre  kvarters 
gang  fra  Betlehem. 

Da  jeg  gik  forbi  Mar  Eylas  kloster,  møtte  jeg  to 

munker  som  var  paa  veien  til  Betlehem.  Uten  tvil 
agtet  de  at  feire  juledagen  i  "Fødselskirken".  De 
maa  ha  ventet  noget  ganske  usedvanlig;  ti  de  gik 
ivrig  avsted  med  livlige  skridt  og  øinene  rettet  ufra- 
vendt, paa  byen.  Da  vi  møttes,  smilte  de  og  pekte 
med  begeistring  mot  Betlehem,  derpaa  op  mot  him- 
melen, saa  korset  de  sig  og  gik  videre,  og  jeg  fort- 
satte min  vandring  henimot  Jerusalem. 

Jerusalem 

J  eg  leiet  et  værelse  hos  en  hyggelig  tysk-russisk  fa- 
milie i  den  tyske  koloni  i  Jerusalem.  Værelset  var 
koselig,  og  prisen — 17  francs  maaneden  —  var  ri- 
melig. Jeg  fik  god  og  kraftig  mat  i  en  tyrkisk  re- 
staurant, hvor  jeg  betalte  en  halv  franc  for  min  mid- 
dag. Maaltidene  var  præcist  paa  klokkeslettet  12 
eller  6;  men  i  Rahmadan-festen  var  der  ingenting  at 
faa  før  efter  solnedgang;  ti  saa  længe  denne  fest 
staar  paa,  maa  muhamedanerne  faste  hele  dagen; 
men  saa  snart  solen  er  gaat  ned,  samler  de  sig  halvt 
forhungrede  rundt  bordene  og  venter  paa  at  faa  høre 
det  kanonskud  som  skal  forkynde  at  man  tør  begynde 
at  ta  for  sig  av  rettene.  Længe  før  ekkoet  er  hen- 
død, er  hver  araber  fordypet  i  sin  ris  eller  suppe  og 
anstrenger  sig  paa  det  aller  ivrigste  med  mund  og 
hænder  for  at  indhente  det  forsømte. 

Den  tyske  koloni,  tre  hundrede  i  tallet,  er  nær  ved 
jernbanestationen  like  utenfor  bygrænsen,  paa  Ra- 
faims  slette,  hvor  David  slog  filisterne.  Alle  bygnin- 
ger er  moderne,  og  gatene  regulert  paa  europæisk  vis. 

Jerusalem  er  bygget  paa  en  terrasse  av  kalksten. 
Det  omliggende  land  bestaar  for  det  meste  av  fjeld 
og  sten  og  ser  goldt  og  trist  ut.  Byen  ligger  33  mil 
fra  Middelhavet  og  2,500  fot  over  havet.  Klimatet 
er  derfor  noksaa  behagelig,  idet  sjøbrisen  kjølner 
selv  de  heteste  sommerdage.    Sne  falder  sjelden  her; 

men  i  december  og  januar  falder  ofte  meget  regn,  og 
da  er  de  krokette,  slet  brolagte  gater  temmelig  sølete. 

Jerusalem  er  først  omtalt  i  1  Mos.  14,  18,  hvor 
den  kaldes  Salem.  Melkisedek  var  dets  konge,  og 
han  var  tillike  "den  Guds  høieste  prest".  Da  David 
erobret  Jerusalem,  var  den  i  hedningefolket  jebu- 
sitenes  besiddelse.  Stedet  kaldtes  paa  den  tid,  efter 
folket,  Jebus.  Byen  hadde  senere  delvis  god  frem- 
gang, men  var  ofte  scenen  for  krig  og  blodsutgydelse. 
Den  blev  av  større  og  større  betydning,  og  paa  Jesu 
tid  stod  den  høit  i  glans.  Da  hadde  den  talrike 
smukke  bygninger  og  paladser,  samt  Herodes's  tem- 
pel og  sterke  befæstninger.  Byen  var  tæt  befolket, 
og  især  ved  paaskefesten  og  andre  store  høitider  var 
der  stor  folketrængsel,  idet  der  da  ofte  kunde  være 
et  par  millioner  mennesker  i  byen.  Til  slike  tider  var 
det  umulig  at  finde  husly  for  alle,  saa  mange  be- 
søkende  maatte  tilbringe  nættene  i  de  omliggende 
smaa  landsbyer. 

Det  var  al  denne  pragt  og  herlighet  Kristus  saa 
ned  paa  fra  Oljeberget  og  graat  over:  "Jerusalem, 
Jerusalem,  dersom  du  visste  endog  paa  denne  dag 
hvad  der  tjener  til  din  fred,  men  nu  er  det  skjult  for 
dine  øine.  Derfor  skal  de  dage  komme  over  dig  da 
dine  fiender  skal  kaste  en  vold  op  trindt  omkring  dig 
og  beleire  dig  rundt  omkring  og  trænge  dig  alle 
vegne ;  og  de  skal  lægge  dig  aldeles  øde,  og  dine  barn 
i  dig,  og  ikke  la  sten  tilbake  paa  sten  i  dig,  fordi  du 
ikke  kjendte  din  besøkelses  tid."  Luk.  19,42-44. 


JERUSALEM 


141 


Og  ødelæggelsen  kom,  og  spaadommen  blev  bok- 
stavelig  opfyldt. 

Som  byen  nu  staar,  er  den  bygget  paa  sine  for- 
gjængeres  ruiner.  Jerusalem  har  været  beleiret  og 
været  delvis  eller  helt  ødelagt  27  ganger.  Saa  det  er 
ikke  at  undres  over  om  gatene  er  krokette  eller  bak- 
kete,  da  de  gaar  over  gamle  bygninger  som  nu  er  lagt 
i  grus,  og  altslags  avfald,  som  i  tidenes  løp  har  op- 
hobet sig  der.  St  Jakobs  kirke  hviler  paa  støtter 
som  staar  paa  den  faste  klippe  og  gaar  gjennem  et 
lag  av  avfald,  40  fot  tykt.  Ved  'The  Palestine  Ex- 
ploration  Society"s  bestræbelser  har  man  ved  utgrav- 
ninger  gjort  fund  som  stadfæster  bibelens  beretninger. 
Grundstenene  til  tempelmurene  har  man  fundet.  Li- 
keledes  en  del  vandverker  fra  Salomos  tid,  bestaaende 
av  cisterner,  vandledninger  osv.  Man  har  faat  rede 
paa  de  gamle  mures  retninger  og  fastslaat  størrelsen 
av  tempelpladsen.  En  mængde  gamle  stenhus  er  og- 
saa  opdaget,  der  var  buede  og  godt  bygget.  Likedan 
har  man  fundet  mynter,  glas,  pottemakervarer  og 
lignende. 

Alt  dette,  vil  man  forstaa,  laa  dypt  nede  i  jorden. 
Endnu  kan  man  si  at  dette  utgravningsarbeide  ikke 
er  mere  end  saavidt  begyndt.  Det  er  forbundet  med 
store  vanskeligheter,  og  paa  tempelpladsen  og  flere 
andre  interessante  steder  er  man  indtil  ganske  nylig 
blit  negtet  tilladelse  til  det  av  de  fanatiske  muhame- 
danere. Men  naar  hans  tid  kommer,  vil  nok  arbeidet 
kunne  drives  og  vigtige  opdagelser  bli  gjort.  Frel- 

seren  har  jo  sagt,  at.  om  hans  disciple  tidde,  skulde 
dog  "stenene  rope"  og  vidne  om  ham. 

Skjønt  vi  kan  si  at  Jerusalem  er  kristendommens 
og  den  sande  civilisations  vugge,  har  den  dog  beholdt 
sine  mure  og  gamle  skikker  indtil  denne  dag. 

Jerusalems  mure  gaar  rundt  byen  i  en  omkreds 
av  to  og  en  halv  mil.  Den  er  saaledes  ikke  stort 
større  end  en  almindelig  amerikansk  landsby  i  ut- 
strækning.  Murene  er  38  f ot  høie,  7  f ot  brede  og 
prydet  med  34  taarn.  Bygningene  i  byen  er  alle  av 
sten,  da  det.  er  vanskelig  at  faa  fat  paa  træ.  Boligene 
er  interessante  —  naar  man  først  er  kommet  ind; 
indgangen  er  nemlig  for  det  meste  saa  liten  at  den 
ikke  er  let  at  finde.  Byggestilen  karl  bedst  forklares 
ved  at  si  at  man  tar  et  visst  areal  og  bygger  værelser 
rundt  omkring  det.  Dette  areal  utgjør  da  gaards- 
rummet,  med'  huset  rundt  omkring,  og  i  midten  en 
cisterne.  Takene  gjør  der  samme  tjeneste  som  vore 
altaner.  Paa  taket  røker  orientaleren  sin  pipe,  der 
mottar  han  besøk  av  sine  venner,  der  har  han  sine 
forskjellige  nydelige  potteblomster,  smaaplanter  osv. 
Mange  hus  mangler  glasvinduer,  de  erstattes  under- 
tiden med  glugger  i  væggen.  En  skorsten  ansees  for 
en  stor  luksus.  Røken  maa  finde  sin  utgang  som  den 
kan,  gjennem  døren  eller  de  saakaldte  vinduer.  Der 
er  faa  som  tør  tillate  sig  en  saadan  overdaadighet 
som  at  eie  en  ovn,  og  i  vintermaanedene  er  derfor 
væreisene  med  sine  stengulv  og  kalkete  vægger  mere 
eller  mindre  kolde.    Har  man  det  ikke  bedre,  tænder 

man  g  jerne  en  liten  ild  midt  paa  gulvet  og  varmer  sig 
ved  den  naar  det  blir  altfor  koldt.  Man  brænder  for 
det  meste  trækul  i  Jerusalem. 

Indbyggerne  i  Jerusalem  faar  i  almindelighet  sit 
vand  fra  cisterner.  Takene  er  saaledes  indrettet  at 
de  opfanger  alt  det  vand  som  falder  paa  dem,  hvorfra 
det  saa  render  ned  i  cisternene.  Forsyningen  paa 
vand  er  derfor  begrænset;  men  hvor  cisternene  hol- 
des rene,  har  de  et  like  saa  godt  og  sundt  vand  som 
vort.  brøndvand.  Fremmede  bør  dog  drikke  spar- 
somt av  det  i  førstningen,  da  man  ellers  er  utsat  for 
at  faa  feber  eller  andre  ubehagelige  følger  av  det 
første  bekjendtskap  med  det. 

Adskillig  av  vandforsyningen  foregaar  ogsaa  ved 
hjælp  av  de  saakaldte  vandbærere,  som  bærer  vandet 
i  lærsækker  og  serverer  det  i  messingkopper  for  en 
liten  betaling.  Dette  vand  hentes  for  en  stor  del  fra 
brønden  En  Rogel.  Mange  andre  henter  ogsaa  vand 
her  til  sit  hus  og  bærer  det  da  hjem  i  lærsækker  eller 
store  lerkrukker. 

Jerusalem  har  nu  omtrent  40,000  indbyggere.  Av 
dem  er  7,500  muselmænd,  2,000  romerske  katolikker, 
4,000  græsk-ortodokse,  500  armeniere,  100  kopter, 
300  protestanter,  150  forenede  grækere,  50  forenede 
armeniere  og  over  28,000  jøder.  Da  størstedelen  av 
Jerusalems  indbyggere  er  fattige  folk,  er  det  ikke  at 
vente  at  byen  skal  være  nogen  forretningsstad  i  stor 
stil.  Men  paa  grund  av  de  mange  tusen  pilgrimmer 
som  aarligaars  i  flok  og  følge  valfarter  til  den  hellige 

10 


146 


FOTTURER  I  EGYPTEN  OG  PALÆSTINA 


stad,  drives  der  en  ganske  anselig  handel  med  perler, 
krucifikser,  pressede  blomster,  relikvier,  fotografier 
o.  1.  Den  eneste  industri  av  nogen  betydning  har 
været  saapefabrikation  og  vævning  av  et  slags  grovt 
bomuldstøi.  I  hovedgatene  er  der  altid  en  hel  del 
pengevekslere. 

Turisttrafikken  har  i  de  senere  aar  tiltat  saa  meget 
at  hotellene  blir  rent  overfyldt  i  turistsæsongen,  og 
mange  av  de  indfødte  faar  beskjæftigelse  som  fdrere 
og  dragomaner. 

Skjønt  de  tyrkisk-muhamedanske  er  forholdsvis 
lite  talrike,  er  de  dog  de  herskende.  Det  øverste 
styre  bestaar  av  et  utøvende  statsraad  og  et  byraad, 
med  en  guvernør  og  en  borgermester  som  de  for- 
nemste embedsmænd.  De  bosiddende  grækere,  prote- 
stanter, katolikker,  jøder  og  armenier  har  repræsen- 
tanter i  disse  raad. 

Jerusalem  har  en  bataljon  tyrkisk  infanteri.  Sol- 
datene er  det  mest  bakvendte  og  ubehændige  mand- 
skap  jeg  har  set.  De  bærer  korte  jakker,  som  passer 
daarlig,  og  benklærne  er  uten  undtagelse  altfor  korte. 
De  gjør  dagene  og  kveldene  uutholdelige  i  nærheten 
av  barakken  ved  sin  syngen  og  tilløp  til  instrumental- 
musik. De  synger  nogen  simple  monotone  melodier 
og  puster  og  blaaser  i  sine  messinghorn  uten  spor  av 
agtelse  for  takt  og  "god  tone". 

Jerusalem  holdes  hellig  av  muhamedanerne  især 
paa  grund  av  Omars  moské,  som  i  betydning  kun 
staar  tilbake  for  den  store  moské  i  Mekka. 

Fredag  er  den  muhamedanske  sabbat,  men  allike- 
vel holder  de  ofte  sine  butikker  aapne  den  dag,  mens 
de  gjerne  holdes  lukket  søndag  eftermiddag. 

Naar  man  gaar  rundt  de  muhamedanske  moskeer, 
er  det  interessant  at  betragte  "muezzinen",  som  fra 
minareten  eller  taarnet  forkynder  bønnetimen.  Tro- 
faste muhamedanere  beder  fem  ganger  daglig,  og  de 
mindes  om  bedetimen  ved  "muezzinens"  rop :  "Allah 
er  stor;  jeg  vidner  at  der  er  ingen  anden  gud  end 
Allah,  og  Muhamed  er  hans  profet!  Kom  til  bøn!" 
Naar  muhamedaneren  beder,  holder  han  først  hæn- 
dene  oppe  ved  ørene,  derpaa  nede  ved  livet,  saa 
nytter  han  dem  ned  paa  knærne,  og  tilslut  lægger 
han  sig  paa  sine  knær,  mens  han  bøier  sig  med  an- 
sigtet like  ned  til  jorden.  I  sin  bøn  fletter  han  ind  en 
hel  del  steder  av  koranen.  Den  muhamedanske  lære 
har,  skjønt  den  er  hvad  man  kalder  en  ny  opfindelse, 
fundet  flere  tilhængere  end  kristendommen  eller  no- 
gen anden  religion.  Den  blev  stiftet  av  Muhamed, 
som  blev  født  omkring  aaret  570  efter  Kristus.  Han 
paastod  at  han  hadde  faat  aabenbaringer  fra  Gud,  og 
at  han  var  utset  til  hans  profet.  De  aabenbaringer 
han  fortalte  om,  og  som  han  sa  "kom  direkte  fra 
himmelen",  blev  senere  nedskrevet,  i  koranen,  mu- 
hamedanernes bibel,  som  ogsaa  indeholder  mange 
ting  der  er  laant  fra  bibelen.  Muhamedanernes  ho- 
vedbekj endelse  indbefattes  i  følgende  ord:  "Der  er 
ingen  anden  gud  end  Allah,  og  Muhamed  ér  hans 
profet." 

De  har  en  mængde  profeter,  noget  over  100,000; 
av  disse  er  foruten  Muhamed  de  fornemste :  Jesus, 
Noah,  Abraham  og  Moses.  De  tror  at  der  gives 
baade  gode  og  onde  engler.  De  lærer  ogsaa  om  op- 
standelse og  dom.  Paa  den  yderste  dag  skal  en  engel 
blaase  i  en  trompet,  og  da  maa  alt  som  aander,  øie- 
blikkelig  dø.  Anden  gang  engelen  blaaser,  skal  de 
døde  opstaa.  De  dømmes,  og  menneskene  gaar  der- 
efter over  en  bro  saa  tynd  som  et  haar.  De  ret- 
færdige kommer  trygt  over  og  indgaar  i  paradisets 
glæder,  mens  de  ugudelige  falder  av  broen  ned  i  den 
evige  avgrund.  Da  Muhamed  var  en  meget  sanselig 
mand,  er  det  naturlig  at  naar  han  beskriver  det  hin- 
sidige, blir  himmelen  til  et  sted  hvor  de  frelste  faar 
svelge  i  lutter  kjødelige  forlystelser. 

Koranen  lærer  menneskenes  forutbestemmelse  til 
saligheten,  altsaa  at  en  del  er  av  Gud  fra  evighet  av 
bestemt  til  fordømmelse  og  andre  til  frelse. 

Ifølge  koranen  skal  man  ikke  ta  rente ;  men  allike- 
vel laaner  man  ut  penger  til  12  procent  i  Palæstina. 
At  bruke  sterke  drikke  er  ogsaa  forbudt  i  koranen; 
men  dette  bud  overholdes  ikke  altid.  Dog  har  jeg 
personlig  sjelden  eller  aldrig  set  en  muhamedaner 
drikke,  tiltrods  for  at.  der  er  slik  overflod  av  vin  i 
disse  egne.  Kjærlighets-  og  barmhjertighetsgjernin- 
ger  er  sterkt  anbefalet,  og  folket  utøver  dem  ikke 
sjelden.    Beduinene  er  saaledes  meget  gjestfri. 

Skjønt  man  har  lov  til  at  ta  saa  mange  hustruer 
man  vil,  er  der  en  stor  del  som  maa  nøie  sig  med  én 

kone.  Det  koster  altfor  meget  at  holde  hus  for  saa 
mange ;  og  saa  er  der  forresten  altid  en  slik  uenighet 
mellem  de  skinsyke  hustruer  at  hvemsomhelst  kunde 
skræmmes  fra  forsøket.  De  rike  holder  særskilte  hus 
for  hver  kone,  og  da  gaar  det  paa  en  maate  an. 


En  typisk  jøde  fra  nutiden. 

Det  er  mændene  som  beder.  De  stakkars  kvinder 
sættes  meget  lavt.  De  giftes  bort  i  12-14  aars 
alderen  og  behandles  ofte  som  slaver  av  sine  mænd. 

Muhamedanerne  har  mange  rare  skikker.  Saaledes 
beholder  de  altid  hatten  paa  hodet  naar  de  kommer 
ind  i  huset,  men  tar  derimot  skoene  av.  De  skriver 
fra  høire  til  venstre.    Kvindene  viser  sig  ikke  meget 

ofte  paa  gaten,  men  naar  de  gjør  det,  er  de  altid  til- 
slørt.  Om  en  spør  en  muselmand  hvorledes  det  staar 
til  med  hans  kone,  anser  han  det  for  en  fornærmelse. 
Naar  man  vil  avlægge  en  muhamedaner  et.  besøk, 
faar  man  ikke  bli  utaalmodig  om  man  maa  vente  en 
god  stund  ved  døren,  da  kvindene  i  regelen  maa  for- 
føie  sig  til  et  andet  værelse  førend  den  besøkende 
kan  faa  komme  ind.  Og  besøket  maa  altid  gjøres 
før  solnedgang,  ellers  paadrager  man  sig  let  vertens 
uvilje.  Næsten  alle  muhamedanere  slutter  sine  forret- 
ninger før  solen  gaar  ned. 

Den  store  mængde  av  jøder  som  opfylder  gatene, 
og  de  talløse,  smaa  jødiske  butikker  tiltrækker  sig  al- 
mindelig opmerksomhet.  To  lange  haarlokker,  som 
hænger  ned  over  tindingene,  er  et  uadskillelig  kjende- 
merke  paa  israeliten.  Mange  av  jødene  er  fattige, 
som  for  det  meste  lever  av  de  gaver  de  mottar  fra 
venner  i  Europa,  for  hvem  de  til  gjengjæld  opsender 
bønner  paa  Begrædelsespladsen  og  andre  foreskrevne 
steder. 

I  de  senere  aar  har  jødene  i  store  flokker  ind- 
vandret til  Palæstina,  de  fleste  fra  Rusland  og  Ru- 
mænien, hvor  de  er  blit  forfulgt.  Adskillige  rike 
jøder  i  Europa  har  gjort  meget  for  sine  fattige 
brødre  i  Jerusalem.  I  Rothschilds  hospital  blir  en 
mængde  syke  pleiet.  Der  er  omtrent  70  synagoger  i 
Jerusalem. 


Jødeyies  græde-  eller  klagested. 

Blandt  de  kristne  er  den  græsk-ortodokse  kirke 
med  tsaren  i  Rusland  som  overhoved  den  sterkeste. 
Dens  store  rival  og  fiende  er  den  romersk-katolske 
kirke.  Et  stort  antal  græsk-ortodokse  pilgrimmer  fra 
Grækenland  og  Rusland  besøker  Jerusalem  i  julen  og 
ved  paaskefest.en.  De  fleste  av  dem  hører  til  arbeider- 
klassen  og  er  temmelig  skidne  og  frastøtende.  De 
logerer  i  store  pilgrimshus,  der  er  oprettet  til  dette 
formaal. 

De  romerske  katolikker  er  færre  i  antal.  De 
ogsaa  har  mange  skoler,  klostre  og  andre  institutioner 
og  er  av  en  bedre  karakter  end  de  ortodokse.  De 
har  flere  hus  for  pilgrimmer,  hvor  besøkende  en  viss 
tid  faar  kost  og  logi  frit,  ut.en  hensyn  til  nationalitet 
eller  religion. 

Et  av  de  første  steder  jeg  besøgte,  var  jødenes 
begrædelsesplads.  Før  i  tiden  pieide  jødene  at  be- 
græte  sin  motgang  og  ulykke  ved  det  gamle  tempel; 
men  siden  Omars  moské  blev  bygget  for  flere  hun- 
drede aar  siden,  har  de  ikke  vovet  at  opløfte  sine  kla- 
gende stemmer  der.  De  har  nu  for  skik  at  samles  ved 
en  gammel  mur  nær  tempelpladsen,  som  man  tror  er 
bygget  av  Salomo.  Særlig  fredagene  samler  de  sig 
her  i  hopetal. 

Det  er  et  rørende  syn  at  se  dem  staa  og  støte  sine 
hoder  mot  muren,  graatende  og  bedende  om  den  frel- 
ser de  venter.    Her  er  en  del  av  deres  litani : 

Rabbien :  For  paladset  som  ligger  øde,  — 

Folket:  Vi  sitter  i  ensomhet  og  sørger. 

R. :  For  murene  som  er  omstyrtet,  — 

F. :  Vi  sitter  i  ensomhet  og  sørger. 

R. :  For  vore  stormænd  som  er  døde,  — 

F. :  Vi  sitter  i  ensomhet.  og  sørger. 

R. :  For  prestene  som  har  snublet,  — 

F. :  Vi  sitter  i  ensomhet.  og  sørger. 

R. :  For  vore  konger  som  har  trodset  ham,  — 

F. :  Vi  sitter  i  ensomhet.  og  sørger. 

R. :  Vi  beder  dig :  vær  miskundelig  mot  Zion ! 

F. :  Samle  tilsammen  Jerusalems  barn ! 

R. :  Maa  skjønhet  og  majestæt  omgi  Zion! 

F. :  O,  vend  dig  naadig  mot  Jerusalem ! 

R. :  Maa  glæde  og  fred  bo  hos  Zion ! 

F. :  Og  Isai  skud  springe  frem  i  Jerusalem. 

Da  jeg  hadde  tid  nok  til  min  raadighet,  streifet 
jeg  omkring  og  besøkte  de  forskjellige  steder  av 
nogen  interesse,  eftersom  jeg  selv  hadde  lyst.  Jeg 
tror  man  høster  større  utbytte  og  fornøielse  paa 
denne  maate  end  om  man  betaler  flere  daler  dagen 
for  ret  til  at  trave  i  hælene  paa  en  turistagent,  som  i 
regelen  ogsaa  skal  bestemme  hvor  megen  tid  man  kan 
avse  paa  hvert  interessant  sted.  Med  mindre  man 
leier  en  agent  for  sig  selv  alene,  maa  man  da  følge 
med  det  hele  selskap  en  slutter  sig  til,  og  gaa  rundt 
og  bese  sig  enten  man  føler  sig  oplagt  til  det  eller 
ikke.  Denne  korte  forretningsmæssige  maate  at  ta 
tingen  paa  berøver  den  med  det  samme  alt.  det  for- 
tryllende. 

De  amerikanske  og  éuropæiske  turister  farer  i 
regelen  med  altfor  meget  hastverk  naar  de  kommer 
her,  til  rigtig  at  kunne  nyte  godt  av  turen.  Jeg  traf 
paa  en  flok  amerikanere  som  hadde  gjort  turen  fra 
Joppe  til  Jerusalem  og  derfra  til  Jeriko,  det  Døde 
Hav  og  Betlehem  paa  ikke  fuldt  tre  dage !  Denslags 
folk  gaar  vist  ikke  for  at  se,  men  for  at  de  skal 
kunne  si  om  sig  selv  at  de  har  været  der  og  der. 

Jeg  foretok  hyppig  korte  utflugter  med  en  herre 
fra  Genua,  som  altid  hadde  med  en  kamera,  med 
hvilken  han  tok  fotografier  av  de  vakre  og  morsomme 
scener  vi  var  vidne  til.  En  dag  vi  gik  rundt  by- 
murene og  steg  nedad  skrænten  til  Hinnoms  dal  og 
Siloams  dam  og  derfra  over  til  Hakeldama  (blod- 
akeren),  møtte  vi  nogen  smukke  kameler  og  en  flok 
arabiske  piker,  som  vi  tok  med  os  i  kameraen.  Pi- 
k^ne  hadde  ikke  noget  imot  at  bli  fotografert;  de 
syntes  meget  mere  at  ha  moro  av  det,  for  saa  snart 
vi  tok  frem  kameraen,  begyndte  de  at  tale  lystig  til 
hinanden  og  indta  yndefulde  stillinger  for  anlednin- 
gen. For  en  cent  eller  to,  eller  et.  værdiløst  messing- 
smykke,  vil  disse  arabiske  skjønheter  staa  model  i 
timevis  og  takke  til. 

Vi  møtte  dernæst  en  lang  række  jøder,  som  steg 
opad  bakken  like  utenfor  tempelmurene.  Vi  "tok 
dem  av"  uten  deres  tillatelse,  og  uten  at  de  hadde 
nogen  mistanke  til  os.  Hvilke  smukke  former  og 
karakteristiske  træk !  Man  kan  nok  merke  at  de  stam- 
mer fra  en  ædel  race.    Vil  jødene  nogensinde  komme 

i  fuld  besiddelse  av  sine  fædres  land  igjen?  Mange 
av  bibelens  forjættelser  synes  at  tyde  derpaa. 

I  femte  Mosebok,  det  30te  kapitel,  taler  Moses  i 
vers  1-10  om  den  naade  og  velsignelse  som  skal 
vederfares  Israels  barn  naar  de  ogsaa  i  sin  land- 
flygtighet  omvender  sig;  og  heri  ser  mange  en  spaa- 
dom  om  at  jødene  engang  skal  komme  tilbake  til 
Palæstina  igjen.  Det  heter  nemlig  bl.  a. :  "Og  det 
skal  ske  naar  alle  disse  ting  kommer  over  dig  .  .  . 
og  du  omvender  dig  til  Herren,  din  Gud,  ...  da 
skal  han  forbarme  sig  over  dig  og  atter  samle  dig 
fra  alle  de  folk  til  hvilke  Herren,  din  Gud,  har  ad- 
spredt dig.  Om  nogen  av  dig  var  fordrevet  til  him- 
melens ende,  skal  Herren,  din  Gud,  samle  dig  og  ta 
dig  derfra." 

I  de  senere  aar  er  mange  jøder  kommet  til  Palæ- 
stina for  at  bo  der,  og  der  sies  at  jødiske  rikmænd 
prøver  at.  kjøpe  landet  av  tyrkerne.  De  senere  aars 
bevægelser,  særlig  den  saakaldte  "zionisme",  peker  i 
den  retning  at  jødene  mere  og  mere  vil  samle  sig  i 
sit  gamle  hjemland. 

Hinnoms  dal,  som  vi  gik  ned  i,  ligger  syd  og  vest 
for  Zions  berg.  Dalen  er  mest  bekjendt  ved  den 
store  bronsestøtte  der  forestillet  avguden  Molok, 
som  stod  her  i  gamle  dage.  Inde  i  denne  var  der  et 
slags  ovn,  over  hvilken  man  la  smaabarn  som  paa 
denne  maate  blev  ofret  til  avguden.  Der  fortælles  at 
mens  man  ofret,  blev  der  slaat  paa  trommer  og  gjort 
aislags  støi  for  at  overdøve  skrikene  og  jamringen 

fra  de  stakkars  barn  som  befandt  sig  i  Moloks  rød- 
glødende armer. 

Josias  lot  menneskeben  sprede  ut  over  stedet  og 
avskaffet   derved   denne   avgudsdyrkelse ;   thi  men- 


Det  ytre  av  en*  klippegrav  med  stenen  foran  døren. 

neskebenene  gjorde  stedet  urent  og  forhindret  saa- 
ledes  videre  ofringer  der. 

Hakeldama  er  en  gold  høi  uten  nogen  bygninger 
(Matt.  27,  1-10).    Den  ligger  overfor  Siloams  dam. 
Der  er  et  gammelt  hus  i  ruiner  som  kaldes  Ananus's 
n 

hus,  og  nær  det  er  der  nogen  faa  gamle  oljetrær.  I 
en  grotte  i  den  sydøstre  del  av  ruinene  sees  nogen 
menneskeben.  I  bergsidene  er  der  hugget  ut  i  klip- 
pen flere  graver.  Det  fortælles  at  keiserinde  Helena 
i  aaret  326  eller  deromkring  lot  skibsladninger  med 
jord  fra  Hakeldama  hente  til  Rom,  hvor  den  blev 
spredt  ut.  over  Camposantoen,  kirkegaarden  ved  St. 
Peters-kirken. 

Ganske  nær  Hakeldama  finder  vi  brønden  En 
Rogel,  ved  hvilken  Hinnoms  og  Josafats  dal  møter 
hinanden.  Katolikkene  tror  at  israelitene  skjulte 
"den  hellige  ild"  i  denne  under  landflygtigheten  i 
Babylon,  og  at  profeten  Nehemias  fandt  den  da  han 
kom  til  Jerusalem.  Brønden  er  125  fot  dyp.  Mur- 
verket  er  endnu  i  god  stand.  I  regntiden  flyter 
vandet  over  brønden. 

Ved  brønden  saa  min  Genua-ven  en  smuk  liten 
frøken  paa  seks  somre,  som  han  ønsket  at  fotogra- 
fere. Hun  holdt  paa  at  leke  med  en  liten  veninde  og 
var  aldeles  uvitende  om  at  hendes  smukke  lille  ansigt 
kunde  være  av  nogen  interesse  for  en  fotograf.  Vi 
bad  hende  klyve  op  paa  en  stor  sten  som  stod  foran 
brønden;  men  hun  vilde  ikke.  Vi  bød  hende  en  stor 
"backschisch" ;  men  til  vor  store  overraskelse  hadde 
det  ingen  virkning  paa  hende.  Den  lille  hændelse  er 
merkværdig,  forsaavidt  som  det  er  første  og  eneste 
gang  i  Palæstina  jeg  ikke  har  set  selv  den  tvereste 
araber  forvandles  til  den  mest  lydige  tjener  ved  løfte 
om  "backschisch".    "Howaja,  backschisch!  Howaja, 

backschisch !"  (Herre,  en  gave!)  kan  man  høre  paa 
alle  steder  og  til  alle  tider. 

Ikke  langt  fra  Jobs  brønd  findes  jomfru  Marias 
brønd.  Det  fortælles  at  jomfru  Maria  engang  da 
hun  skulde  vaske  sin  søns  klær,  drog  vand  op  fra 


Stedet  hvor  Bsaias  led  martyrdøden. 

denne  brønd ;  herav  navnet.  For  at  komme  til  denne 
maatte  vi  forbi  ruinene  til  en  gammel  moské.  Da  vi 
kom  hen  til  brønden,  gik  vi  nedad  seksten  trappetrin 
til  en  stor  avsats;  derfra  igjen  nedover  fjorten  trap- 
petrin kom  vi  til  vandflaten,  hvor  vi  traf  en  hel  del 
indfødte  kvinder  som  holdt  paa  at  vaske  klær.  Denne 

brønd  er  ganske  merkværdig,  da  der  kun  til  visse 
tider  er  vand  i  den.  Der  er  et  reservoir  i  klippen, 
som  er  forsynet,  med  en  naturlig  hævert  eller  sifong. 
Naar  reservoiret  er  fuldt  nok,  drager  hæverten  vandet 
ut.  Saaledes  holder  smaastrømmer  paa  at  fylde  re- 
servoiret, som  regelmæssig  tømmes  av  hæverten  fra 
én  til  fem  ganger  om  dagen,  eftersom  aarstiden  er. 

Der  er  hugget  en  gjennemgang  i  klippen  fra  Ma- 
rias brønd  til  Siloams  dam.  Ved  indgangen  til  denne 
kanal  har  man  fundet  den  ældste  av  alle  hebraiske 
indskrifter.  Der  fortælles  bl.  a.  hvor  lang  kanalen  er 
(586  fot),  og  at  arbeidsmændene  begyndte  at  arbeide 
fra  begge  ender. 

Siloams  dam  er  53  fot  lang,  18  fot  bred  og  19  fot 
dyp.  I  bunden  er  en  hel  del  grus  og  avfald.  Vandet 
var  godt  og  velsmakende  i  Josefus's  tid;  men  nu  har 
det  en  saltagtig  smak. 

Efter  at  ha  gaat  forbi  Siloams  dam  kom  vi  til  et 
gammelt  morbærtræ,  hvor  profeten  Esaias  led  døden 
paa  kong  Manasses  befaling.  Hans  legeme  blev  saget 
istykker  mens  han  endnu  levde,  sier  sagnet. 

Et.  sted  man  ikke  bør  forsømme  at  besøke  naar 
man  kommer  til  Jerusalem,  er  "Via  Dolorosa,'  (smer- 
tesveien),  over  hvilken  Jesus  bar  sit  kors  til  Golgata. 

Denne  gate  er  paa  sine  steder  trang  og  skummel 
—  gj  emmende  saa  trygt  sine  dystre  minder.  Man 
viste  os  blandt  andre  ting  stedet  hvor  Pilatus's  hus 
stod,  likeledes  stedet,  hvor  han  ytret  ordene:  "Se  det 
menneske !" 

De  forskjellige  steder  av  interesse  paa  denne  vei 
betegnes  med  tavler,  som  katolikkene  har  sat  op  her. 
Disse  er  til  minde  om  begivenhetene  under  Jesu  sidste 
vandring.  Saaledes  viser  den  anden  tavle  hvor  Jesus 
tok  korset,  den  tredje  hvor  han  segnet  under  det,  og 
den  ottende  hvor  han  sa  til  kvindenet  "Graat  ikke 
over  mig,  men  graat  over  eder  selv  og  over  eders 
barn.,, 

Katolikkene  gaar  op  og  ned  her  for  at  gjøre  bod. 
De  mener  at  de  skal  kunne  faa  en  særskilt  forladelse 
for  begaaede  synder  ved  at  komme  her.  Mange  me- 
ner ogsaa  at  fremtidssynder  vil  lettere  bli  forlatt 
naar  de  har  været  her. 

Oljeberget    Getsemane,  Tempelpladsen 

Naar  man  gaar  i  østlig  retning  fra  byen,  finder  man 
mange  interessante  steder  at  besøke.  Her  er  Olje- 
berget,  den  tørre  Kedron,  Getsemane,  Betania,  Si- 
loam  og  Absalons  grav. 

Absalons  monument  ligger  i  Kedrons  dal.  Grund- 
stenen til  denne  store  mindestøtte  er  hugget  ut  av 
den  faste  klippe  og  er  16  fot  i  firkant  og  20  fot  høi. 
Ovenpaa  denne  grundsten  er  der  lagt.  store  firkantede 
stener,  og  øverst  er  der  et  spir,  som  utvider  sig  litt 
i  toppen.  Monumentet  er  47  fot  høit.  Jødene  kaster 
i  forbigaaende  stener  paa  det  til  minde  om  Absalons 
slette  opførsel  mot  sin  far.  Det.  er  det  største  og 
bedst  bevarte  monument  fra  gamle  dage  i  "Jerusalem. 

Like  i  nærheten  av  dette  mindesmerke  er  St. 
Jakobsgrotten.  Denne  tror  man  er  bygget  kort  før 
Kristi  tid.  St.  Jakob  led  martyrdøden  i  aaret.  62 
efter  Kristus  og  var  efter  manges  mening  begravet 
her  sammen  med  Zebedias,  Kleofas  og  Simon.  For 
flere  hundrede  aar  siden  blev  der  bygget  et  kapel  her, 
men  nu  er  bare  stentrappene  tilbake.  Grotten  er  nu 
aldeles  tom.  Apostelens  ben  er  for  længe  siden  for- 
vandlet til  støv.  Og  pladsen  brukes  nu  av  og  til  om 
vinteren  til  faarefold. 

Like  ved  Jakobsgrotten  er  Zakarias's  grav  eller 
pyramide.  De  kristne  mener  at  den  byggedes  til 
minde  om  den  Zakarias  om  hvilken  Mattæus  skriver; 

men  jødene  paastaar  at  den  er  til  ihukommelse  av 
den  Zakarias  som  omtales  i  2  Krøn.  24,  20.  Den  er 
uthugget  i  klippen  og  er  29  fot  høi  og  16  fot  i  fir- 
kant Skjønt  der  utvilsomt  maa  være  en  indgang  til 
den  et  eller  andet  sted,  har  man  dog  ikke  kunnet  op- 
dage nogen.  Den  er  over  det  hele  opkradset  med 
hebraiske  indskrifter. 

Bakenfor  monumentet  og  pyramiden,  hvor  landet 
helder  svakt  nedover  fra  Oljeberget,  er  der  en  jødisk 
begravelsesplads,  hvor  flere  hundredetusen  jøder  har 
fundet  sin  sidste  hvile.  Mange  jøder  reiser  lange 
veier  fra  fremmede  lande  i  det  haab  at  de  skal  faa 
dø  i  Jerusalem  og  bli  begravet  her.  Der  er  svært 
faa  monumenter.  Hebraiske  bokstaver  sees  uthug- 
get paa  de  simple,  flate  stener  som  er  lagt  oven- 
paa  gravene.  Jødene  begraver  undertiden  sine  døde 
uten  at  lægge  dem  i  likkister.  Jeg  saa  et  lite  barn 
bli  jordet  paa  denne  maate.  Muhamedanerne  begra- 
ver ogsaa  sine  døde  her  i  nærheten  paa  den  anden 
side  av  Kedron.  Man  antar  at  denne  dal  skal  utvide 
sig  paa  dommens  dag,  saa  at  den  skal  kunne  gi  plads 
for  alle  de  mennesker  som  da  skal  forsamles  her.  t 
Efter  traditionen  skal  den  yderste  dom  finde  sted  her. 
Jødene  og  muhamedanerne  er  enige  om  den  ting, 
og  endog  enkelte  saakaldte  kristne  deler  denne  me- 
ning. 

Anstøtsberget,  som  ligger  i  denne  egn,  tror  mange 
er  det  sted  hvor  Salomo  bedrev  avguderi.  Paa  den 
venstre  skraaning  av  dette  berg  ligger  landsbyen 

Siloam,  hvor  der  er  en  mængde  gamle  graver.  De 
fleste  ,  av  disse  er  nu  forvandlet  til  bopæl  for  de  le- 
vende. Mange  av  dem  benyttes  ogsaa  som  stalder. 
Siloams  indbyggere  er  for  det  meste  muhamedanere. 
De  er  skrækkelig  skiddenfærdige,  og  stjæler  alt  de 
kan  faa  fingre  i. 


Arabiske  "loafers". 

Vi  besteg  toppen  av  Oljeberget,  over  den  gamle 
jødiske  begravelsesplads.  Deroppe  laa  et  skjønt  pa- 
norama foran  os.  Herfra  har  man  den  bedste  utsigt 
man  kan  ønske  sig  over  Jerusalem.  Mot  øst  kan  man 
i  klart  veir  faa  et  glimt  av  det  Døde  Hav.  Vi  saa 
det  da  \i  kom  derop,  men  kun  for  et  øieblik;  ti  et 
regnskyl  som  for  henover  det,  skjulte  det  for  vore 
blik.  Det  synes  at  være  bare  en  tre  timers  gang- 
borte,  skjønt  det  i  virkeligheten  er  14  mil  derhen. 
Utsigten  fra  Oljebergets  top  er  ganske  vidtstrakt.  I 
det  fjerne  mot  nordvest  saa  vi  berget  Nebi  Samvil 

(Samuels  grav),  mot  sydøst  veien  til  Betlehem,  "Mar 
Elyas"  kloster  og  Rafaims  dal;  i  syd  kunde  vi  skjelne 
den  skarpe  top  av  Frankerberget  som  ligger  paa  den 
anden  side  av  Betlehem;  mot  øst  strækker  Judæa 
bergørken  sig  fra  hinsides  Betania  til  Jordan-dalen, 
hvor  Jordans  flod  sees  at  slynge  sig.  I  den  samme 
retning  paa  den  anden  side  av  det  Døde  Hav  øines 
den  makkabæiske  fjeldkjede.  Det  er  i  det  hele  tat  et 
baade  interessant  og  storslagent  landskap,  som  vel  er 
værd  at  man  reiser  lang  vei  for  at  se  det. 

Naar  man  saaledes  vandrer  rundt  paa  Oljeberget, 
er  det  for  den  kristne  en  sand  tilfredsstillelse  og 
glæde  at  mindes  at  Jesus  selv  ofte  færdedes  paa  disse 
samme  steder.  Hit  gik  han  ofte  for  at  kunne  være 
alene  for  sig  selv.  Her  graat.  han  over  staden  (Luk. 
19,  37-48),  og  her  endte  han  sin  gjerning  paa  jorden 
(Luk.  16,  50-53).  Der  staar  et  kapel  paa  det  sted 
hvorfra  man  formoder  at  Jesus  for  op  til  himmelen, 
paa  toppen  av  berget.  Mellem  midten  av  bygningen 
og  væggen  mot  syd  vises  der  et  indtryk  i  stenen,  som 
foregives  at  være  gjort  av  Kristi  fot.  Dette  kapel 
agtes  ogsaa  for  hellig  av  muhamedanerne,  som  har 
det  i  sin  besiddelse.  Katolikkene  sier  at  jomfru  Ma- 
ria ogsaa  blev  optat  til  himmelen  fra  Oljeberget.  Idet 
hun  for  til  himmels,  lot  hun  sit  belte  falde,  hvilket 
blev  tat  op  av  apostelen  Tomas,  og  den  som  nu  øn- 
sker at  se  dette,  har  bare  at  besøke  Prato  i  Toscana, 
hvor  denne  kostelige  artikel  er  opbevaret  til  denne 
dag,  sier  katolikkene. 

Oljeberget  har  et  øde  utseende  og  bestaar  hoved- 
sagelig av  kalksten.  Dets  høieste  punkt  er  omtrent 
2,700  fot  over  havet  De  skraanende  sider  er  dyrket, 
og  fiken-  og  ol  jetrær  vokser  ganske  godt,  samt  her 
og  der  aprikoser  og  mandeltrær.  Der  er  ogsaa  reist 
mange  smukke  bygninger  her.  Nogen  russiske  byg- 
ninger, bestaaende  av  en  kirke,  et  herberge  for  pil- 
grimmer  og  et  stort  seksetages  taarn,  er  opsat  norden- 
for Himmelfartskapellet.  Like  i  nærheten  er  nogen 
latinske  bygverker,  nemlig  "Troens  kirke",  hvor 
apostlene  skal  ha  forfattet  troesbekj endelsen,  "Her- 
rens bøns  kirke",  hvor  disciplene  efter  sagnet  lærte 
Fadervor.  Denne  kirke  blev  bygget  1868  av  en  fransk 
prinsesse.  Rundt  firkanten  er  der  opsat  en  hel  del 
tavler,  hvorpaa  man  kan  læse  Fadervor  i  32  forskj  el- 
lige  sprog.  Nær  ved  denne  kirke  er  et  karmeliter- 
kloster. 

Ved  bergets  fot,  et  kvarters  gang  fra  toppen  i 
Kedrons  dal,  ligger  Getsemane  have.  Haven  er  nu 
i  franciskanernes  besiddelse.  I  1848  bygget  disse  en 
omtrent  8  fot  høi  stenmur  omkring  den.  .  I  midten  av 
haven  er  der  8  oljetrær,  hvis  stammer  er  brustne,  et 
merke  paa  at  de  maa  være  rigtig  ældgamle.  Man 
sier  at  de  er  fra  før  Jesu  tid.  Og  det  er  nok  ikke 
umulig,  for  oljetrær  kan  bli  over  2,000  aar  gamle,  ja 
der  sies  at  der  ikke  kj  endes  nogen  bestemt  grænse 
for  deres  alder.  Bladene  er  altid  grønne,  og  i  selve 
stammen  foregaar  der  en  stadig  fornyelse.  Dør  den 
gamle  stamme,  springer  der  straks  nye  skud  op  ved 

foton  av  træet.  Et  av  trærne  i  haven  er  over  20  fot 
i  omkreds.  Den  olivenolje  som  utvindes  av  disse 
trær,  samt  de  rosenkranser  som  laves  av  oliven- 
stenene, betales  der  altid  en  god  sum  penger  for. 
Turister  faar  gjerne  til  foræring  en  buket  blomster 
som  er  plukket  i  blomserhavene  rundt  trærne,  og  saa 
venter  da  giverne  at  faa  en  liten  sum  penger  til  gjen- 
gjæld.  Som  en  staar  og  ser  paa  haven  med  dens 
ærværdige  gamle  trær,  er  det  vanskelig  at  forestille 
sig  at  dette  sted  virkelig  var  skuepladsen  for  den 
største  kamp  saavelsom  den  største  seier  verden 
kj  ender  til. 

Et  lite  stykke  sydøst  fra  Oljeberget  ligger  Be- 
tania.  Her  bodde  Lazarus  som  blev  opvakt  fra  de 
døde,  samt  hans  søstre  Marta  og  Maria,  til  hvem 
Jesus  ofte  tok  ind  naar  han  færdedes  paa  disse  kan- 
ter. Herfra  begyndte  han  ogsaa  sit  indtog  i  Jerusa- 
lem. Stedet  kaldes  nu  El  Azariyeh  efter  Lazarus. 
Det  ligger  en  40  minutters  gang  fra  Jerusalem.  Der 
vokser  en  god  del  fiken-,  olje-  og  mandeltrær  om- 
kring her.  Ganske  tidlig  blev  der  bygget  kirker  og 
klostre  i  denne  egn,  men  nu  er  de  forlængst  faldt  i 
ruiner.  Der  er  et  stort  taarn  i  ruiner,  i  hvis  nærhet 
Lazarus's  grav  ligger.  For  at  komme  ind  i  denne 
maa  man  stige  ned  26  trappetrin.  Man  kommer  da 
til  et  lite  forkammer;  her  samler  sig  ofte  baade 
kristne  og  muhamedanere  for  at  bede.  Selve  grav- 
kammeret ligger  mot  øst  og  er  av  sten. 

Det  nuværende  Betania  er  en  liten  muhamedansk 
landsby  med  omtrent  200  indbyggere. 


180  FOTTURER  I  ÆGYPTEN  OG  PALÆSTINA 


Et  av  de  mest  interessante  steder  jeg  besøkte  i 
omegnen  av  Jerusalem,  var  "kongernes  graver".  De 
ligger  en  10-15  minutter  utenfor  bymuren  ved  veien 
til  Nazaret.  De  er  i  franskmændenes  besiddelse ;  de 
er  omgjærdet  av  en  mur,  men  adgangen  til  dem  er 
fri.  Man  gaar  først  nedad  en  trappe,  hugget  i  klip- 
pen, som  har  24  trin  og  er  9  fot  bred.  Langs  trap- 
pen gaar  der  kanaler  nedover  som  leder  vand  til  to 
rummelige  cisterner.  Den  største  av  disse  har  dob- 
beltbuet  indgang  i  fjeldvæggen.  Taket.  er  hvælvet  og 
bæres  av  en  søile.  De  er  begge  hugget  ut  av  det 
faste  fjeld.  Til  venstre  træder  vi  ind  i  en  stor  forhal, 
85  fot  lang,  75  fot  bred  og  maaske  20  fot  dyp.  Denne 
er  ogsaa  hugget  ut  av  klippen.  Vestenfor  denne 
forhal  kom  vi  ind  i  "klippegravenes  portal".  Denne 
portal  eller  indgang  viser  spor  av  skjønne  dekoratio- 
ner. Fra  vestibulen  traadt.e  vi  ind  i  selve  gravene 
gjennem  en  svært  lav  og  trang  dør.  Til  venstre  for 
døren  laa  en  sten,  som  man  kunde  stænge  for  ind- 
gangen med.  Det  første  kammer  er  litt  over  16  fot 
i  firkant,  og  fra  dette  er  der  fire  indgange,  som  leder 
til  likesaa  mange  forskjellige  gravkamre.  Her  blev 
legemene  lagt.  Levningene  av  disse  er  nu  forlængst 
hensmuldret.  Vi  maatte  krype  paa  alle  fire  for  at 
komme  fra  et  gravkammer  til  et  andet.  Nogen  tror 
at  det  var  de  gamle  konger  i  Judæa  som  blev  begra- 
vet her;  andre  mener  at  det  var  et  gravsted  for  per- 
soner av  fornem  rang  i  gamle  dage.  — Profetenes 
graver  paa  Oljeberget  og  dommernes  graver  en  halv 

times  gang  fra  Jerusalem  er  især  interessante.  Da- 
vids grav  viser  man  ogsaa  paa  Zions  berg;  men  der 
hersker  saa  megen  usikkerhet  derom,  at.  det  betar  en 
fornøielsen  av  at  besøke  den. 

"Bomulds-grotten"  og  "Jeremias-grotten"  i  nær~ 
heten  av  Damaskus-porten  maa  man  ogsaa  ha  set. 

"Bomulds-grotten"  er  et  gammelt  stenbrudd,  som 
strækker  sig  600  fot  under  byen.  "Jeremias-grotten" 
er  en  stor  hule,  100  fot  lang  og  85  fot.  bred.  Her 
viser  man  Jeremias's  og  sultan  Ibrahims  graver.  — 
Like  ved  "Jeremias-grotten"  er  en  liten  høi,  som 
kaldes  Gordons  Golgata.  Mange  tror  det  var  her 
Kristus  blev  korsfæstet.  Stedet  ligger  noksaa  en- 
somt og  forlatt  utenfor  bymuren  og  har  ikke  liten 
likhet  med  en  "hovedpande",  saa  man  vil  saa  gjerne 
—  trods  alt  som  taler  derimot  —  faa  tro  at  dette  er 
det  rette  Golgata.  Mens  jeg  stod  der  en  aften  i 
skumringen  fordypet  i  stille  betragtninger,  kom  der 
pludselig  en  rasende  hund  farende  og  bet  efter  en  av 
mine  kamerater.  Heldigvis  kom  han  unda,  og  en 
velrettet  sten  sendte  den  straks  hylende  avsted.  Da 
vi  gik  derfra,  kom  den  listende  tilbake.  Formodentlig 
hadde  den  etslags  tilholdssted  her.  Man  kan  under- 
tiden bli  saa  merkelig  nedstemt  i  sindet  ved  saadanne 
uventede,  uhyggelige  hændelser.  Uvilkaarlig  maatte 
jeg  spørre  mig  selv:  "Hvorfor  skulde  dette  hænde  os 
netop  her  paa  dette  sted?" 

Omars  moske 

Før  Krim-krigen  straffet  tyrkerne  de  kristne  med 

døden  som  blev  paagrebet  indenfor  templets  hellige 
enemerker.  I  vore  dage  blir  besøkende,  likegyldig 
hvilken  religion  de  bekj  ender  sig  til  undtagen  den 
jødiske,  vist  omkring  overalt  i  moskeen  ved  at  be- 
tale nogen  faa  francs.  For  os  kristne  har  dette  sted 
en  særlig  tiltrækningskraft.  Her  stod  Salomos  store 
og  herlige  tempel  og  hans  paladser.  For  at  faa  godt 
rum  maatte  man  fylde  op  bergskraaningene  i  vest 
mot  Tyropæons  dal,  i  syd  mot  Hinnoms  dal  og  i  øst 
mot  Kedrons  dal,  og  saaledes  fik  man  ogsaa  en  jevn 
grundflate.  Templet  stod  omtrent  i  midten  av  den 
store  aapne  flate  som  herved  dannedes.  Det  blev 
opført  med  stor  bekostning  og  prægtig  dekorert,  men 
det  -var  mindre  end  de  fleste  tror.  Læs  første  Kon- 
gernes bok  kap.  6.  Det  andet  tempel  stod  ogsaa  her, 
men  ethvert  spor  av  det  er  utslettet.  Det  byggedes 
som  bekj  endt  av  jødene  efter  hjemkomsten  fra  Ba- 
bylon paa  kong  Darius's  tid.  Læs  Esras  bok.  Men 
det  vatr  ikke  paa  langt  nær  saa  storartet  som  sin  for- 
gjænger.  Ifølge  Josefus  blev  det  tredje,  sidste  tem- 
pel, som  stod  her,  bygget  av  kong  Herodes  og  var  et 
overordentlig  herlig  bygverk.  Det  var  i  dette  tempel 
den  12-aarsgamle  gut.  fra  Nazaret  vakte  de  jødiske 
lærdes  beundring,  og  hit  kom  han  igjen  gjentagne 
ganger  efterat  han  hadde  begyndt  sin  gjerning,  og 

'gik  om  og  lærte  folket.  Syvogsytti  aar  efter  at 
dette  var  kommet  i  fuld  stand,  efter  meget  arbeide  og 
bekostning,  var  dette  tempel  blot  en  rykende  ruinhop. 
Titus  kom  med  sine  legioner  og  beleiret  byen,  og 
over  en  million  jøder  led  døden.  En  katolsk  skribent 
beretter  at  romerne  fandt  slike  umaatelige  skatter  i 
templet  at  guldet  gik  ned  til  halvdelen  av  sin  forrige 
værdi.  Titus  gav  befaling  til  at  skaane  tempelbyg- 
ningen; men  en  romersk  soldat  kastet  allikevel  en 
brændende  bekfakkel  ind  i  den,  den  gik  op  i  luer,  og 
Jesu  spaadom  gik  i  opfyldelse:  "der  skal  ikke  lates 
sten  paa  sten  som  ikke  skal  nedbrytes."  Tempel- 
tomten har  siden  været  besat  med  forskjellige  kirker, 
et  hedensk  tempel  og  andre  bygninger;  men  nu  er 
disse  borte.  Paa  templets  gamle  tomt  staar  nu 
Omars  moské,  som  byggedes  av  Omar  aar  636.  Før 
man  træder  ind  i  selve  moskeen,  kommer  man  til  en 
rund  bygning  som  kaldes  Davids  domsted.  Her 
maatte  vi  ta  av  vore  sko  og  sætte  paa  os  sandaler,  da 
muselmændene  ikke  taaler  at  "kristne  hunder"  betræ- 
der deres  helligdomme  med  sine  vanhellige  føtter. 
En  fet  tysker,  som  hadde  smakt  for  meget  paa  frisk 
vin  og  importert  øl,  holdt  paa  at  miste  sine  sandaler 
ret  som  det  var.  Da  de  faldt  av  ham,  og  han  saa 
betraadte  gulvet,  blev  den  muhamedanske  prest  over- 
vældet av  forfærdelse,  og  befalte  ham  strengt  at  ta 
dem  paa  øieblikkelig. 

Moskeen  er  en  ottekant,  hver  av  sidene  er  66  fot 
lang.    Deres  ydre  er  bedækket  med  fliser  av  marmor 


188  FOTTURER  I  ÆGYPTEN  OG  PALÆSTINA 


og  porselæn.  Porselænsflisene  tar  sig  utmerket  vak>' 
kert  ut,  idet  deres  farver  staar  i  det  skjønneste  for- 
hold til  hinanden.  Yndlingssteder  fra  koranen  er 
indskrevet  paa  væggen. 

Der  er  ialt  fire  store  indganger  til  moskeen.  Vi 
traadte  ind  ad  en  dør  i  den  østlige  del  av  bygningen. 
Muhamedanene  tror  et  gammelt  sagn  om  at  Gud 
hængte  en  jernkjede  ned  fra  himmelen  her,  og  naar 
en  som  hadde  sagt  falsk  vidnesbyrd  mot  sin  næste, 
gik  her  forbi  og  berørte  kjeden,  vilde  et  av  dens  led 
løsne,  falde  ned  og  knuse  menederens  hode. 

Moskeens  indre  er  175  fot  i  diameter.  Dens  ele- 
ganse  og  pragt  er  storartet.  Væggene  er  bedækket 
med  marmorfliser,  og  gulvet  belagt  med  marmor- 
mosaik. Vinduene  er  nydelig  dekorert.  og  av  en 
slaaende  farvevirkning.  Søilene  er  av  marmor,  men 
av  forskjellig  størrelse  og  farve.  De  er  tat  fra  ældre 
bygninger.  Den  øverste  del  av  væggen  er  gjennem- 
skaaret  av  buer  og  prydet  med  mosaikker,  som  gjør 
stor  effekt.  Men  det  alier  interessanteste  ved  hele 
moskeen  er  dog  den  store  "klippe"  i  midten  av  byg- 
ningen. Den  er  57  fot  lang,  43  fot  bred  og  hæver 
sig  6y2  fot  over  gulvet.  Paa  denne  sten,  sier  man, 
var  det  at  Abraham  vilde  ofre  Isak,  her  stod  Davids 
alter,  og  her  stod  paktens  ark  i  Salomos  tempels 
allerhelligste.  Man  tror  ogsaa  at  det  var  her  det 
store  ofringsalter  i  templet  stod.  Muhamedanerne 
tror  at  stenen  svæver  over  en  dyp  avgrund  uten  at 
understøttes  paa  noget  punkt.    Vi  skred  et  par  trap- 

petrin  ned  til  hulen  nedenfor,  hvorfra  stenen  virkelig 
syntes  at  være  uten  noget  støttepunkt,  undtagen  en 
hvitkalket  væg.  Denne  er  bygget  for  at  bedrage  til- 
skuerne, da  den  virker  til  at  det  ser  ut  som  om  klip- 
pen overfor  ikke  har  noget  at  hvile  paa.  Her  viste 
den  muhamedanske  prest  os  hvor  David,  Salomo, 
Abraham  og  Elias  pieide  at  bede.  I  hulens  tak  er 
der  et  stort  hul,  som  er  fremkommet  derved  at  Mu- 
hamed  engang  støtte  sit  hode  derimot.  Ja,  saa  for- 
talte presten  os  ialfald  med  det  alvorligste  ansigt  i 
verden.  Efterpaa  tok  han  en  stav  og  dunket  med 
den  i  gulvet  og  fremkaldte  ved  dette  en  underlig  hul 
lyd.  Dette,  sa  han,  var  ''Sjælenes  brønd",  hvor  70,000 
engler  forsamledes  to  eller  tre  ganger  i  uken  for  at 
bede  og  synge  halleluja.  Der  er  ogsaa  et  andet  sagn, 
som  gaar  ut  paa  at  denne  brønd  er  fuld  av  onde 
aander,  og  om  nogen  skulde  være  saa  uheldig  at 
aapne  laaket,  vilde  verden  snart  bli  oversvømmet  av 
en  syndflod  av  djævler.  —  Rundt  omkring  "klippen" 
gaar  der  et  rækverk  av  jern,  og  et  sted  utenfor  dette 
er  der  en  jaspissten,  som  Muhamed  har  slaat  19 
guldspikrer  ind  i.  Hvert  aarhundrede  farer  en  av 
disse  ut  og  bp  til  himmelen  og  fæster  sig  der  i  Allahs 
trone.  Naar  den  sidste  spiker  er  forsvundet,  da  er 
ogsaa  verdens  ende  forhaanden.  Da  djævelen  en  dag 
fik  høre  om  dette,  fortæller  sagnet  videre,  syntes  han 
det  skulde  være  morsomt  at  gjøre  menneskene  et 
spikk,  og  følgelig  stjal  han  sig  ind  i  moskeen  og 
begyndte  av  hjertens  lyst  at  hale  spikrene  ut.  Mens 

han  nu  gottet  sig  rigtig  inderlig  over  at  han  skulde 
faa  en  hastig  ende  paa  alt  og  alle,  blev  han  overrasket 
av  engelen  Gabriel,  netop  som  han  drog  ut  den  Ilte 
spiker.  Han  blev  herover  frygtelig  ræd,  og  idet  han 
skyndte  sig  at  komme  avsted,  brak  han  av  den  sidste 
spiker  paa  midten.  Vi  saa  denne  spiker  og  desuten 
tre  hele,  saa  man  behøver  ikke  at  være  bekymret  for 
verdens  undergang  paa  3-A  aarhundreder  endnu. 
Den  gamle  fule  hende  er  nu  for  evig  banlyst  fra 
moskeen,  siden  den  dag  Gabriel  grep  ham  i  fusk  med 
spikrene.  Denne  jaspissten,  sier  man,  skal  dække 
over  Salomos  grav.  —  Nær  denne  er  en  stor  avlang 
kasse,  saa  stor  som  en  likkiste,  som  indeholder  to 
haar  av  Muhameds  skjeg.  Til  hdire  for  den  hellige 
klippe  pieide  Muhamed  bestandig  at  bede;  if pige  ham 
er  en  bøn  fra  dette  sted  kraftigere  end  ellers  tusen. 
Herfra  for  han  ogsaa  op  til  himmelen  paa  sin  hest 
"Burak".  Som  han  steg  opad,  fulgte  ogsaa  klippen 
efter  og  vilde  visselig  ha  gaat  bent  til  himmelen  med 
ham,  var  ikke  engelen  Gabriel  kommet  til.  Merker 
efter  Gabriels  fingre,  da  han  grep  fat  i  den,  kan  man 
endnu  se.  Disse  er  meget,  lange  og  dype,  og  viser 
at  Gabriel  maa  ha  hat  en  meget  stor  haand. 

Der  er  en  hel  del  andre  legender  og  sagn  i  for- 
bindelse med  moskeen  og  de  forskjellige  steder  paa 
tempeltomten;  til  at  fortælle  dem  alle  vilde  der  gaa 
med  et  stort  bind.  —  Hvor  sørgelig  at  dette  sted,  som 
engang  var  Guds  helligdom,  nu  skal  være  i  hændene 
paa  en  fanatisk  sekt,  en  falsk  profets  tilhængere,  og 

at  vi  kristne,  som  virkelig  har  en  høiere  ret  her,  blir 
betragtet  bare  som  fremmede  og  overtrædere ! 

Fra  Omars  moské  gik  vi  til  Aksamoskeen,  som  er 
den  næst  største  bygning  paa  tempeltomten.  Den  var 
engang  i  de  kristnes  besiddelse ;  men  siden  den  kom  i 
muselmændenes  hænder,  har  den  undergaat  mange 
forandringer.  Muhamedanerne,  som  avskyr  alle  slags 
billeder,  ødela  alle  maleriene.  Paa  en  sten  bak  en 
prækestol  peker  man  paa  et.  fotspor  av  Jesus.  Der  er 
skrevet  om  det  av  pilgrimmene  i  en  meget  tidlig  tid. 
Det  saa  nøiagtig  ut  som  indtrykket  av  en  liten  fot. 
Jeg  la  min  haand  paa  det,  men  kysset  det  ikke,  som 
katolikkene  g]  ør.  I  nærheten  av  dette  sted  er  der  to 
søiler  som  staar  tæt  ved  hinanden;  om  disse  tror 
man  at  en  som  ikke  er  født  i  lovlig  egteskap,  ikke 
kan  gaa  mellem  dem.  Andre  paastaar  at  det  er 
umulig  at.  træde  ind  i  himmelen  uten  man  først  pas- 
serer gjennem  her.  Søilene  er  meget  slitte,  og  viser 
at  der  er  millioner  av  folk  som  har  trodd  paa  dette 
meningsløse  sludder  og  har  villet  sikre  sig  adgangen 
til  paradiset  paa  denne  maate.  En  rik  muhamedaner 
fattet  avsky  for  denne  overtro  og  satte  et  sterkt  jern- 
gitter mellem  søilene,  og  det  har  siden  faat  lov  at 
staa. 

Under  Aksa  er  der  en  del  temmelig  store,  rumme- 
lige halvcirkelformige  hvælvinger,  som  strækker  sig 
250  fot  fra  øst  til  vest  og  150  fot  fra  nord  til  syd. 
Der  er  tretten  av  disse  hvælvinger,  og  de  kaldes  Sa- 
lomos  stalder.    Det  er  ogsaa  meget  sandsynlig  at  det 

var  her  eller  straks  i  nærheten  at  Salomo  hadde  sit 
palads.  Salomo  hadde  600  eller  700  hester  paa  stald 
her.  Jeg  betviler  at  der  er  saa  mange  hester  i  hele 
Jerusalem  nu. 

Foruten  de  to  nævnte  store  moskeer  er  der  ad- 
skillige andre  baade  store  og  smaa  bygninger  paa 
tempeltomten.  Der  er  ogsaa  nogen  moslemitiske 
bedesteder  her,  nogen  renselseskilder  og  mange  gamle 
cisterner. 

Fra  et  av  vinduene  i  den  nordre  mur  paa  tempel- 
tomten kan  man  se  Betesda  dam.  Den  er  over  300 
fot  lang  og  omtrent  120  fot  bred.  Bunden  er  dækket 
med  et  18  fot  tykt  lag  av  avfald.  For  tiden  findes 
s  j  el  den  vand  i  den. 

Paa  tempeltomten  gror  en  del  cyprestrær.  Dens 
areal  er  omtrent  500  fot  i  længde  og  900  fot  i  bredde. 
Den  er  næsten  flat,  bare  nogen  faa  fot  høiere  i  et  av 
h jørnene  end  paa  andre  steder.  Man  har  studert  ofte 
og  længe  paa  hvad  der  er  gjemt  under  denne  uhyre 
platform.  Vi  faar  haabe  at  muhamedanernes  fana- 
tisme vil  gi  sig  mere  og  mere  efterhvert,  saa  der 
kan  bli  foretat  et  grundig  videnskabelig  utgravnings- 
arbeide  her. 


Det  indre  av  den  hellige  gravs  kirke. 

"Den  hellige  ild" 

Under  paaskefestlighetene  er  Kristi  gravs  kirke 
ganske  overfyldt  av  pilgrimmen  Alle  nationer  er 
repræsentert,  og  uhyggelige  optrin  er  ikke  sjeldne. 
Franciskanerne  festligholder  langfredag  ved  at  op- 
føre et  stykke  som  naar  sit  klimaks  derved  at  en 
voksfigur  av  Kristus  nagles  til  et  kors. — Den  "hellige 
ild",  et  mirakel  som  sees  eller  rettere  utføres  paaske- 
dag hvert  aar  av  den  græsk-ortodokse  kirke,  er  noget 
av  det  mest  uforskammede  som  kan  tænkes.  Der 
fortælles  at  miraklet  skriver  sig  fra  apostlenes  dage, 
men  det  er  dog  i  virkeligheten  en  mere  moderne  op- 
findelse. Påaskeaften  omtrent  kl.  2  om  eftermiddagen 
slukkes  alle  lys  i  nærvær  av  massen  som  da  er  samlet. 
Alle  sitter  de  i  den  største  spænding.  —  Pludselig  sees 
"den  hellige  ild"  at  komme  ned  fra  himmelen  gj en- 
nem  en  aapning  i  toppen  av  Kristi  grav.  Det  vildeste 
raseri  betager  nu  mængden,  idet  alle  vil  være  den 
første  til  at  faa  tændt  sin  fakkel  fra  denne  himmelske 
ild  (som  er  tændt  av  en  prest).  Store  pengesummer 
betales  undertiden  for  at  faa  retten  til  at  tænde  først. 
Engang  i  begyndelsen  av  dette  aarhundrede  var  flere 
tusen  mennesker  forsamlet  ved  en  saadan  leilighet,  da 
der  opstod  tumult.  De  tyrkiske  vaktmænd  som  var 
tilstede,  og  som  ellers  altid  er  i  kirken,  mente  at  det 
var  mot  dem  folket  gjorde  oprør,  og  vendte  sig  med 
dragne  sverd  mot  mængden.    Før  fred  igjen  hersket, 

hadde  300  mennesker  mistet  livet,  idet  de  enten  var 
blit  nedtrampet  eller  kvalt  tildøde  i  den  frygtelige 
trængsel.  —  Hvor  sørgelig  at  dette  sted,  som  alle 
kristne  burde  holde  saa  overmaade  høit  i  agt  og  ære, 
skal  være  skuepladsen  for  de  skammeligste  optrin 
som  kan  tænkes !  Jeg  var  oftere  tilstede  ved  festlige 
anledninger  i  denne  kirke,  men  aldrig  har  jeg  set  en 
slik  broget  forvirring  av  folkeslag  og  religiøse  sekter, 
eller  en  mere  støiende  mængde  forsamlet  under  noget 
kirketak  hverken  før  eller  siden. 

Spedalske  tiggere 

I  Jerusalem  er  der  oprettet  et  stort  hospital  for  spe- 
dalske, men  allikevel  findes  der  ikke  saa  faa  spedalske 
paa  gaten.  De  sitter  i  grupper  paa  de  mest  befærdede 
steder.  De  har  i  regelen  store  blikspand,  hvori  de 
forbigaaende  har  frihet  til  at  lægge  mat  eller  penger. 
Disse  tiggere  er  turistenes  plage ;  ti  næsten  hvor  man 
gaar  hen,  finder  de  veien  efter.  De  springer  ofte  i 
flok  og  følge  efter  en;  deres  idelige  rop:  "Howajah 
backschisch",  lærer  man  snart  utenad.  Undertiden 
sperrer  de  ganske  veien,  og  da  maa  man  simpelthen 
bruke  magt  for  at  komme  frem.  Er  man  saa  uerfaren 
at  man  kaster  en  mynt  ned  i  blikspandet  til  en  som 
har  opvakt  ens  medlidenhet,  hører  andre  straks  denne 
velkj  endte  lyd,  og  i  et  nu  er  man  omringet  av  den 
urene  hop. 

Alle  er  mere  eller  mindre  lemlæstet  av  sygdom- 
men :  en  har  mistet  sine  ben,  en  anden  sin  næse,  den 
tredje  begge  sine  hænder  og  retter  stumpene  frem  for 
at  rriotta  gaven.  Mange  er  blinde  og  føler  sig  frem 
med  sine  stokker;  en  hel  del  har  mistet  sin  stemme. 
At  se  en  saadan  flok  er  et  skrækkelig  syn. 

Jeg  ønsket  ofte  jeg  kunde  være  istand  til  at  hjælpe 
disse  stakler  baade  paa  sjæl  og  legeme.  Alen  de  har 
desværre  Muhamed  kjærere  end  Jesus,  og  for  at 
kunne  gjøre  noget  for  alle  disses  timelige  vel  maatte 
man  omtrent  være  en  Krøsus.  Dog,  ikke  alle  som 
tigger  her,  er  værdige  trængende.  —  Saadanne  elen- 

dige  stakler  var  det  Jesus  hjalp  og  helbredet.  Og  der 
ligger  i  hans  færd  en  formaning  til  at  hjælpe  dem. 
Men  hvor  lite  efterfølges  ikke  denne  formaning! 
Jeg  saa  mange  velstaaende  reisende  og  rikmænd 
passere  disse  hungrige,  lidende  mennesker  uten  at  de 
saa  meget  som  saa  paa  dem  engang,  ikke  at  tale  om 
at  de  hjalp  dem  paa  nogen  maate.    Saadant  saa  vel 


Spedalske  tiggere. 

Jesus  ogsaa  da  han  var  iblandt  dem,  og  derfor  lød 
vel  ogsaa  hans  dom  over  de  rike:  "Det  er  lettere  for 
en  kamel  at  gaa  gjennem  et  naaleøie  end  for  en  rik 
at  komme  ind  i  himmerikes  rike.,, 

Ofte  da  jeg  færdedes  blandt  de  nødlidende  ind- 
fødte, kom  jeg  til  at  tænke  paa  folk  som  er  i  gode 
omstændigheter,  og  i  særdeleshet  da  paa  vore  ameri- 
kanske farmere,  som  sitter  saa  lunt  i  sine  koselige 
hjem  omgit  av  store  landstrækninger  —  jeg  kom  til 

at  tænke  paa  hvor  altfor  lite  av  sand  kristelig  broder- 
kjærlighet  der  er  iblandt  dem.  Mange  av  dem  synes 
knapt  de  kan  avse  en  saa  liten  sum  som  den  der  aar- 
lig  trænges  til  for  at  opholde  deres  egen  menighet, 
ikke  at  tale  om  at  de  har  raad  til,  i  almindelighet,  at 
yde  mer  end  den  usleste  skjerv  til  de  stakkels  lidende 
hedninger.  Mon  ikke  hint  Guds  ord  peker  ogsaa 
paa  disse  ?  —  Mon  det  vilde  bringe  ødelæggelse  over 
os  om  der  gaves  mere  rikelig  av  Guds  anbetrodde 
gaver  ?  Nei,  visst  ikke.  Ja,  om  vi  end  gav  en  tiende- 
del av  vort  gods,  vilde  det  ikke  være  os  til  skade. 
Tvertimot,  det  vilde  forøke  Guds  velsignelse  i  vort 
land,  og  hvad  som  endnu  bedre  var,  øke  Guds  barns 
skatter  i  himmelen.  "Den  som  vet  at.  gjøre  godt,  og 
ikke  gjør  det,  ham  er  det  synd." 

En  ny  Messias  i  Jerusalem 

Straks  efter  min  tilbakekomst  fra  Nasaret  hørte  jeg 
at  der  under  min  fraværelse  var  dukket  op  en  ny 
Messias  i  Jerusalem.  Denne  Messias  kom  i  form  av 
en  ung  italiener  som  hadde  været  beskjæftiget  med 
jernbanearbeide  i  nærheten  av  Beirut,  men  pludselig 
hadde  faat  en  aabenbarelse  om  hvem  han  i  virkelig- 
heten  var,  og  saa  sluttet  med  sit  prosaiske  arbeide  for 
straks  at  fortælle  alle  mennesker  hvad  der  var  veder- 
faret ham,  og  forkynde  dem  veien  til  sandheten  og 
livet.  Han  hadde  med  sig  to  av  sine  medarbeidere 
som  discipler.  Da  han  kom  til  Jerusalem,  fik  han  en 
hjertelig  mottagelse  paa  en  vis,  idet  de  derværende 
fanatiske  indbyggere  kastet  stener,  tøfler  og  ellers 
saadanne  smaating  som  man  let  kan  faa  fat  paa,  efter 
ham.  Da  han  saa  i  hellig  vrede  skrek  og  ropte  til 
mængden  at  verden  skulde  forgaa  om  en  maaned, 
blev  hopen  saa  rasende  at  myndighetene  maatte 
skride  ind  og  ta  aktiv  del  i  forhandlingene.  Han 
blev  raadet  til  at  forføie  sig  bort  snarest  mulig,  ellers 
vilde  verden  faa  ende,  ialfald  for  hans  vedkommende, 
længe  før  den  av  ham  fastsatte  tid.  Da  han  ikke  likte 
hopens  truende  holdning,  ei  heller  syntes  han  kunde 
taale  flere  spark  og  slag,  og  ikke  ønsket  at  faa  flere 
stener  kastet  paa  sig,  besluttet  han  og  hans  disciple 
at  trække  sig  tilbake  og  forskanse  sig  i  et  lite  sten- 
hus i  den  tyske  koloni.    Her  opholdt  de  sig  en  tid- 

lang  for  at  spæges  i  kjødet  og  styrkes  i  aanden.  De 
skjænket  imidlertid  sin  hele  formue,  som  beløp  sig  til 
flere  tiisen  francs,  til  nødlidende  folk  som  var  blit 
gjort  husvilde  ved  jordskjælvene  i  Grækenland  og 
Italien.  De  beholdt  kun  nogen  faa  francs  igjen  for 
at  betale  regningen  hos  sin  vert  i  det  lille  stenhus, 
indtil  verden  skulde  forgaa  om  fire  uker. 

Da  jeg  en  dag  kom  til  at  træffe  denne  Messias, 
spurte  jeg  ham  om  han  virkelig  trodde  at  han  varden 
han  utgav  sig  for.  Ja,  det  visste  han  han  var,  og  til- 
føiet  at  det  var  "ganske  sikkert  at  verden  straks 
skulde  forgaa.  Der  er  saa  megen  falskhet  og  vantro 
blandt  meneskene,  at  dommen  nu  ikke  vil  kunne  for- 
hales længere.  Jeg  vil  advare  folket;  men  det  agter 
ikke  paa  hvad  jeg  sier." 

Den  sande  Messias  flygtet  ikke  saadan  fra  enhver 
fare,  ei  heller  tok  han  tilflugt  til  stenhus  for  at  bevare 
sit  liv,  men  han  vidnet  aapent  for  menneskene,  og 
gav  tilsidst  sit  liv  hen  for  dem.  "Vogt  eder  for  de 
falske  profeter !" 

Gamle  Schneller  og  Vaisenhuset 

Et  helt  stykke  utenfor  byen  i  nordlig  retning  i  nær- 
heten  av  de  russiske  bygninger  ligger  det  bekj  endte 
syriske  Vaisenhus.  Huset  er  stort  og  rummelig  og 
har  en  aapen  plads  i  midten.  De  nederste  rum  be- 
nyttes til  verksteder,  arbeidsværelser  osv. ;  ti  her  ved 
denne  skole  har  elevene  anledning  til  at  lære  for- 
skjellige  haandverk.  De  øverste  rum  benyttes  til 
skole-  og  soveværelser.  En  mængde  barn  nyter  godt 
av  denne  anstalt.  Netop  hvor  mange  der  nu  er,  kan 
jeg  ikke  erindre,  men  jeg  husker  det  var  en  hel  liten 
hær  som  samlet  sig  om  kjøt-  og  risgrytene  naar  mid- 
dagstimen nærmet  sig.  De  saa  ut  til  at  være  noksaa 
velopdragne;  men  noget  tegn  paa  overdreven  rens- 
lighet  var  der  dog  ikke  at  se. 

Vi  blev  mottat.  og  vist  rundt  av  en  gammel,  graa- 
haaret  liten  mand,  der  bar  en  gammel  filthat,  kort 
luslitt  frakke  og  i  det  hele  tat  var  noksaa  tarvelig 
klædd.  Jeg  tok  ham  i  førstningen  for  en  medhjælper 
i  huset,  men  fandt  omsider  ut  at  det  var  den  gamle, 
ærværdige  Schneller  selv  som  ledsaget  os.  Han  førte 
os  straks  ind  i  gjesteværelset,  hvor  der  traktertes 
med  vin  og  kake.  Paa  vore  mange  spørsmaal  for- 
talte han  os  forskjellig  om  sit  liv  og  sine  erfaringer. 
Han  kom  som  ung  prest  til  Palæstina  for  over  femti 
aar  siden.  Hans  tanke  var  da  at  arbeide  i  missionens 
tjeneste  paa  en  eller  anden  maate;  men  da  der  endnu 

ikke  var  nogen  ordnet  luthersk  missionsvirksomhet 
dernede,  var  det  ikke  saa  godt  at  vite  hvor  man  skulde 
begynde.  Det  var  i  Syrien  at  Herren  utpekte  hans 
virkefelt.  Her  kom  han  engang  over  en  flok  forlatte 
forældreløse  barn,  som  var  sammenkrøpet  i  en  gam- 
mel forlatt.  "khan"  (vertshus)  for  der  at  finde  be- 
skyttelse mot  vinterkulden.  Huset  var  næsten  uten 
tak,  hvor  det  snedde  og  regnet  igjennem,  og  de  arme 
smaa  stakler  vadet  rundt  om  paa  det  sølete  gulv, 
blottet  for  klær  og  mat,  og  var  nær  ved  at  forsmegte 
da  Schneller  ankom.  Med  disse  smaa  var  det  altsaa 
at  Schneller  begyndte  sin  virksomhet,  som  senere  er 
blit  saa  stor  og  velsignelsesrik. 

Alle  barn  som  kommer  her,  oplæres  i  den  luther- 
ske tro  og  lære  og  blir  i  skolen  fra  5  til  10  aar.  Der 
er  en  mængde  som  er  blit  oplært  i  de  forskjellige 
haandverk,  en  hel  del  til  tjenere  eller  farmere,  nogen 
til  lærere,  kjøbmænd,  dragomaner  osv.  Disses  ind- 
flydelse føles  til  det  gode  rundt  om  i  landet  og  hjæl- 
per til  at  løfte  det  vantroens  og  vankundighetens 
slør  som  hviler  over  folket. 

Der  drives  luthersk  missionsvirksomhet  ogsaa  paa 
andre  steder  i  Palæstina  og  paa  forskjellige  maater, 
dog  ikke  i  saa  stor  skala  som  ønskelig  kunde  være. 
Katolikkene  er  ogsaa  her  som  paa  alle  andre  steder 
ute  og  fortrænger  protestantene  hvor  de  kan.  Maatte 
Gud  opvække  arbeidere,  og  maatte  hjertene  oplates 
for  dem  som  er  blit  skjænket  midler,  til  i  kjærlighet 
at  efterfølge  befalingen :  "Gaa  hen  og  lær  alle  folk !" 

Talitha  Kumi 

Talitha  Kumi  ligger  i  nordvestlig  retning  fra  byen 
paa  en  forhøining.  Herfra  har  man  en  vakker  utsigt 
over  Jerusalem.  Da  jeg  besøkte  det,  blev  jeg  straks 
ved  min  indtrædelse  møtt  av  forstanderinden.  Hun 
var  blit  baade  gammel  og  graa  i  tjenesten.  Hun 
hadde  forresten  et  særdeles  lite  tiltalende  ydre  og 
mindet  mig  nærmest  om  en  alderstegen  hjemløs  træn- 
gende. Men  hadde  man  set  hende  som  jeg  saa  hende 
paa  en  av  juledagene,  da  hun  utdelte  gaver  til  fattige 
kvinder  i  Jerusalem,  vilde  man  faa  en  grænseløs  re- 
spekt for  den  gamle  nedbøide  kvinde.  Da  vilde  man 
ikke  lægge  saa  meget  merke  til  den  krokette  ryg  og 
det  furete  ansigt.  Mig  forekom  hun  som  en  lysets 
engel,  der  hun  gik  flittig  om  blandt  de  syke  og  blinde 
og  spredende  trøst  og  utdelende  gaver  blandt  de 
trængende  stakler.  Det  er  i  denne  tjeneste  den  gamle 
tro  forstanderinde  har  slitt  sig  ut,  og  naar  man  faar 
gjøre  hendes  bekjendtskap  paa  den  maate  jeg  gjorde, 
forstaaes  at  under  det  frastøtende  ydre  sitter  der  en 
trofast  og  gudfrygtig  sjæl.  Hendes  matte  øine  lyste 
da  hun  fortalte  om  missionsgjerningen,  og  talte  om 
hvilke  fordele  der  bydes  de  arme  smaa  som  Gud  i 
sin  naade  hjælper  til  denne  anstalt.  Der  var  en 
mængde  vakre,  glade  barneansigter  at  se,  og  som  vi 
passerte  den  ene  gruppe  efter  den  anden,  fortalte  hun 
mig  hvorledes  de  var  kommet  her.    Mange  av  dem 

var  forældreløse,  men  en  stor  del  av  dem  var  blit 
jaget  ut  av  sine  hjem  av  brutale  forældre,  og  især  da 
enkebarn  som  hadde  været  saa  ulykkelige  at  faa  en 
ny  far.  Hun  viste  mig  to  vakre  barn  som  nylig  var 
blit  sparket  nedad  trappene  i  sit  hjem  i  Betlehem  av 
den  nye  egtemand  og  far  og  befalet  at  sørge  for  sig 
selv.  De  var  i  en  forkommen  tilstand  da  de  blev 
fundet  og  bragt  til  anstalten. 

Talitha  Kumi  (pike,  staa  op!)  blev  grundlagt  av 
rhinske  og  westphalske  diakonisser.  Der  er  plads  for 
100  piker. 


220,  FOTTURER  I  ÆGYPTEN  OG  PALÆSTINA 


Uopdragne  turister 

Navnet  Getsemane  er  saa  nøie  forbundet  med  Frel- 
seren, at  det  skulde  synes  som  om  enhver  der  besøker 
dette  sted,  maatte  bli  bevæget.  At  der  allikevel  er 
enkelte  som  ogsaa  betragter  dette  sted  med  likegyl- 
dighet,  vil  følgende  hændelse  vise.  Mens  vi  besøkte 
Getsemane,  nærmet  nogen  unge  herrer  sig,  og  da  de 
kom  op  til  indgangen  til  haven,  ropte  en  av  dem : 

"Hei,  dragoman!  Hvor  er  det  du  fører  os  hen?"  . 

"Aa,  jeg  vil  vise  dere  Getsemane  nu." 

"Hvad  var  det  som  foregik  der?" 

Dette  tok  dragomanen  til  at  forklare  ham. 

"Gaar  det  an  at  se  det  uten  at  stige  av  æselet?" 

"Nei,  en  maa  krype  gjennem  en  liten  dør  i  muren 
for  at  komme  ind,"  svarte  dragomanen. 

"Godt  og  vel,  saa  tænker  jeg  vi  sparer  os;  det  er 
saa  elendig  meget  bry  at  komme  av  og  op  paa  dette 
asen  av  et  æsel." 

Han  steg  av  allikevel  tilslut;  men  den  frække  og 
likegyldige  maate  som  han  bevæget  sig  omkring  paa, 
var  mere  end  nok  til  at  støte  dem  som  saa  ham,  og  til 
at.  forstyrre  deres  andægtige  stemning. 

Emmaus 

Det  var  en  vakker  dag  midt  paa  vinteren.  De  faa 
marker  som  var  at  se,  var  forfriskende  grønne,  og 
himmelen  hadde  den  vidunderlige  farve  som  en  maler 
maa  stanse  ved  i  beundring.  Hele  naturen  syntes 
fuld  av  minder  om  hvad  der  hændte  for  1900  aar 
siden,  idet  vi  rettet  vore  skridt  derhen  hvor  den  ny- 
opstandne  frelser  atter  satte  sin  fot  efter  den  herlige 
seier  over  synd  og  død. 

Som  en  der  er  kommet  sig  igjen  efter  en  lang 
sygdom  og  med  fryd  hilser  synet  av  den  første 
blomst  eller  det  velkj  endte  træ,  saaledes  maa  hans 
følelser  ha  været  da  busk  og  træ  og  hvert  fint  lite 
blad  bævende  bøide  sig  imot  ham,  idet  de  gjenkj  endte 
sin  herre  og  hvisket  sit  velkommen,  fordi  de  ved  ham 
vår  friet  fra  den  onde  fiendes  ødelæggende  magt. 

Vi  synes  at  se  for  os  haren,  idet  den  stanser  i  sit 
løp  for  rolig  at  betragte  den  guddommelige  skikkelse, 
hvis  fredfulde  aasyn  bringer  al  frygt  til  at  vike. 

Sangfuglen  stanser  med  at  synge  og  flagrer  hur- 
tig ned  fra  sin  plads  paa  grenen  for  uten  betænkning 
at  finde  sig  et  hvilepunkt  paa  den  gode  fremmedes 
skulder.  Idet  den  flyr  bort  igjen,  stryker  den  bløtt 
med  vingen  henover  sin  vens  pande  som  til  kjærlig 
farvel  og  bryter  saa  pludselig  ut  i  en  glad,  jublende 
sang. 

Det  graatende  barn  ser  ham  komme,  stanser  sin 

graat  og  skynder  sig  hen  til  ham,  idet  det  klynger 
sig  til  hans  knæ  og  ser  op  til  ham  med  et  smil  som 
bryter  frem  gjennem  taarene.  Alle  smaa  har  tillit  til 
den  fremmede,  hele  skarer  av  dem  sperrer  veien  for 
ham;  alle  vil  de  tæt  hen  til  ham,  berøres  av  ham; 
ingen  er  bange  for  hans  nærhet. 

Men  paa  de  to  vandrere  som  træffer  ham,  gjør 
han  ikke  noget  indtryk,  ti  de  er  saa  tunge  om  hjertet 
paa  grund  av  de  sidste  dages  sørgelige  hændelser,  at 
de  her  har  en  mindre  skarp  opfatning  end  de  stumme 
skabninger  og  de  smaa  barn. 

Naar  en  eller  anden  mere  end  almindelig  glad  ny- 
het.  er  blit  vor  eiendom,  saa  lar  vi  den  ikke  gjerne 
med  en  eneste  gang  bli  andre  til  del,  men  vi  gj  emmer 
den  en  tid  i  vort  hjerte  og  fryder  os  over  den,  indtil 
vi  litt  efter  litt  og  saa  at  si  draapevis  lar  den  sive  ut 
til  vore  venner,  forat  de  derved  rigtig  skal  vækkes 
til  at  gi  agt  paa  værdien  og  dybden  av  den  glæde  vi 
har  at  bringe  dem.  Hvor  let  hadde  det  ikke  været 
for  hin  ensomme  vandringsmand  med  en  gang  at 
aabenbare  hvem  han  var!  Men  det  stemte  ikke  over- 
ens med  hans  uendelig  fine  og  skjønne  væsen  saale- 
des  med  en  gang  at  bryte  frem  med  det  budskap  som 
brændte  ham  paa  læbene.  Med  hvilken  ophøiet  takt 
ledet  han  ikke  efterhvert  tankene  hen  paa  det ! 

Var  de  ikke  de  mest  velsignede  av  dødelige,  disse 
to  som  saaledes  blev  utvalgt  til  at  vandre  sammen 
med  himmelens  og  jordens  konge,  det  ophøide  væsen, 
som  regjerer  i  al  evighet,  som  gir  og  nærer  livs- 

gnisten  i  os  og  dog  —  o  under  over  under  —  ikke 
anser  sig  for  stor  til  at  samtale  med  mennesker  om 
deres  livsforhold  og  hver  dags  begivenheter.  Kunde 
vel  nogen  større  ære  times  dødelige  væsener  end  hin 
sammenkomst  paa  veien  til  Emmaus  med  universets 
Tierre  just  i  det  øieblik'  da  han  vendte  tilbake  fra  den 
største  seier  der  nogengang  gjennem  tidenes  tider  er 
blit  vundet?  Og  de  visste  det  ikke.  "Brændte  ikke 
vore  hjerter  i  os  mens  han  talte  til  os  paa  veien  og 
utla  skriftene  for  os?" 

Hvor  likt  er  ikke  dette  den  maate  hvorpaa  han 
ogsaa  nu  vedblir  at  aabenbare  sig!  Vi  vet  næsten 
ikke  om  hvad  der  er  hændt,  før  det  bakefter  pludse- 
lig gaar  op  for  os  at  han  netop  har  været  hos  os  og 
gjort  alt  vel  for  os  paa  den  bedste  maate,  saa  meget 
bedre  end  vi  selv  forstaar  at  be  ham  om.  Paa  den 
maate  fandt  han  sin  glæde  i  at  aabenbare  sig  for 
disciplene,  og  ganske  visst  vil  sand  og  oprigtig  bøn 
den  dag  idag  avdække  ham  for  os  i  en  lignende 
skikkelse. 

*    *  * 

Det  er  en  kjendsgjerning  at  det  er  vanskelig  med 
absolut  nøiagtighet  at  angi  hvor  mange  av  de  histo- 
riske steder  i  Palæstina  har  ligget.  Der  er  dem  som 
i  dette  ser  en  vis  Guds  styrelse,  forat  der  ikke  skulde 
opstaa  religiøst  sværmeri  og  misbruk  av  de  steder  og 
minder  som  knyttet  sig  til  vor  frelsers  person.  Læg 
merke  til  den  humbug  som  i  denne  henseende  blir  ut- 
øvet  av  katolikkene.    Og  hvis  der  virkelig  eksisterte 

en  splint  av  Kristi  kors  eller  en  eller  anden  hellig 
relikvie,  vilde  det  da  ikke  efter  al  sandsynlighet  sna- 
rere vise  sig  at  være  en  snare  for  de  fleste  av  os  svake 
mennesker  —  ja  kanske  for  os  alle  —  mere  end  en 
velgjerning?  Der  er  ingen  tvil  om  at  Gud  jo  kunde 
ha  bevaret  mange  av  disse  materielle  ting  for  os,  hvis 
det  hadde  været  til  vort  gavn.  Men  landets,  byenes 
og  grænsemerkenes  topografi  er  dog  tilstrækkelig  til 
at  bevidne  de  bibelske  beretninger  naarsomhelst  der 
virkelig  er  bruk  for  et  saadant  bevis.  Derfor  kan  vi 
hjælpe  os  uten  den  slags  relikvier,  som  ganske  visst 
vilde  blit  til  en  stor  plage,  fordi  de  vilde  blit  ledsaget 
av  megen  overtro.  Naar  den  saakaldte  "høiere  kri- 
tik" løfter  sin  røst  altfor  høit,  viser  det  sig  at  Her- 
ren har  det  i  sin  magt  at  bringe  for  lyset  det  materi- 
ale som  kan  bringe  dem  til  taushet.  Tydeligvis  er 
disse  de  eneste  levninger  som  han  anser  for  tjenlige 
til  at  opbevares  til  fremme  av  sin  guddommelige  vilje. 

Men  der  er  selvfølgelig  stor  forskjel  mellem  over- 
troisk relikviedyrkelse  og  sand  dyp  ærbødighet  for 
det  hellige,  og  i  sandhet  forunderlig  indrettet  maatte 
det  menneske  være  som  vilde  kunne  besøke  de  steder 
der  er  blit  os  kjære  paa  grund  av  de  hellige  minder, 
uten  at  disse  gjør  et  dypt  indtryk  paa  ham.  Saaledes 
anser  vi  det  for  et  stort  privilegium  at  vi  fik  lov  til 
at  vandre  paa  de  veier  hvor  Herren  selv  hadde  sat  sin 
fot;  at  vi  fik  hvile  os  paa  de  stener  hvor  kanske  han 
hadde  hvilt,  se  den  natur  han  hadde  hat  for  øie,  osv. 

Er  det  ikke  naturlig  og  rimelig  at  barnet  i  sit 

hjerte  glæder  sig  ved  mindene  fra  en  dyrebar  mor? 
Og  var  ikke  vor  frelser  uendelig  meget  mere  for  os 
end  far  eller  mor? 

Tre  steder  nævnes  hvor  man  tænker  sig  mulig- 
heten  av  at  Emmaus  har  ligget.  Amwas,  omtrent  5 
timers  gang  fra  Jerusalem,  Kuloniyeh,  én  times  gang, 
og  El  Kubebeh,  2  timers  tur.  Ifølge  den  bedste  auto- 
ritet paa  dette  omraade  skal  El  Kubebeh  være  det 
sted  man  maa  anta  for  at  være  det  sandsynligste. 

Paa  veien  gik  vi  forbi  Neby  Samwil  (profeten 
Samuel) — det  høieste  fjeld  i  nærheten  av  Jerusa- 
lem. Dette  antages  at  være  det  gamle  Mizpeh.  Der, 
fortæller  man,  var  det  at  Samuel  var  født,  levde  og 
døde.  Her  kan  man  se  ruiner  av  en  korsfarerkirke; 
der  findes  ogsaa  en  moské,  som  indeslutter  Samuels 
grav.  Der  er  en  vid  og  interessant  utsigt  fra  dette 
punkt;  i  det  fjerne  kan  man  se  fjeldene  i  Jordans 
land,  mot  øst  ligger  Jerusalem,  bortenfor  denne  by 
igjen  Mar  Elyas,  Frankfjeldet  og  Betlehem.  Mange 
andre  steder  av  interesse  kan  man  ogsaa  se. 

For  dem  som  er  vant  til  at  se  frugtbare  marker  og 
rik  vegetation  paa  alle  kanter,  frembyder  egnen  her 
omkring  et  meget  trist  skue,  interessant  som  den  er. 
De  umiddelbare  omgivelser  omkring  Jerusalem  er 
bekjendt  for  sin  mangel  paa  frugtbarhet.  Naar  vi  av 
og  til  traf  paa  grønne  marker  —  ung  hvete  og  byg,  et 
par  tommer  i  høide  i  januar  —  nærmest  i  dalstrøkene, 
var  det  saare  forfriskende  for  øine  som  var  blit 
trætte  av  at  se  saa  mange  klipper  og  fattige  aas- 

rygger.  Langs  med  veien  var  der  græs  og  deilige 
blomster;  især  vakte  de  vakre  anemoner  vor  opmerk- 
somhet.  Denne  egn  maa  ha  hat  et  ganske  andet  ut- 
seende  i  gamle  dage,  da  hver  eneste  brukbar  plet  av 
jorden  sies  at  ha  været  opdyrket.  Denne  slags  jord 
vilde  kunne  yte  rikelig  grøde,  om  man  blot  vilde  an- 
vende en  liten  smule  arbeide  paa  at  dyrke  og  tilgode- 
gjøre  den  paa  forstandig  maate.  Men  saare  lite  blir 
ydet  i  den  retning  av  den  lite  fremskredne,  likegyldige 
klasse  mennesker  som  bor  her.  De  holder  fast  ved 
de  gamle  forfædres  plumpe  redskaper  og  upraktiske 
metode  paa  samme  tid  som  de  ikke  gjør  sig  umak 
for  at  ligne  dem  i  flid  og  utholdenhet.  Derav  kom- 
mer den  nuværende  bedrøvelige  tilstand. 

I  det  fjerne  kunde  man  se  Middelhavet,  som  for- 
tonet sig  som  en  høi  banke,  der  blandet  sine  blaa 
linjer  med  den  uforlignelige  farve  paa  himmelen  og 
dannet  et  saa  herlig  maleri,  at  det  for  altid  synes  at 
maatte  brænde  sig  ind  i  sjælen. 

Med  hvilken  ophøiet  glæde  maa  ikke  Herren  selv 
ha  betragtet  dette  billede  —  hans  hænders  gjerning, 
som  paa  hin  mindeværdige  dag  oprulledes  for  sin 
skabers  øine.  Hvad  maa  han  ikke  ha  følt,  og  hvem 
kan  maale  hans  glæde.  Han  som  kj  ender  den  fulde 
værdi  av  de  skjønhetens  undere  som  hans  fuldkomne 
gjerning  indeholder,  kj  ender  den  saa  langt  bedre  end 
vi  kan  fatte,  han  omfatter  det  altsammen  med  en  for- 
staaelse,  som  tusen  ganger  overgaar  hvad  en  Phidias 
eller  en  Rafael  har  kunnet  rumme  i  sin  sjæl. 

Vi  snublet  over  en  slange  paa  veien,  men  den  var 
heldigvis  død.  Hvis  den  hadde  været  levende,  vilde 
den  uten  tvil  ha  været  farlig,  at  dømme  efter  de 
stygge  grimaser  hvormed  en  araber,  som  just  da  viste 
sig  paa  scenen,  betragtet  den.  Han  forsøkte  med 
mimik  og  gebærder  at  gjøre  det  klart,  for  os  hvilken 
skade  det  skrækkelige  kryp  kunde  ha  gjort.  Arabere 
er  svære  til  at  gestikulere,  og  efter  at  han  næsten 
hadde  vredet  sine  armer  og  sin  ryg  av  led,  vrængt 
munden  opover  og  til  begge  sider  og  næsten  faat 
øinene  ut  av  sine  hulninger,  følte  vi  at  det  var  paa 
tide  for  os  at  drage  videre  og  gi  hin  stakkars  søn  av 
Ismael  anledning  til  at  komme  til  ro  igjen. 

Slanger  vækker  en  særegen  avsky.  Vi  var  paa 
vei  for  at  besøke  og  bli  opbygget  paa  det  sted  hvor 
Han  aabenbaret  sig  der  hadde  lovet  at  tilintetgjøre 
slangens  magt.  Da  vi  saa  den  uhyggelige  skabning 
ligge  der  død  i  veien,  vek  vi  tilbake,  men  det  var  os 
et  saa  talende  tegn  paa  synden,  at  de  ord  straks  randt 
os  isinde : 

"Kvindens  sæd  skal  knuse  slangens  hode." 
Det  løfte  er  blit  opfyldt. 

Da  vi  gik  videre,  la  vi  merke  til  nogen  utydelige, 
graaagtige  skikkelser  som  bevæget  sig  temmelig  hur- 
tig tæt  indunder  en  aasryg  omtrent  en  halv  engelsk 
mil  borte.  Det  var  et  par  gazeller,  som  var  blit  op- 
skræmt enten  av  en  forsulten  hund  eller  muligens  av 
os  selv.  Vi  iagttok  dem  saa  længe  de  var  isyne,  og 
maatte  i  høi  grad  beundre  den  store  lethet  og  ynde 

hvormed  de  syntes  at  svæve  over  den  stenete,  ujevne 
grund,  idet  de  holdt  det  vakre  hode  stolt  i  veiret.  Vilde 
dyr  av  forskjellig  art  var  der  før  mange  av  i  Syrien; 
likesaa  var  der  krypdyr  og  slanger  i  mængde,  ofte  av 
giftig  art.  Skjønt  pindsvin  ikke  hører  til  det  sidste, 
indgyder  de  dog  en  ubehagelig  fornemmelse,  ikke 
ulik  den  man  f aar  ved  at  støte  paa  de  væsener  som 
"kryper  paa  buken".  Vi  blev  ikke  saa  lite  forundret 
ved  at  opdage  nogen  pigger  av  et  pindsvin  som  laa 
under  et  ensomt  træ  paa  vor  vei.  Vi  var  noksaa 
glade  over  at  dyret  hadde  rystet  piggene  av  sig  og 
var  gaat  sin  vei  før  vi  kom,  for  det  hadde  neppe 
været  behagelig  at  bli  møtt  med  en  regn  av  de  skarpe 
smaa  piler. 

Imidlertid  kom  vi  senere  til  at  huske  paa  at  pind- 
svinet bruker  sine  pigger  som  forsvarsvaaben,  ikke  til 
at  angripe  med,  saa  at  vi  vistnok  vilde  ha  undgaat 
alle  fiendtligheter  ved  at  la  den  arme  tingest  være  i 
fred,  et  princip  som  det  vilde  være  bra  at  efterfølge 
ogsaa  i  andre  tilfælder,  og  ganske  visst.  ikke  mindst 
naar  man  er  ute  at  reise. 

Dette  var  altsaa  hvad  vi  hadde  oplevet  da  vi  ved 
middagstid  naadde  El  Kubebeh.  Der  findes  et  fran- 
ciskansk  kloster  der  paa  stedet,  og  dithen  rettet  vi 
vore  skridt,  ikke  med  altfor  stor  skyndsomhet,  men 
med  en  avmaalt,  værdig  holdning,  som  det  sømmer 
sig  for  folk  der  vet  de  tør  avlægge  et  besøk,  og  kan 
vente  at  faa  en  venlig  mottagelse.  Vi  var  levende 
interessert  i  alt  som  blev  vist  os,  men  visste  jo  sam- 

tidig  med  os  selv  at  intet  vilde  være  saa  kjært  som  et 
velsmakende  middagsmaaltid ;  en  behagelig  duft  av 
"noget"  som  holdt  paa  at  kokes,  gav  os  en  anelse 
om  at  et  eller  andet  sted  i  denne  pligtopfyldende  in- 
stitution var  der  munker  ifærd  med  at  tilberede  et 
saadant.  Vi  søkte  at  beherske  vore  følelser  saa  godt 
vi  kunde,  men  det  er  vanskelig  at  skjule  sin  spænding 
naar  man  er  sulten. 

Vi  moret  os  imidlertid  med  at  se  paa  et  spil  som 
nogen  av  novicene  holdt  paa  med  i  den  aapne  gaards- 
plads.  De  fandt  tydeligvis  likesaa  megen  moro  i 
slikt  som  vore  gutter  hjemme.  Der  var  vel  endnu  en 
smule  av  verdslighet  gjemt  i  en  eller  anden  krok  av 
hjertet  —  men  den  vilde  selvsagt  forsvinde  naar  de 
først  var  blit  fuldfærdige  munker. 

Hvilket  egoistisk  liv  en  munks  dog  er!  De  er 
heller  neppe  virkelig  lykkelige.  Selvfølgelig  gives 
der  baade  oprigtige  og  varmhjertede  munker,  men 
institutionen  efter  sit  væsen  synes  at  befordre  selvisk- 
het.  Vi  traf  mange  tiltalende  "eksemplarer  av  arten" 
paa  vor  reise  gjennem  Palæstina,  og  aldrig  kommer 
jeg  til  at  glemme  "broder  Jerome",  som  han  kaldtes, 
i  Carmel.  Han  var  av  ædel  byrd,  og  en  uovervindelig 
hjemlængsel  syntes  at  lyse  ut  av  hans  øine  idet  han 
nævnte  litt  om  sit  liv  i  Frankrike  før  han  blev  munk. 
Han  var  det  mest  hensynsfulde  og  opofrende  men- 
neske man  kunde  tænke  sig.  Mon  ogsaa  det  var  en 
del  av  de  gode  gjerninger  hvormed  de  stakkars  for- 
vildede mennesker  mener  at  kunne  hæve  sig  selv  op 

til  Gud,  ham  som  de  forestiller  sig  som  en  slags  gud- 
dommelig lønningsgiver  og  præmieutdeler  ? 

Da  middagen  var  færdig,  opløstes  spændingen,  ti 
munkene  kom  ut  til  os  og  bad  os  at  "bryte  brød" 
med  dem  paa  en  saa  liketil  maate  som  om  de  hadde 
ventet  os  hele  dagen,  og  med  en  mine  som  syntes  at 
antyde  at  det  var  os  som  gjorde  dem  en  tjeneste  ved 
at  delta  i  maaltidet  istedenfor  omvendt.  Vi  mottok 
indbydelsen  og  lot.  den  enkle,  men  kraftige  kost  i  høi 
grad  vederfares  retfærdighet.  Likesaa  med  hensyn 
til  hvad  vi  bakefter  gav  som  drikkeskilling.  Saadan 
vil  de  ha  det;  de  vil  gjerne  vise  gjestfrihet,  men  har 
intet  imot  at  motta  en  gave  som  staar  i  forhold  til 
hvad  man  har  mottat.  Derimot  vil  de  nødig  for- 
handle om  spise,  om  prisen  paa  et  maaltid  osv.  Vi 
lykønsket  os  selv  med  at  vi  vistnok  hadde  forstaat  at 
optræde  nogenlunde  korrekt. 

Naar  man  besøker  de  saakaldte  hellige  steder,  er 
der  lite  at  gjøre  undtagen  at  hensætte  sig  til  det  for- 
bigangne i  sine  tanker,  for  der  er  ikke  meget  —  om 
der  er  noget  —  tilbake  som  en  likesom  kan  ta  og  føle 
paa,  undtagen  selve  aasene  og  klippene.  Da  man 
gravet  der  hvor  det  nuværende  kloster  er  bygget, 
fandt  man  levningene  av  en  gammel  korsfarerkirke, 
som  efter  sagnet  skal  ha  staat  paa  det  sted  hvor  Jesus 
brøt  brød  med  sine  discipler.  Nogen  faa  antikviteter 
har  man  ogsaa  faat.  gravet  op.  Det  er  alt.  Men  la 
saa  indbildningskraften  ta  traaden  op  og  tegne  bil- 
ledet for  en  slik  som  det  var  dengang,  idet  man  tar 

til  hjælp  de  ærværdige  høiderygger,  himmelens  dype 
blaa,  de  omboende  folks  mørke  ansigter  og  maleriske 
dragter  —  og  den  alvorlige  kristne  tænker  vil  ganske 
visst  føle  sig  bevæget,  opløftet  og  gjennembævet  av 
hellige  følelser. 

Der  er  lite  at  fortælle  mere  end  det  saare  lite  som 
tv  blit  fortalt.  Landsbyen  ligger  meget  vakkert  til, 
og  der  er  nogen  ruiner  foruten  den  som  blev  nævnt, — 
men  disse  er  fra  meget  usikker  dato. 

Naar  vi  besøker  steder  som  disse  og  bakefter 
tænker  over  det,  og  over  dette  og  hint  i  almindelighet, 
iaar  vi  en  sterk  følelse  av  at  vi  er  meget  skrøpelige. 
Hvor  hurtig  de  mindesmerker  som  vore  hænder  byg- 
ger, styrter  sammen  og  forgaar!  Hvor  lite  dog  det 
som  hører  os  til,  blir  sparet  av  tiden  og  blir  fundet 
værdig  til  at  skaanes  av  elementene!  Hvad  andet  er 
da  av  virkelig  værd  end  at  forene  vort  væsen  med 
hans  om  hvem  det  er  blit  sagt.:  "Jesus  Kristus  er  den 
samme  igaar  og  idag  og  til  evig  tid." 

"Bli  hos  os,  mester,  dagen  helder. 
Saa  bad  i  Emmaus  de  to. 
O  trøst,  som  skriften  mig  fortæller, 
du  blev,  du  gav  dem  hjertero. 
Hør  ogsaa  os,  o  du  Guds  søn, 
vi  beder  just  den  samme  bøn." 

Det  Døde  Hav 

Det  pleier  i  regelen  at  ta  fotgjængere  en  3  a  4  dage 
at  g]  ørt  turen  fra  Jerusalem  til  det  Døde  Hav.  Mel- 
lem Jeriko  og  ned  til  havet  er  det  besværlig  nok  at 
komme  frem;  men  fra  Jerusalem  til  Jeriko  er  veien 
meget  god,  tiltrods  for  at.  den  er  anlagt  gjennem  et 
goldt  og  ufrugtbart  strøk,  nemlig  gjennem  den  ju- 
dæiske  bergørken.  Man  overnatter  enten  i  selve  byen 
Jeriko  eller  ogsaa  i  et  av  klostrene  der  i  nærheten, 

Jeriko  har  nu  omtrent  300  indbyggere.  De  fleste 
av  dem  er  beduiner,  og  bor  i  elendige  smaahytter. 
Den  gamle  by  Jeriko,  paastaar  man,  laa  et  stykke 
længere  oppe  mot  nord  i  nærheten  av  Karantelberget. 
Her  ser  man  ogsaa  en  del  ruiner  fra  gamle  dage. 
Paa  det  golde  Karantelberg  paastaar  man  det  var  at 
Kristus  fastet  og  blev  fristet  av  djævelen.  Vi  besøkte 
et  kloster  der,  som  skal  være  bygget  over  hulen  hvor 
man  tror  Kristus  tilbragte  størstedelen  av  tiden  under 
fasten.  Fra  klosteret  (Mar  Saba)  saa  vi  i  de  til- 
støtende  klippevægger  nogen  eneboerhuler  som  var 
aldeles  utilgjængelige.  De  ensomme  beboere  maa 
heises  derned  med  taug.  Her  sliter  disse  stakler  sit 
arme  liv  hen  i  lutter  ensomhet  og  selvfornegtelse,  og 
mener  at  saaledes  skal  de  sluttelig  kunne  arbeide  sig 
frem  til  himmelen  og  saligheten.  Fra  toppen  av 
Karantel  har  man  en  herlig  utsigt  over  Jeriko  og  dens 
omgivelser.    Mot  syd  skimtes  det  Døde  Hav  i  sol- 

skinnet;  mot  øst  er  Jordans  flod,  som  snor  sig  i 
uendelige  bugtninger  nordover  saa  langt  øiet  kan  naa. 
Jerikos  omegn  var  meget  frugtbar  i  gamle  dage,  og 
er  det  endnu  paa  sine  steder  hvor  landet  er  opdyrket. 
Vi  passerte  nogen  ganske  store  appelsinhaver.  Vin- 
druer vokser  ogsaa  frodig  her,  og  byg  avles. 

Da  vi  paa  denne  vor  tur  var  kommet  igjennem 
den  judæiske  bergørken  paa  Jeriko-veien,  saa  vi,  som 
vi  syntes,  det  Døde  Hav  straks  foran  os.  Man  kan 
let  tænke  sig  vor  overraskelse,  da  vi  maatte  gaa  i  4 
timer  førend-  vi  naadde  det.  Man  kan  umulig  be- 
regne distanser  her  paa  grund  av  luftens  klarhet. 
Ankommet  til  havet,  badet  vi  os,  og  et  saa  besynder- 
lig bad  har  jeg  ikke  før  hat.  Tænke  sig  at  gynge 
som  en  kork  paa  vandet;  man  kan  umulig  synke  i 
dette  ramsalte  vand.  Endog  jorden  omkring  er  saa 
gjennemtrukket  av  salt,  at  intet  kan  vokse.  Jeg  var 
litt  bange  for  at  gaa  ut  i  vandet,  da  bølgene  den  dag 
gik  temmelig  høit,  og  det  forekom  mig  som  om  de 
gjerne  vilde  sluke  os.  Men  jeg  fandt  snart  at  i  den 
retning  var  der  ingen  fare,  men  faren  laa  deri  at  vi 
var  saare  meget  utsat  for  at  sluke  litt  av  bølgene, 
som  uventet  slog  over  os.  Jeg  raader  enhver  som 
bader  i  det  Døde  Hav,  til  at  holde  sin  mund  saa  vel 
lukket  som  mulig.  Vandet  indeholder  nemlig  25 
procent  solide  substanser,  hvorav  7  procent  er  al- 
mindelig salt. 

Det  Døde  Hav  er  47  mil  langt  og  9y2  mil  bredt. 
Til  øst.  og  til  vest  er  høie  fjelde;  mot  nord  er  sletten 

langs  Jordans  flod.  Det  har  intet  utløp,  og  dog  be- 
regner man  at  det  mottar  6,000,000  tons  vand  daglig. 
Man  skulde  tro  vandet  vilde  stige,  men  det  gjør  det 
ikke.  Videnskapsmænd  er  blit  enige  om  at  det  er  ved 
fordampning  det  holdes  nede.  Intet  levende  væsen 
eksisterer  i  det-  Døde  Hav ;  fisk  som  følger  Jordanen 
for  langt  ut,  dør  straks. 

Saltet  fra  det  Døde  Hav  brukes  i  Jerusalem.  En 
mængde  asfalt  findes  paa  bunden.  Havet  er  paa  sine 
steder  1,300  fot  dypt.  Det  ligger  1,270  fot  lavere  end 
Middelhavet  og  omtrent  3,900  fot  lavere  end  toppen 
av  Oljeberget.  Vi  samlet  en  del  rare  stener  paa 
stranden  og  vandret  saa  videre  over  ørkenen  til  Jor- 
dans flod. 

Da  vi  var  kommet  et  stykke  vei,  merket  vi  at 
noget  hvitt  hadde  lagt  sig  paa  vore  ansigter.  Vi  saa 
ut  som  om  vi  alle  hadde  hvitt  skjeg  og  ikke  hadde 
barbert  os  paa  et.  par  uker.  Vi  var  længe  i  tvil  om 
hvad  i  alverden  det  kunde  være,  og  hvor  det  kom  fra; 
men  da  vi  tænkte  os  videre  om,  blev  det  os  klart  at 
vi  hadde  det  fra  det  Døde  Hav.  Ti  klormagnesium, 
klorkalk  og  en  masse  salt  sammen  med  andre  sub- 
stanser, opløst  i  vand,  lægger  gjerne  efter  sig  et  tem- 
melig tydelig  merke  naar  det  faar  tørke.  Botanikeren 
fandt  paa  denne  tur  en  jerikorose  som  han  gav  mig, 
og  som  jeg  sætter  stor  pris  paa. 

Jordans  flod 

Meget  utmattet  efter  den  lange  trættende  marsj  fra 
det  Døde  Hav  gjennem  sandørkenen  omkring  mun- 
dingen av  Jordans  flod  naadde  vi  endelig  det  sted  der 
av  traditionen  utpekes  som  scenen  for  Jesu  daab. 

"Og  det  skedde  i  de  samme  dage  at  Jesus  kom  fra 
Nasaret  i  Galilæa  og  døptes  av  Johannes  i  Jordan. 
Og  straks  der  han  steg  op  av  vandet,  saa  han  himlene 
adskilte,  og  Aanden  likesom  en  due  kom  ned  over 
ham.  Og  der  skedde  en  røst  av  himmelen:  Du  er 
min  søn,  den  elskelige,  i  hvem  jeg  har  velbehag." 

Jeg  maa  tilstaa  det  var  med  underlige  følelser 
jeg  steg  ned  i  vandet  for  at  bade  mig  paa  det  sted 
hvor  verdens  frelser  mottok  den  hellige  daab.  Jord- 
bunden har  vistnok  forandret  sig  betydelig  siden  den 
tid;  ti  da  vi  steg  uti,  sank  vi  ned  i  mudder  tilknæs. 
Der  kommer  aarlig  en  mængde  turister  og  pilgrim- 
mer  hit.  Endog  paa  Konstantins  tid  blev  dette  sted 
besøkt  av  mange  pilgrimmer,  og  ikke  saa  faa  blev 
døpt  der.  Av  gamle  skrifter  ser  vi  at  flodbreddene 
paa  dette  sted  da  var  belagt  med  marmor,  og  der  stod 
et  kors  i  midten  av  floden.  Nu  er  alt  dette  forsvun- 
det, men  pilgrimmer  kommer  her  i  skarer  endnu. 
Især  er  det  tilfældet  med  de  græske  og  russiske  pil- 
grimmer. Ved  paasketider  kommer  der  store  kara- 
vaner fra  Jerusalem  og  leirer  sig  her  for  en  tid.  Med 
prestene  i  spidsen  vader  folket  med  kvinder  og  barn 

ut  i  vandet  og  dyppes  under.  Dette  ansees  for  at 
være  en  meget  passende  avslutning  paa  deres  lange 
pilgrimsfærd. 

Jordanen  er  den  største  flod  i  Palæstina.  Den 
har  sit  utspring  i  Hasbaniakilden  og  andre  kilder  og 
danner  indsjøene  Huleh  og  Genesaret.  Vandet  i  den 
er  noksaa  klart,  efterat  den  har  forlatt  Genesarets 
sjø;  men  da  strømmen  flyter  meget  hurtig,  blir  det 
snart  brunagtig  i  farve  paa  grund  av  al  den  sand  og 
iere  som  den  river  med  sig  i  sit  løp.  Der  hvor  vi 
badet,  i  nærheten  av  det  Døde  Hav,  var  vandet  meget 
grumset.  Fra  Genesarets  sjø  til  det  Døde  Hav  er  der 
bare  130  mil,  men  Jordanen  er  ikke  tilfreds  med 
denne  længde  og  slynger  sig  derfor  i  siksak  og  snor 
sig  i  alle  mulige  retninger,  saa  den  blir  betydelig 
over  200  mil  lang.  Den  har  27  ganske  store  fosser. 
Paa  sine  steder  er  den  fra  6  til  8  fot  dyp,  men  paa 
andre  steder  kan  man  vade  over  den  til  visse  tider 
paa  aaret.  Der  har  aldrig  været  bygget  nogen  bro 
over  den,  saa  man  altid  har  maattet  benytte  sig  av 
dise  vadesteder.  I  regntiden  flyter  den  over  sine 
bredder.  Dens  bredde  er  fra  50  til  100  fot  til  de 
forskjellige  aarstider.  Der  er  ikke  saa  lite  fisk  i 
Jordans  flod. 

Jeg  hadde  aldrig  forestillet  mig  Jordan  slik.  Fra 
egnen  mellem  Jeriko  og  det  Døde  Hav  kan  man 
paa  avstand  kun  se  lite  til  floden,  bare  den  gule,  øde 
ørken  og  strækninger  med  gold  lerjord,  som  er  dæk- 
ket med  lag  av  salt  og  gits.    Nogen  merkelige  jord- 

formationer  kan  sees  et  lite  stykke  fra  elven  naar  man 
spaserer  langs  flodbredden.  Selve  floden  er  gjemt  av 
et  tæt  krat,  som  bestaar  av  høit  græs,  busker  og  lave 
trær.  I  gamle  dage  beboddes  dette  krat  av  løver  og 
andre  vilde  dyr.  Naar  undtages  sjakaler  og  hyæner, 
er  det  sjelden  man  nu  faar  se  vilde  dyr  hverken  her 
eller  andre  steder  i  Palæstina.  Dog  hænder  det  un- 
dertiden at  man  paa  ubefærdede  steder  træffer  leo- 
parder, vildkatter  og  vildsvin.  Gazeller  saa  vi  flere 
av.   Man  sier  at  der  findes  bjørn  og  ulv  paa  Libanon. 

Det  var  et  ganske  andet  skue  som  frembød  sig  for 
Moses  da  han  i  henrykkelse  saa  det  forjættede  land 
fra  berget,  end  det.  som  man  nu  ser  for  sig  paa  disse 
egne.  Sandelig,  en  forbandelse  hviler  over  dette  land. 

Paa  veien  til  Galilæa 

Naar  man  foretar  længere  fotturer,  saasom  til  Gali- 
læa eller  andre  steder  inde  i  landet,  maa  man  helst 
være  temmelig  enkelt  og  simpelt  antrukket.  Har 
man  ikke  simple,  luslitte  klær,  faar  man  være  hjemme 
indtil  man  kan  anskaffe  sig  saadanne,  ti  at  gaa  i  gode 
nye  klær  er  at.  sætte  vbecluinene  i  altfor  stor  fristelse. 
Støvlene  maa  derimot  være  av  den  bedste,  solideste 
slags,  ti  veiene  er  endnu  omtrent  som  de  var  for  2000 
aar  siden,  krokette  og  fulde  av  skarpe  stener.  Ara- 
berne flytter  ikke  en  sten,  om  den  ligger  aldrig  saa 
meget  i  deres  vei..  Det  gaar  for  det  meste  bakke  op 
og  bakke  ned ;  næsten  hvorsomhelst  man  drager  hen, 
er  der  stener  og  atter  stener.  Ringer,  ur  og  andre 
kostbarheter  efterlater  man  i  hotellet,  og  det  er  kun 
ganske  lite  penger  man  behøver  at  ta  med.  Disse 
bevarer  man  bedst  i  et  belte  rundt  livet.  Vort  utlæg 
paa  turen  til  det  Døde  Hav  var  kun  en  ren  bagatel, 
og  paa  hele  Galilæa-turen  —  vi  var  borte  over  en 
maaned — kun  7-8  dollars  hver.  Det  er  som  sagt  ikke 
det  farligste  med  pengene ;  men  man  maa  lægge  sig 
til  et  temmelig  godt  forraad  av  rene  strømper;  ti  det 
er  føttene  det  kommer  an  paa.  Da  vandet  ikke  altid 
er  godt,  stikker  man  til  sig  saa  mange  appelsiner 
som  lommene  vel  kan  rumme.  Appelsiner  kan  man 
remlig  ikke  altid  faa  kjøpt  i  de  smaa  arabiske  lands- 
byer.   Nogen  æsker  sardiner  er  uundværlige;  brød, 

honning  og  gjetemelk  kan  man  jo  i  regelen  faa  kjøpt 
hos  araberne  for  en  spotpris.  Dette  grove  arabiske 
bygbrød  likner  noget  det  norske  fiatbrød  og  smaker 
fortræffelig.  Man  maa  heller  ikke  glemme  lomme- 
kniven; ti  uten  den  er  man  hjælpeløs,  enten  man  er 
paa  marsj   eller  man  sitter  tilbords  hos  araberne. 


Det  indre  av  et  østerlandsk  hus  med  to  kvinder  som 
maler  paa  en  kvern. 


Har  man  revolver,  saa  kan  den  tages  med;  ti  den 
kan  muligens  komme  vel  med.  Enten  man  bærer 
den  ladd  eller  ikke,  g]  ør  ikke  stort  til  saken,  da 
araberne  let  lar  sig  skræmme.  De  er,  naar  det  kom- 
mer til  stykket,  store  kujoner. 

Man  overnatter  enten  hos  araberne  eller  i  munke- 
klostrene. Har  man  et  brev  med  fra  Beyer  ved  "Jo- 
hanniter Hospitz"  om  at  man  har  opholdt  sig  der  en 
tid,  og  faar  man  desuten  anbefaling  fra  ham,  op- 

naar  man  saa  meget  lettere  adgang  til  klostrene  eller 
andre  steder  hvor  han  er  kjendt. 

Man  sover  i  regelen  paa  gulvet  eller  i  smaa  enkle 
senger.    Hos  araberne  sover  man  helst  paa  gulvet. 

Jo  flere  sprog  man  har  til  sin  raadighet,  desto 
bedre  er  det.  En  stor  del  av  munkene  taler  italiensk, 
og  ikke  saa  faa  av  dem  fransk  og  tysk.  Kun  meget 
faa  av  dem  vi  traf,  talte  engelsk.  Nu  og  da  træffer 
man  en  og  anden  av  landsbefolkningen  som  taler  ett 
eller  flere  av  de  ovennævnte  sprog.  Det  norske  fik  vi 
kun  benytte  til  eget  bruk. 

Den  første  dag  paa  vor  vandring  kom  vi  ikke 
langt.  Vi  forlot  Jerusalem  sent  paa  eftermiddagen 
og  naadde  kun  til  Ramallah.  Vi  mistet  veien  da  vi 
nærmet  os  byen,  og  kom  ikke  frem  før  det  var  mørkt. 
Men  hundene  stod  parate  til  at.  motta  os.  Vi  fik  sove 
hos  nogen  franciskanermunker  og  spiste  grovt  brød 
og  honning  og  drak  te  hos  araberne.  Ramallah  har 
en  kvækermissionsstation.  Der  er  ogsaa  en  hel  del 
kristne  i  denne  by. 

Tidlig  den  næste  morgen  drog  vi  videre  avsted  og 
passerte  El  Bireh  (800  indbyggere),  hvor  den  12- 
aarsgamle  Jesus  først  savnedes  i  reiseselskapet,  kom 
saa  til  Betin  (400  indbyggere),  hvor  Jakob  hadde  sin 
merkelige  drøm,  gik  derefter  gjennem  Ephraims 
land,  hvor  der  var  vinhaver  og  mange  ærværdige 
gamle  ol  jetrær  at  se,  og  kom  henimot  middag  til 
Røverkilden,  hvor  vi  slog  os  ned  en  times  tid  og  for- 
tærte en  del  forfriskninger  som  vi  hadde  bragt  med 

os.  Vi  tilbyttet  os  brød  for  sardiner  av  en  araber  som 
hadde  slaat  følge  med  os  da  vi  forlot  Ramallah. 
Den  stakkars  mand  hadde  gaat  barfotet  hele  véien, 
og  hvorledes  han  kunde  greie  sig  paa  de  skarpe  stener 
uten  at.  knække  sine  tær  eller  skamfere  sig  paa  anden 
vis,  var  og  forblev  en  gaate  for  os.  Vi  fandt  en  styr- 
kende læskelse  i  det  krystalklare  vand  som  fløt  ut 
fra  kilden.  Ved  denne  kilde  leiret  røverne  sig  i  gamle 
dage,  og  her  slukket  de  sin  tørst.  Vandet  var  frit  for 
dem  ogsaa,  men  maten  —  stjal  de.  Stedet  ligger  nok- 
saa  ensomt  mellem  nogen  ganske  høie  klippevægger. 

Om  eftermiddagen  bar  det  løs  igjen,  og  nu  var 
det  opad  bakke  og  nedad  bakke,  og  da  dette  atter  og 
atter  gjentok  sig,  begyndte  vi  at.  spørre  hverandre: 
"Skal  da  dette  aldrig  faa  ende?"  Jo,  tilslut,  da  vi 
endelig  hadde  strævet  os  til  toppen  av  et  stort  fjeld, 
saa  vi  foran  os  en  stor  dal  og  Garizimfjeldet,  og  i  det 
fjerne  det  10,000  fot  høie  Hermon  med  sin  sne- 
bedækte  top.  Nu  hadde  det  været  den  rette  tid  at 
hengi  sig  til  begeistring  og  ophøide  tanker,  men  des- 
værre, de  mest  prosaiske  ting  krævet  nu  min  op- 
merksomhet.  Den  ene  sko  hadde  slaat  sig  vrang. 
Saalen  var  gaat  løs  og  hadde  rullet  sig  op  i  pene 
folder  under  min  fot.  Jeg  rettet  den  ut,  men  den 
rullet  sig  straks  tilbake  igjen;  ti  saaledes  vilde  den 
ligge,  og  jeg  maatte  hinke  avsted  med  den  efter  de 
andre  som  jeg  bedst  kunde.  Siden  den  tid  var  jeg 
altid  meget  forsigtig  naar  det  gjaldt  skotøi  eller  sko- 
saaler,  før  jeg  begav  mig  paa  turer  eller  utflugter. 
Vi  ankom  i  mørkningen  til  Nabulus,  den  gamle 
Sikem,  hvor  vi  overnattet. 

Nabulus,  Garizim  og  Jakobs  brønd 

Nabulus  er  en  vakker  by  paa  omtrent  20,000  ind- 
byggere :  200  er  samaritanere  og  800  kristne,  de 
øvrige  er  muhamedanere. 

Samaritanerne  hadde  under  det  babyloniske  fan- 
genskap  blandet  sig  med  fremmede  nationer  og  kunde 
derfor  ikke  taales  av  jødene  i  Jerusalem.  De  fik  da 
heller  ikke  være  med"  at  gjenopbygge  muren  omkring 
Jerusalem  og  bygget  derfor  et  eget.  tempel  paa  fjeldet 
Garizim.  De  blev  med  tiden  et  mægtig,  men  ugudelig 
folk ;  de  adspredes — og  nu  findes  der  kun  en  liten  rest 
av  dem  igjen,  fortæller  man  os. 

Vi  hadde  en  meget  interessant  samtale  med  den 
samaritanske  yppersteprest  Yakub.  Han  nedstammet 
fra  Levi  i  ret  nedstigende  linje,  sa  han.  Han  viste  os 
et  gammelt  manuskript,  en  "codex  av  mosebøkene", 
som  han  paastod  var  3,700  aar  gammel  og  skrevet  av 
Arons  sønnesøn. 

Om  formiddagen  arbeidet  vi  os  op  til  toppen  av 
Garizim ;  det  tok  en  time.  Vi  befandt  os  da  2,848  fot 
over  havflaten.  En  hel  del  ruiner  vistes  av  kirker 
osv.a  men  av  templet  var  der  intet,  igjen  at  se.  Fra 
fjeldets  top  har  man  en  meget  vakker  utsigt. 

Paa  fjeldsiden  saa  vi  en  farmer  som  pløide  med 
en  træplog.  En  meget  liten  ko  trak  den.  Manden 
skrek  og  skj  endte  alt  han  orket  for  at  faa  den  til 
at  gaa,  men  det  fornuftige  dyr  hørte  paa  alt  med  den 

største  ro.  Den  stod  for  det  meste  ganske  stille. 
Naar  den  undertiden  av  medlidenhetsfølelse  mot  sin 
herre  rørte  paa  sig,  bar  det  avsted  i  en  slik  rasende 
fart  at  den  arme  mand  umulig  kunde  holde  plogen  i 
jorden.  Dette  hadde  vel  ogsaa  det  snilde  dyr  be- 
regnet paa  forhaand.  Manden  gjorde  forskjellige 
forsøk  paa  at  lære  det  gjenstridige  dyr  at  være  folk, 
men  kom  altid  saa  fortvilet  uheldig  fra  det.  Hvor- 
vidt pløiningen.  lykkedes  eller  ei  senere  paa  dagen,  vet 
jeg  ikke,  da  vi  maatte  gaa.  Da  vi  forlot  stedet,  saa 
koen  blidelig  hen  til  os,  som  om  intet  var  paafærde ; 
dens  fortørnede  herre  overdængte  den  imidlertid  med 
grove  trusler  og  skjeldsord. 

Kommet  ned  av  fjeldet  besøkte  vi  St.  Jakobs 
brønd,  som  ligger  straks  nedenfor  byen.  Vi  hadde 
med  os  en  hel  hop  skrikende  arabere,  som  gjerne 
vilde  vise  os  veien  og  derved  fortjene  "backschisch". 
En  av  dem  pekte  med  sin  bøsse  paa  en  av  vort  sel- 
skap,  men  da  en  revolver  øieblikkelig  vistes  ham,  la 
han  sit  klodsete  vaaben  skyndsomt  fra  sig  igjen. 

Man  har  al  grund  til  at  tro  at  denne  St.  Jakobs 
brønd  som  man  her  viser,  er  den  gamle  brønd  ved 
hvilken  Jesus  sat  da  den  samaritanske  kvinde  kom 
for  at  hente  vand  (Joh.  4,  5-30).  Brønden  er  75  fot 
dyp.  En  kirke  var  engang  bygget,  over  den,  men 
denne  er  nu  aldeles  ødelagt. 

En  nat  hos  en  arabisk  familie 

Det  var  paa  Galilæa-turen  at  vi  en  aften  blev  nød- 
saget til  at  overnatte  i  en  liten  filleby  som  kaldes 
Jeba.  Den  ligger  ikke  langt  fra  Nabulus.  For  at 
komme  til  den  maatte  vi  gaa  langs  en  meget  mørk, 
smal  dal,  hvor  det  synes  at  vrimle  av  sjakaler.  Naar 
man  hører  at  det.  var  noksaa  sent  paa  aftenen,  kan 
man  let  tænke  sig  at  det  var  temmelig  "nifst".  Vi 
var  litt  bange  og  ikke  saa  lite  modløse ;  men  alle  vore 
mindre  behagelige  stemninger  svandt  som  dug  for 
solen  da  botanikeren  henledet  vor  opmerksomhet  paa 
en  stjerne  som  tindret  saa  ualmindelig  klart  og  vak- 
kert over  fjeldet,  mot  øst.  Himmelen  var  som  klædd 
i  festskrud  denne  aften;  ti  alt  lyste  og  funklet  rundt 
omkring;  vi  blev  ikke  trætte  av  at  betragte  og  be- 
undre firmamentets  deilighet  og  den  "utstrakte  be- 
fæstning'^ storslagenhet. 

Hundegjøen  tilkjendegav  straks  at  vi  var  nær  en 
by.  De  to  i  følget  som  hadde  revolvere,  grep  dem, 
vi  andre  to  nøiet  os  med  at  holde  vore  spaserstokker 
mere  fast  i  haanden  end  almindelig.  Da  vi  var 
ganske  nær  byen,  hævet  der  sig  pludselig  foran  os 
skikkelsen  av  en  svær  araber.  Han  blev  staaende 
som  naglet  fast,  stirrende  paa  os  og  var  taus  som  dø- 
den. Ikke  vi  heller  følte  os  i  øieblikket  videre  oplagt 
til  at  tale.  Endelig  tok  vi  mod  til  os  og  spurte  ham 
om  han  kunde  finde  et  sted  hvor  vi  kunde  overnatte. 


Jakobs  brønd  (tilvenstre)  og  Garizims  berg. 

Med  en  haandbevægelse  gav  han  os  tegn  til  at  følge 
med  sig,  og  avsted  bar  det  saa  gjennem  bakgater  og 
sidegater  og  alskens  krokette  veier.  Baade  manden 
og  veien  saa  os  noget  mistænkelig  ut;  vi  forberedte 
os  derfor  saa  meget  som  mulig  paa  det  værste.  En- 
delig efter  en  lang  og  møisommelig  gang  —  hvorved 
alle  hunder  i  byen  som  hadde  gjøredskapene  iorden, 
var  blit  vækket  —  stanset  vi  ved  et'  lite  hvitkalket 
stenhus,  som  stod  indeklemt  blandt  en  hel  del  andre 
av  samme  slags.  Vor  veiviser  gjorde  tegn  til  os,  at 
der  kunde  vi  gaa  ind,  og  forsvandt  saa  med  det 
samme  i  mørket.  Dette  saa  nu  ogsaa  litt  mystisk  ut, 
syntes  vi.  Vi  stod  længe  og  tænkte  over  hvad  der 
var  raadeligst  at  gjøre.  Vi  hadde  lite  mod  til  at 
banke  paa  ogsaa;  thi  beboerne  kunde  jo  være  farlige 
folk.  Tilslut  tok  botanikeren  mod  til  sig  og  banket 
paa.  Han  banket  én  gang,  to  ganger,  tre  ganger, 
men  der  kom  intet  svar  undtagen  en  del  brøl  som  av 
en  løve.  Nu  har  vi  vel  straks  bruk  for  vore  revol- 
vere, tænkte  den  ene  danske.  Efter  videre  banken 
hørte  vi  da  endelig  fottrin;  snart  aapnedes  døren  litt, 
og  en  sort  araber,  ledsaget  av  løven  (en  hund),  viste 
en  del  av  sit  ansigt,  og  spurte  hvad  som  var  paa- 
færde.  Vi  fortalte  ham  saa  godt  vi  kunde  paa  arabisk 
at  vi  ønsket  nattely,  men  han  forstod  os  ikke.  Paa 
alle  mulige  maater  søkte  vi  at  gjøre  os  forstaaelige ; 
men  det  hjalp  ikke.  Imidlertid  var  flere  av  husets 
indvaanere  kommet  tilstede.  En  av  disse  forstod 
en  del  italiensk;  ved  hjælp  av  ham  blev  da  vort  ønske 

gjort  forstaaelig.  Av  ham  hørte  vi  at  husets  folk  alle 
var  kristne,  og  at  vi  intet  hadde  at  frygte.  Vi  blev 
budt  ind  og  blev  vist  al  mulig  venlighet.  Ild  blev 
gjort  op  midt  paa  gulvet,  og  rundt  denne  satte  vi  os 
tillikemed  familien.  Vi  var  meget  trætte,  vaate  var 
vi  ogsaa,  men  de  lekende  flammer  tørret  snart  vore 
klær,  og  et  utmerket  aftensmaaltid,  bestaaende  av 
egg  og  arabisk  brød  med  vand,  ved  siden  av  familiens 
store  venlighet,  bragte  os  snart  i  det  bedste  lune. 
Efter  endt  maaltid  passiarte  vi  sammen  saa  godt  vi 
kunde.  De  fortalte  os  da  at  de  var  den  eneste  kristne 
familie  i  byen,  og  at  det  var  dem  en  stor  glæde  at  faa 
være  os  til  tjeneste.  Vi  var  vist  de  første  europæere 
de  hadde  set;  ti  de  tok  ikke  sine  ørne  væk  fra  os  og 
var  som  rent  forgapet  i  os. 

Gang  paa  gang  som  vi  sat  saaledes  noksaa  kom- 
fortable, hørte  vi  straks  ved  siden  av  os  en  lyd  som 
om  en  ko  eller  hest  tygget  høi.  Dette  maatte  vi  tilslut 
undersøke,  og  fandt  at  sideværelset  var  bebodd  av 
—  æsler.  Hos  araberne  er  det  nemlig  saa  at.  hunder, 
høns,  æsler,  katter,  barn  og  lopper  vokser  op  sammen. 
De  opdrættes  alle  under  ett  tak  og  trives  noksaa  godt 
sammen. 

Senger  hadde  de  ikke;  vi  ordnet  os  saa  godt  vi 
kunde  paa  nogen  tepper  paa  gulvet  ovenpaa.  Da  vi 
holdt  paa  at  lægge  os,  støtte  vi  paa  en  liten  vugge 
med  en  saare  liten  araber  i.  Han  var  meget  pen, 
graat  ikke,  hadde  sort  haar,  mørke  øine,  og  hans 
navn  var  Jesus.    Han  sov  i  det  samme  værelse  som  vi 

gjorde,  fordi  hans  papa  og  mama  ogsaa  gjorde  det. 
Vi  sov  upaaklagelig. 

Til  frokost  servertes  sur  melk  og  brød  av  husets 
to  døtre.  V ore  opvartere  hadde  funklende  sorte  øine 
og  bar  kjoler  som  viste  alle  regnbuens  farver;  de 
bevæget  sig  med  en  anstand  og  ynde  som  den  ivrigste 
selskapsdame  ikke  kunde  overgaa.  Med  sorg  saa  vi 
at  deres  ansigter  var  tatovert,  noget  som  er  meget 
almindelig  blandt  arabiske  kvinder. 


276 


FOTTURER  I  ÆGYPTEN  OG  PALÆ) STINA 


Paa  vildspor  paa  Lille  Hermon-fjeldet* 
Nain 

Vi  forlot  Jezreel  —  nu  en  elendig  liten  araberflekke, 
som  har  mistet  al  sin  fordums  pragt  —  saa  fort  som 
det  paa  nogen  maate  lot  sig  g]  øre,  ti  smaaguttene 
var  meget  behændige  i  at  kaste  sten,  og  de  mang- 
foldige hunder  hadde  de  allerbedste  tænder.  Vi  be- 
gyndte saa  smaat  at  bli  bange  for  at  den  samme 
skjæbne  kunde  ramme  os  som  rammet  Jesabel  da  hun 
blev  kastet  ut  av  vinduet. 

Nedenfor  Jezreel  kom  vi  til  en  brønd,  hvor  en  hel 
del  arabiske  piker  holdt  paa  at  fylde  sine  vand- 
krukker med  vand.  Da  de  saa  vi  var  tørstige,  gav  de 
os  at  drikke,  men  lo  av  os  paa  grund  av  vor  ubehæn- 
dighet  til  at  haandtere  krukken.  De  var  meget  yndige 
i  sine  bevægelser  og  saa  ut  som  en  flok  smaa  prin- 
sesser i  sine  brogete  dragter  og  vakre  figurer.  De 
haandterte  vandkrukkene  med  den  største  lethet  og 
balanserte  dem  paa  sit  hode  uten  mindste  vanskelig- 
het.  Ved  at  bære  vandkrukker  paa  sine  hoder  lærer 
de  sydlandske  kvinder  at  holde  sig  kjække,  og  derav 
kommer  deres  stolte  holdning.  Saa  antar  man  ialfald 
i  almindelighet. 

Herfra  tok  vi  veien  henimot  Lille  Hermon-fjeldet. 
Det  forekom  os  at  være  kun  en  halv  times  gang,  men 
det.  tok  os  dog  to  timer  at  naa  det.  Ankommet  til 
fjeldets  fot,  befandt  vi  os  pludselig  indviklet  i  en 


En  arabisk  æseldriver. 

næsten  uigjennemtrængelig  væv  av  kaktusplanter;  vi 
hadde  rendt  like  op  i  en  kaktushave.  Vi  visste  ikke 
vor  arme  raad  til  at  komme  ut  igjen,  men  famlet  os 
dog  tilslut  igjennem  den  og  fandt  for  vort  stræv  en 
smule  arabisk  by  i  havens  utkant.  Hundene  gjødde 
paa  os,  og  araberne  glodde  paa  os,  og  det  var  vist 
ikke  frit  for  at  vi  var  litt  bange.  Vi  spurte  om  veien 
til  Nain,  men  ingen  forstod  os.  Endelig  var  der  dog 
en  som  lot  til  at  forstaa  vort  minespil,  og  som  gjorde 
tegn  til  at  ville  gaa  med  os  og  vise  os  veien.  Der 
var  to  veier,  den  ene  gik  rundt  og  den  anden  over 
fjeldet.  Vi  besluttet  at  gaa  over  fjeldet,  da  det  var 
en  litt  kortere  vei.  Araberen  veiledet.  os  et  lite  stykke 
op  over  fjeldsiden,  og  saa  lot  vi  ham  vende  hjem 
igjen.  Vi  mente  at  nu  kunde  vi  finde  frem  uten  vei- 
viser;  men  deri  tok  vi  feil. 

Vi  hadde  kun.gaat  en  halv  mils  vei  da  vi  allerede 
var  i  den  største  forlegenhet  angaaende  veien;  vi 
hadde  gaat  feil.  Det  var  blit  noksaa  mørkt,  og  der 
var  intet  som  kunde  trøste  og  oplive  os  undtagen 
himmelens  deilige  stjerner.  Vi  fortsatte  meget  for- 
sigtig vor  gang,  bange  for  ved  næste  skridt  at  skulle 
støte  op  i  noget  eller  falde  ned  i  et  hul.  Vi  husket 
vel  at  hyæner  og  sjakaler  undertiden  spiser  men- 
nesker, naar  de  er  sultne  nok.  Engang  skræmte  vi 
op  en  flok  fugler.  Mere  forskrækket  har  jeg  ikke 
ofte  været;  vi  trodde  at  her  var  vi  oppe  i  en  flok 
sjakaler  eller  noget  lignende. 

Vi  holdt  paa  at  gaa  et  par  timers  tid  uten  dog  at 

vi  te  det  mindste  om  hvor  det  bar  hen.  Da  fik  vi 
pludselig  øie  paa  et  lys  i  det  fjerne  og  hørte  ogsaa 
hundegjøen.  Uten  at  tænke  videre  over  om  det  var 
mulig  for  mennesker  at  gaa  denne  vei  eller  ei,  tok  vi 
raskt  foten  fat  og  gik  like  mot  lyset.  Det  viste  sig 
snart  at  være  en  meget  slem  vei  vi  hadde  slaat.  ind 
paa.  En  av  vort  selskap  faldt  engang,  og  det  var 
næsten  et  under  at  han  slap  askadt  fra  det.  Efterat 
han  hadde  samlet  sig  sammen  og  var  kommet  paa 
benene  igjen,  fandt  vi  at  han  var  nogenlunde  i  orden; 
men  hatten  og  vandringsstaven  var  borte.  Disse 
fandt  vi  dog  efter  en  del  søken.  Efter  mange  gjen- 
vordigheter  naadde  vi  endelig  lyset,  og  vi  befandt  os 
da  til  vor  glæde  i  Nain. 

Nain  kan  knapt  kaldes  nogen  by,  det  er  kun  en 
liten  samling  av  jordhytter.  Her  var  det  Jesus  op- 
vakte enkens  søn  (Luk.  7,  11-15).  Før  vi  gik  til 
sengs  den  aften,  læste  vi  fortællingen  om  denne  be- 
givenhet.  Det  var  meget  opløftende  at  faa  sitte  i 
selve  Nain  og  læse  disse  vers.  Det  var  som  om  vi 
aldrig  før  hadde  læst  dem. 

Til  aftensmat  fik  vi  brød,  salt  og  fikener.  Jeg 
hadde  ikke  sagt  nei  til  en  smule  dessert  efter  maal- 
tidet,  men  vi  greide  os  ogsaa  foruten ;  forresten  varte 
det  ikke  ti  minutter  førend  vi  hadde  glemt  hvad  vi 
hadde  spist  os  mæt  paa,  og  vi  gik  til  ro  likesaa  glade 
til  sinds  som  om  vi  hadde  været  gj  ester  ved  et  herre- 
maaltid.  Bænker  blev  stillet  til  vor  disposition,  hvor 
vi  kunde  tilbringe  natten.    Jeg  sov  paa  min  overfrak 

og  hadde  en  gammel  madras,  som  hadde  mistet 
størstedelen  av  sit  indhold,  til  overteppe  den  nat.  Vi 
hadde  gaat  siden  solopgang  og  følte  os  temmelig 
stive  og  trætte,  og  jeg  for  min  del  var  ikke  ganske 
fri  for  at  jeg  ønsket  et  makeligere  "sovetræ".  Men 
trods  det  haarde  leie  faldt  jeg  straks  i  søvn.  Siden, 
naar  jeg  av  og  til  har  været  plaget  av  søvnløshet, 
har  jeg  tænkt  paa  den  haarde  bænk  i  Nain  og  ønsket 
mig  tilbake  til  den. 

En  tur  til  Kapernaum 

Under  vort  ophold  i  Tiberias  tok  jeg  en  dag  i  sel- 
skap  med  en  av  mine  danske  venner  en  spasertur 
langsmed  Genesarets  sjø  bort  til  Kapernaum.  Veiret 
var  deilig  og  veien  utmerket  god;  omgivelsene  var 
meget  smukke. 

Genesarets  sjø  er  13  mil  i  længde  og  omtrent  6 
mil  i  bredde.  Dens  gjennemsnitlige  dybde  er  om- 
trent 200  fot,  men  paa  enkelte  steder  i  s j  øens  nord- 
lige ende  er  dybden  over  800  fot.  Den  omgives  av 
bakker  og  smaa  fjeld.  Om  vaaren  er  strandbred- 
dene  teppelagt  med  deilig  grdnt.  Jeg  husker  saa  vel 
da  vi  kom  fra  Tabor,  hvor  glade  vi  blev  da  vi  ankom 
til  toppen  av  høiene  ovenfor  Tiberias  og  pludselig  fik 
øie  paa  den  deilige  blaa  indsjø,  som  laa  utstrakt  for 
vore  føtter.  Det  virket  saa  usigelig  vederkvægende 
paa  os,  trætte  og  utmattet  som  vi  var.  Vi  følte  ps 
som  hensat  til  en  anden  verden. 

Uvilkaarlig  kom  tanken  for  mig,  at  det  næsten 
maatte  kunne  gaa  an  at  gaa  utpaa  og  lægge  sig  til 
hvile  paa  det  skjønne  gyngende  blaa,  som  laa  saa 
lokkende  dernede,  men  saa  husket  jeg  at  det  ikke  lot 
sig  gjøre,  da  vi  er  naturlovene  undergit.  Alene  Kri- 
stus har  gjort  dette,  dog  ikke  paa  nogen  maate  for  at 
ville  stille  sig  selv  til  skue,  men  kun  for  at  vise  os  sin 
kjærlighet  og  guddom.  Endog  Petrus,  som  saa  denne 
Herrens  undergjerning  og  gik  ham  imøte  paa  vandet, 

tvilte  og  sank.  Vi  trænger  alle  daglig  at  si  med 
apostlene:  "Herre,  forøk  os  troen!" 

Vor  vei  til  Kapernaum  gik  gjennem  Meidel,  Ma- 
ria Magdalenas  fødeby.  Det  nuværende  Meidel  — 
som  før  var  kaldt  Magdala  —  bestaar  nu  bare  av 
nogen  faa  elendige  jordhytter.  Turen  over  sletten 
El  Ghuwer  tok  os  en  time;  vi  maatte  vade  over  3 
bækker.  Vi  skjøt  efter  fugler,  men  var  saa  heldige 
aldrig  at  træffe  nogen. — Man  ser  ofte  store  flokker  av 
ænder,  vagtler  og  akerhøns  i  disse  egne ;  paa  Jezreel- 
sletten  sees  undertiden  store  skarer  av  stork  og  trane. 
Ørn,  grib  og  ravn  findes  ogsaa  i  Palæstina,  og  turtel- 
duens røst  høres  ikke  sjelden. 

Efter  tre  timers  spasering  var  vi  i  Kapernaum. 
Intet  er  igjen  av  den  stolte  gamle  stad,  undtagen  en 
del  av  grundmuren  til  den  gamle  synagoge  (læs  Luk. 
7,  5).  Som  vi  vet,  virket  Jesus  her  en  tid,  men  folket 
agtet  kun  lite  paa  ham  og  forblev  likegyldige.  Læs 
Matt.  11,  20-25.  Jeg  har  aldrig  følt  indholdet,  av 
det  23de  vers  som  jeg  gjorde  den  søndag  da  jeg 
stod  og  saa  paa  ruinene  og  de  øde  omgivelser.  "Og 
du  Kapernaum,  som  er  ophøiet  indtil  himmelen !  du 
skal  støtes  ned  like  til  helvede;  ti  dersom  de  kraftige 
gjerninger  hadde  været  gjort  i  Sodoma  som  er  gjort 
i  dig,  skulde  det  blit  staaende  indtil  denne  dag." 

Jeg  tok  et  stykke  sten  med  mig  fra  en  av  de 
gamle  synagogers  søiler.  Jeg  syntes  det  vilde  være 
interessant  at  eie  noget  som  Herren  kunde  ha  lagt  sin 
haand  paa  eller  lænet  sig  til. 

En  del  læsere  vil  maaske  si  at  turistene  gjør  uret 
i  at  rane  til  sig  saadanne  ting;  men  saa  kan  der  ind- 
vendes, at  naar  de  indfødte  kan  faa  lov  til  at  ta  de 
uthugne  kostbare  stener  til  at  bygge  hus  og  stalder 
av,  maatte  da  de  arme  relikviesamlere  faa  ta  med  sig 
en  unse  eller  to  av  samme  slags  sten  uten  at  bli  altfor 
sterkt  bebreidet  derfor.  I  de  senere  aar  har  man  dog 
for  en  stor  del  avskaaret  denne  trafik  med  at  ta  stener 
fra  ruinene,  og  de  indfødte  maa  nu  nøie  sig  med 
almindelig  byggemateriale  og  la  de  gamle  synagoger, 
templer  osv.  staa  i  fred. 

Da  min  kamerat  og  jeg  den  dag  gik  nedover  fra 
ruinene  til  stranden,  talte  vi  om  de  mange  begiven- 
heter  dette  sted  hadde  været  skuepladsen  for,  og  vi 
følte  os  taknemmelige  fordi  der  var  git  os  anledning 
til  at  besøke  stedet.  Vi  stod  ved  stranden  fordypet  i 
alvorlige  tanker  og  begeistret  over  den  smukke  utsigt, 
da  —  plask,  og  vi  var  i  et  nu  ansigt  til  ansigt  med.  en 
meget  prosaisk  tildragelse  og  for  vedkommende  i 
øieblikket  vel  egnet  til  at  utslette  de  skjønne  og  gode 
indtryk  vor  tur  hadde  git  ham.  Min  ven  var  nemlig 
gledet  ut  i  Genesarets  sjø.  Jeg  blev,  trods  det  alvorlige 
ved  saken,  saa  sterkt  fristet  til  latter,  at  jeg  neppe 
hadde  kraft  til  at  hale  ham  iland.  To  beduiner  var 
øienvidne  til  dette  vort  uheld.  De  var  fæle  at  se  til; 
de  var  belæsset  med  hver  sin  bøsse,  kniv  og  klubbe, 
mens  vi  bare  hadde  en  daarlig  kniv  og  en  vaat  re- 
volver. De  saa  paa  os  med  glupske  øine,  som  om  de 
hadde  i  sinde  at  ta  os  og  alt  vort  vaate  gods  i  besid- 

delse,  men  de  bragte  det  dog  ikke  videre  end  til  at  be 
om  litt  tobak. 

Efter  denne  for  min  ven  uhyggelige  tildragelse 
drog  vi  straks  tilbake  til  Tiberias;  men  et  mere 
komisk  lite  f  ølge  har  vel  aldrig  vandret  paa  de  kanter. 
Min  ven  hadde  nemlig  hængt  sine  underklær  paa  sin 
ryg  og  sin  skjorte  paa  min,  forat  de  kunde  tørres 
mens  vi  gik. 

Paa  veien  kom  vi  over  en  flok  arabere  og  jøder 
som  holdt  paa  at  spise  middag.  De  indbød  os  til  at 
delta  i  maaltidet;  vi  mottok  indbydelsen  og  blev  trak- 
tert  med  brød  og  fersk  fisk  fra  Genesarets  sjø.  Der 
fiskes  nemlig  endnu  en  hel  del  i  Genesarets  sjø.  Saa 
snart  det  lot  sig  gjøre,  sa  vi  farvel  og  begav  os  igjen 
paa  veien.  Da  vi  hadde  gaat  et  lite  stykke,  merket 
min  ven  at  hans  undertøi  ikke  var  med  os.  Han  vendte 
straks  tilbake  til  leiren  for  at  søke  efter  det  og  kom 
xietop  betids  til  at  se  en  arabisk  dans.  Nu  blev  der 
igjen  en  stans,  saa  det  blev  noksaa  sent  førend  vi 
kom  tilbake  til  Tiberias.  Og  glade  var  vi  at  vi  kom 
lykkelig  frem,  ti  den  vei  vi  gik,  er  farlig  efter  sol- 
nedgang, da  de  røverske  beduiner  her  har  den  bedste 
anledning  til  at  lægge  sig  i  bakhold  i  det  tætte  krat 
mellem  flodene. 

Nasaret 

Vi  hadde  gaat  den  hele  dag,  og  skjønt  det  var  vinter, 
var  varmen  temmelig  sterk,  og  tilslut  blev  tørsten  os 
næsten  uutholdelig.  Vi  passerte  nogen  vandpytter 
paa  veien;  men  av  disse  turde  vi  ikke  drikke,  ti  van- 
det var  raattent,  og  det  kunde  blit  vor  død.  Vi  saa 
arabiske  landsbyer  til  høire  og  til  venstre,  men  haabet 
hele  tiden  at  vi  kunde  træffe  paa  en  av  disse  uten  at 
gaa  altfor  meget  av  veien.  Sent  paa  eftermiddagen 
skimtet,  vi  endelig  en  by  i  det  fjerne.  Vi  syntes  veien 
hadde  ingen  ende,  men  naadde  dog  omsider  Kefr 
Kenna,  en  anden  liten  by,  som  laa  skjult  av  en  bakke 
i  nærheten  av  den  første.  Vi  visste  knapt  av  den  før 
vi  var  like  ved  den.  Merkelig  nok,  denne  lille  by  er 
kjendt  av  de  fleste  civiliserte  mennesker;  ti  det  var 
her  at  Josef  og  Marias  søn,  Jesus,  fra  nabobyen 
Nasaret  gjorde  sit  første  mirakel.  Vi  vandret  om- 
kring en  kort  tid  i  denne  uanselige  by  og  fandt,  til- 
slut en  kirke,  som  sies  at  staa  paa  det  sted  hvor 
miraklet  skedde.  Vi  blev  møtt  i  døren  av  en  korpu- 
lent munk,  som  smilte  og  lo  uavladelig  og  var  venlig- 
heten  selv.  Vi  bad  straks  om  vand,  men  fik  vin  og 
vand  isteden.  Munken  vilde  kanske*  dermed  minde 
os  om  Frelserens  store  gjerning  her.  Efter  at  ha 
beset  os  i  kirken  —  her  forevises  en  gammel  vand- 
krukke som  skal  være  en  av  vandkarrene  hvori  Jesus 
forvandlet,  vand   til   vin  —  og   siden   beundret  det 

skjønne  maleri  i  kapellet  i  nærheten,  begav  vi  os  paa 
veien  igjen.  Munken  fortalte  os  at  det  kun  var  en 
times  gang  til  Nasaret. 

Ved  veikanten  saa  vi  nogen  vakre  blomster  (ane- 
moner), som  vi  plukket.  Egnen  var  ganske  rik  paa 
blomster  overalt  hvor  vi  færdedes,  og  jeg  blev  derved 
ofte  mindet  om  "liljene  paa  marken",  Jesu  herlige  og 
trøsterike  ord.  Her  paa  denne  vei  kom  vel  ogsaa 
Jesus  mangen  gang  for  at  plukke  blomster  til  sin  mor 
og  glæde  sig  i  naturen,  eller  ogsaa  maaske  for  at  leke 
mellem  bakkene,  som  de  andre  barn  gjorde.  Da  vi 
vandret  fremover,  forekom  det  mig  som  alt  aandet 
fred  og  kjærlighet,  og  vi  følte  os  glade  og  trygge, 
som  om  intet  ondt  kunde  hænde  os  paa  dette  sted 
som  Herren  selv  engang  hadde  gjestet.  Jeg  hadde 
en  følelse  som  naar  man  kommer  hjem  efter  lange 
vandringer  —  hjem  til  sine  egne,  hvor  man  faar  bo  i 
sikkerhet  og  fred.  Ankommet  til  toppen  av  en  stor 
høi,  saa  vi  med  en  gang  den  gamle  verdensberømte 
by  liggende  for  vore  føtter.  Vi  betragtet  længe  i 
taushet  den  vakre  stad,  "Palæstinas  perle",  som  den 
laa  dernede  saa  lunt  mellem  kaktusindhegningene  og 
de  skjønne  trær.  Den  dalende  sol  var  netop  i  færd 
med  at  gjemme  sig  bak  høiene  da  vi  spaserte  ind  til 
byen,  og  efterhvert  som  vi  gik  videre,  antok  dens  svin- 
dende straaler  en  sterkere  og  sterkere  rødme,  og  tilslut 
var  hele  det  skjønne  landskap  som  badet  i  purpur. 

Det  første  sted  vi  besøkte,  var  "Marias  brønd". 
Mens  vi  tok  den  i  øiesyn,  saa  vi  skarer  av  kvinder 

og  barn  som  kom  for  at  hente  vand.  Kvindene  var 
vakre  og  saa  mere  intelligente  ut  end  deres  naboer- 
sker i  de  omkringliggende  landsbyer.  Mange  av 
barnene  saa  ogsaa  ganske  kvikke  og  intelligente  ut. 
Mariabrønden  er  byens  eneste  brønd  og  er  folkets 
(7,500  indb.)  fælles  eiendom.  Da  der  heller  aldrig 
har  været  nogen  anden  brønd  i  Nasaret,  er  det  rime- 
lig at  anta  at  Maria  sammen  med  Jesus  ofte  hentet 
vand  fra  den.  Sagnet  fortæller  det  samme,  og  herav 
kommer  altsaa  navnet. 

Vi  besøkte  kirken  som  er  bygget  til  minde  om 
Marias  bebudelse.  Her  utpekes  av  traditionen  stedet 
hvor  Marias  hus  stod.  Selve  huset  blev  ifølge  et 
italiensk  sagn  nyttet  i  aaret  1291  av  englehænder  til 
Loretto  i  Italien,  hvor  det  endnu  staar.  En  masse 
pilgrimmer  besøker  det  aarlig.  Huset  i  Loretto  er 
bygget  av  en  ganske  anden  sort  sten  end  den  som  fin- 
des omkring  Nasaret,  men  trods  dette  betviler  ikke 
de  overtroiske  katolikker  sandheten  av  denne  absurde 
fortælling.  En  mægtig  avbrukken  søile,  nedhængende 
fra  kirkens  loft,  angir  stedet  hvor  Maria  stod  da  hun 
mottok  det  himmelske  budskap.  En  anden  søile  nær 
ved  viser  stedet  hvor  engelen  Gabriel  stod.  Kirken 
har  mange  vakre  prydelser.  Blandt  disse  er  tre 
skjønne  altere  og  en  del  vakre  malerier.  Et  billede 
av  Maria  og  hendes  mor  tiltrak  sig  især  vor  opmerk- 
somhet.  Bakenfor  kirken  er  en  gammel  cisterne, 
som  man  paastaar  engang  var  jomfru  Marias  kjøk- 
ken.    Et  lite  stykke  nordøst  derfra  viste  man  os  ste- 

det  hvor  Josefs  verksted  skal  ha  staat.  Og  det  er  alt 
som  er  at  berette  om  den  ting,  ti  huset  og  alt  er  for- 
svundet, og  ingen  vet  hvor  det.  er  blit  av. 

Vi  besøkte  ogsaa  en  gammel  synagoge,  hvor 
Jesus  skal  ha  prækt.  Man  kunde  let  skjønne  av 
utseendet  av  synagogens  indre  og  ydre  at  den  var 
meget  gammel.  Den  ligger  lavere  end  de  andre 
bygninger  i  nærheten,  og  jorden  har  likesom  vokset 
sig  op  rundt  omkring  den.  Ikke  langt  derfra  viste 
man  os  en  stor  kridtsten,  som  var  11  %  fot  lang  og 
9^2  fot  bred.  Paa  denne  sten,  fortæller  man,  skal 
Jesus  og  hans  discipler  ofte  ha  spist. 

Man  føler  sig  ganske  anderledes  stemt  under  op- 
holdet i  Nasaret  end  ved  sit  ophold  i  Jerusalem.  I 
Jerusalem  er  man  helst  vemodig  stemt,  naar  man 
tænker  paa  byens  sørgelige  historie;  i  Nasaret  deri- 
mot  føler  man  sig  opløftet  og  glad.  Man  tænker  paa 
Jesus  som  barn;  man  erindrer  at  herfra  var  det.  han 
gik  ut  for  at  præke  frelse  for  alle  mennesker;  her 
blev  han  forberedt  til  den  store  gjerning  som  senere 
kom  til  at  forandre  hele  menneskeslegtens  historie. 

Fra  Karmel  til  Cæsarea 

Der  er  vel  intet  skjønnere  sted  i  hele  Palæstina  end 
paa  Karmel.  Salomon  synger  herom,  og  Esaias  lig- 
ner den  kristelige  kirke  med  "Karmels  prydelse". 
Paa  Tabor  syntes  vi  det  var  herlig,  men  det  maaler 
sig  dog  ikke  med  det  deilige  Karmel.  Her  er  stedet 
hvor  den  trætte  pilgrim  gjør  holdt  og  hviler  sig  ut, 
for  senere  med  fornyede  kræfter  at  kunne  fortsætte 
sin  vandring. 

Denne  fjeldkjede  deler  sig  fra  Samaria-fjeldene  og 
strækker  sig  i  nordvest  mot  havet.  I  dens  nordlige 
ende  danner  den  en  spids  landtunge,  som  omgives  av 
havet  mot  øst,  nord  og  vest  Her  ligger  det  bekj endte 
Karmeliterkloster  480  fot  over  havflaten  ;  utsigten  er 
henrivende.  Klosteret  er  bygget  over  Elias-grotten, 
hvor  profeten  Elias  ifølge  sagnet  tilbragte  største- 
delen av  tiden  under  sit  ophold  her  paa  fjeldet.  Klo- 
steret er  meget  stort  og  kan  rumme  over  200  pilgrim- 
mer.  Der  er  fra  16  til  20  munker  som  opholder  sig 
her  stadig  for  at  ta  vare  paa  bygningen,  holde  an- 
dagtsøvelser og  ta  imot  fremmede. 

Dagen  før  vi  forlot  det  skjønne  Karmel,  kom  en 
av  munkene  ved  klosteret  til  os  med  anmodning  om 
at  vi  skulde  ta  med  i  vort  følge  tilbake  til  Jerusalem 
en  liten  gammel  italiener,  som  hadde  arbeidet  sig 
frem  tilfots  fra  Nasaret  et  par  dage  i  forveien.  Vi 
sa  ikke  nei  netop,  men  indvendte  at  gamlingen  var 

vist  altfor  skrøpelig  til  at  kunne  følge  os  i  hælene,  ti 
vi  pieide  at  gaa  temmelig  fort,  naar  vi  engang  kom 
ivei.  Vi  gik  undertiden  en  20  til  25  mil  paa  en  dag. 
Vi  glemte  snart  hele  saken,  men  den  næste  morgen, 
da  vi  skulde  til  at  gaa,  kom  en  av  munkene  løpende 
og  fortalte  at  gamlingen  hadde  ligget  og  graatt  hele 
natten  fordi  vi  ikke  hadde  lovet  at  ta  ham  med  i 
følget.  Da  vi  hørte  dette,  blev  vi  litt  skamfulde  over 
at  vi  den  foregaaende  dag  hadde  vist  os  mindre 
imøtekommende,  og  lovet  derfor  nu  straks  at  opfylde 
den  gamles  ønske. 

Saa  drog  vi  da  avsted.  Først  en  av  danskene  og 
jeg  med  hver  vor  bylt  av  klær,  proviant  og  andre 
smaasaker  paa  ryggen;  saa  kom  italieneren  med  sin 
store  bylt  fyldt  med  alskens  rariteter.  Han  hadde 
stener  fra  Nasaret,  vand  fra  Jordan  osv.,  osv.  Det 
hadde  været  et  passelig  lass  for  et  æsel.  Den  gamle 
var  katolik.  Han  satte  saa  overordentlig  stor  pris 
paa  disse  saker,  at  han  vist  heller  hadde  villet  skille 
sig  av  med  hvilketsomhelst  andet  end  den  mindste 
sten  i  sin  samling.  Sidst  i  rækken  kom  den  anden 
danske  slæpende  paa  en  bør  av  brød,  stener,  røtter 
og  to  store  skildpadder.  Disse  skildpadder  hadde  han 
faat  i  klosteret,  og  de  var  nu  paa  veien  med  hjem  til 
Danmark.  Han  hadde  anbragt  dem  i  hver  sin  pose 
og  slængt  dem  over  ryggen.  Ret  som  det  var,  ar- 
beidet  de  sig  ut,  og  han  maatte  be  karavanen  om  at 
stanse  indtil  han  fik  binde  op  om  sine  uvillige  fanger. 
Vi  andre  maatte  ogsaa  bære  dem  iblandt.    Da  turen 

kom  til  mig,  klorte  det  ene  best  mig  saa  paa  haanden 
at  det  gjorde  ondt  i  flere  dage. 

Da  vi  nærmet  os  ruinene  av  Athlit,  begyndte 
italieneren  at  bli  træt.  Vi  hadde  ikke  før  sat  os  ned 
for  at  hvile,  før  han  sovnet  ind.  Da  vi  skulde  til  at 
gaa,  kunde  han  ikke  bære  sine  saker  længere.  Saa 
maatte  vi  dele  hans  byrde  imellem  os  og  drog  saa 
langsomt  videre. 

Athlit  er  nu  i  ruiner,  men  engang  var  det  tempel- 
herrenes  hovedsæte.  Det  hadde  sterke  fæstnings- 
verker  og  var  en  av  de  byer  som  sidst  gav  sig  i  Pa- 
læstina for  tyrkerne.  Ruinene  kan  man  se  paa  lang 
avstand,  like  fra  Karmelklosteret. 

Kommet  forbi  Athlit,  traf  vi  to  hyæner  som  stod 
midt.  paa  veien  og  glodde  paa  os.  Vi  blev  meget 
bange,  og  det  blev  vist  ogsaa  hyænene;  ti  de  flyttet 
sig  straks  til  siden  og  blev  efterhaanden  usynlige  inde 
i  krattet.  Det  er  kun  meget  sjelden  man  ser  hyæner 
paa  disse  kanter. 

Ved  Tantura  blev  italieneren  saa  træt  at  han 
maatte  faa  sove  litt  igjen;  imens  tok  vi  os  et  bad. 
Her  paa  dette  sted  maa  vist  de  fornemme  herodianere 
ha  tilbragt  mangen  glad  time  for  to  tusen  aar  tilbake. 
Noget  ypperligere  badested  findes  der  vel  ikke  noget 
sted. 

Utenfor  denne  by  holdt  man  paa  at  forstyrre 
gravene  fra  oldtiden.  Der  findes  mange  kostbarheter, 
hvormed  de  døde  var  besmykket.  Tantura  er  det 
gamle  Dor,  som  omtales  i  bibelen,  Dommernes  bok  1, 

27.  Engang  var  det  en  vakker  by;  men  den  ligger 
nu  i  ruiner.  For  tiden  har  Tantura  omtrent  1,200 
indbyggere. 

Vi  vandret  videre  og  fik  efterhaanden  et  glimt  av 
ruinene  i  Cæsarea.  Saa  kom  vi  til  Krokodilfloden, 
hvor  vi  hadde  hørt  at  krokodiller  viste  sig  av  og  til. 
Vi  maatte  vade  over  elven  hvis  vi  vilde  over;  ti  bro 
var  der  ikke.  Der  viste  sig  rigtignok  levninger  av  en 
gammel  romersk  bro;  men  den  var  forlængst  ubruk- 
bar.  Først  gik  en  av  os  over  for  at  undersøke  flodens 
dybde,  krokodillenes  mængde  osv.  Da  floden  var 
ganske  bred,  fandt  han  det  bedst  at  komme  tilbake 
og  rapportere.  Rapporten  lød  paa  at  floden  var  paa 
det  dypeste  2y2  fot;  av  krokodiller  hadde  ingen  vist 
sig.  Vi  gjorde  os  da  færdige  til  at  vade  over;  men 
hvor  skulde  der  bli  av  gamlingen?  Han  kunde  ikke 
vade  over.  Vi  besluttet  os  saa  til  at  bære  ham  og 
hele  hans  "pargas".  Loddet  faldt  paa  mig.  Det  gik 
noksaa  bra;  ti  han  var  let,  og  efterat  vi  hadde  faat 
ham  placert,  hang  han  fast  som  en  igle.  Det  hadde 
blit  et  vanskelig  stykke  arbeide,  mente  vi,  for  en  kro- 
kodille at  sluke  os  to,  sammenkoblet  som  vi  var.  Vi 
kom  over  uten  uheld  og  naadde  Cæsarea  om  aftenen ; 
siden  slap  vi  at  bære  italieneren  og  hans  bylt  mere. — 
Her  fandt  vi  kun  en  filleby;  ti  det  gamle  Cæsarea 
ligger  i  grus.  Kun  nogen  rester  av  ældgamle  byg- 
ninger er  igjen. 

Litt  om  arabernes  levevis,  historie  tru 

Araberne  tilhører  den  semitiske  race,  er  jødenes 
halvbrødre,  da  de  skal  nedstamme  fra  Ismael.  En 
del  av  dem  har  faste  bosteder  og  lever  i  smaabyer 
rundt  om  i  landet.  Disse  ernærer  sig  ved  at  holde 
faar  og  gjeter  og  dyrke  jorden. 

Jorddyrkningen  staar  paa  et  temmelig  lavt  trin  i 
Palæstina.    Man  bruker  de  mest  primitive  redskaper, 


En  orientalsk  haandkvern. 


saasom  træploger  o.  1.  Folket  er  ogsaa  for  det  meste 
meget  dovent  og  lite  foretagsomt,  de  bryr  sig  ikke 
om  at  dyrke  mere  jord  eller  holde  flere  gjeter  og 
faar  end  netop  nok  til  med  nød  og  neppe  at  kunne 
holde  livet  i  sig.  Det  er  for  det  meste  byg  og  hvete 
som  avles.  Saaningen  foregaar  om  høsten;  om 
vaaren  fra  april  til  juni  sker  indhøstningen.  I  den 
hete  og  tørre  aarstid,  som  begynder  i  slutten  av 
mai  og  varer  til  slutten  av  oktober,  er  der  lite  eller 
intet  som  vokser,  og  kvæget  har  det  da  travelt  med  at 
finde  tilstrækkelig  næring. 


Flattaket  hus  i  Palæstina. 

Da  landet  er  meget  bergfuldt,  falder  dyrkningen 
litt  vanskelig,  og  man  kan  neppe  drive  den  i  nogen 
stor  skala.  Derimot  er  jordbunden  meget  frugtbar, 
og  hvor  man  rinder  en  liten  flek  jord,  kan  man  med 
en  smule  gjødning  og  litt  arbeide  frembringe  en  god 
avling.  Paa  fjeldsidene  ser  man  ofte  ganske  store 
stykker  jord  opdyrket  i  terrasser,  hvor  det  aldrig  vilde 
falde  nogen  ind  at.  noget  kunde  gro.  Men  her  vokser 
især  vinrankene  meget  frodig.  Derimot  saa  jeg  store 
strækninger  av  meget  frugtbart  land  som  laa  udyrket 
paa  forskjellige  steder,  saasom  ved  Jeriko,  paa  Jezreel- 
sletten  og  andre  steder.  Beduinene  benytter  av  og  til 
disse  strækninger  til  græsganger  for  sine  hjorder, 
ellers  ligger  de  øde. 

Der  drives  endnu  med  silkeavl  i  Palæstina,  men 
ikke  paa  langt  nær  saa  meget  som  i  gamle  dage; 
morbærtræet,  av  hvilket  silkeormen  henter  sin  næring, 
vokser  ved  Libanon.  En  hel  del  oliven  forbrukes  i 
Palæstina.  Næsten  hvor  man  kommer,  ser  man  disse 
trær.  Ved  Jaffa  og  Saida  ser  man  store  appelsin- 
haver,  og  paa  enkelte  steder  vokser  eple-,  fiken-  og 
pæretrær  noksaa  frodig.  Ellers  er  det  sjelden  man 
ser  andre  trær  naar  man  færdes  rundt  om  i  landet, 
kun  ved  veien  til  Karmel  fra  Nasaret  passerte  vi  forbi 
en  ganske  stor  ekeskog. 

Beduinene,  som  utgjør  den  øvrige  del  av  befolk- 
ningen, steller  ikke  g  jerne  med  akerbruk;  de  fører  et 
nomadisk  liv  og  er  meget  urolige  og  krigerske.  De 
skal  være  de  eneste  rene  efterkommere  av  Ismael  og 

har  ikke  forandret  sine  skikker,  sedvaner  og  levevis 
paa  tusener  av  aar.  I  beduinenes  liv  og  historie  har 
vi  en  kraftig  bekræftelse  av  spaadommen  i  1  Mos. 
16,  12 :  "Og  han  skal  bli  et  vildt  menneske,  hans 
haand  skal  være  imot  enhver,  og  hvers  haand  mot 
ham;  og  han  skal  bo  østenfor  alle  sine  brødre. " 
Beduinene  har  altid  været  et  urolig,  krigersk  folk,  og 
altid  har  de  været  frie.  Der  er  bestandig  strid  og 
uenighet  mellem  dem  og  de  bosiddende  arabere,  eller 
indbyrdes  mellem  de  forskjellige  stammer.  Helst 
dreier  striden  sig  om  bruk  av  visse  brønder  eller 
græsganger.  Der  er  ofte  krig,  og  da  er  det  meget 
farlig  for  reisende  at  passere  gjennem  de  omstridte 
distrikter.  Dog  er  det  sjelden  man  er  utsat  for  fare 
for  sit  liv,  da  beduinene  ikke  gjerne  begaar  mord. 
Men  er  man  saa  uheldig  at  ha  værdisaker  eller  gode 
klær  paa  sig,  faar  man  straks  være  saa  god  at  levere 
disse. 

Nu  og  da  kunde  vi  træffe  paa  enkelte  av  disse 
halvvilde  ørkenens  sønner  paa  vore  fotturer,  men 
kom  dog  altid  uskadt  fra  dem.  Den  eneste  gang  det 
virkelig  saa  farlig  ut,  var  da  vi  var  paa  tilbakeveien 
fra  det  Døde  Hav.  Ankommet  i  nærheten  av  det 
sted  hvortil  traditionen  henlægger  lignelsen  om  den 
gode  samaritan,  hørte  vi  pludselig  bakenfor  os  høi- 
røstet  snak  og  grov  skjelden.  Ved  at  se  os  om,  saa 
vi  til  vor  forbauselse  og  ikke  ringe  forskrækkelse  en 
hel  flok  væbnede  beduinske  ryttere,  som  hurtig  nær- 
met sig  og  snart  vilde  indhente  os.    Det  var  vel  ikke 

frit  for  at  vi  skalv  litt  i  knærne ;  men  vi  fortsatte  dog 
ufortrødent  vor  gang.  Straks  sprængte  den  forreste 
foran  os  og  befalte  os  i  et  meget  tydelig  sprog  at  vi 
skulde  utlevere  vor  tobak.  Heldigvis  var  al  tobakken 
"opspist"  for  længe  siden,  saa  den  høie  rytter  maatte 
gaa  fra  os  med  tom  mave.  Men  straks  kom  der  en 
anden  til,  som  betragtet  vore  ransler  med  nysgjer- 
righet  og  forlangte  mat.  Han  fik  litt  tørt  brød  og 
ost,  men  spyttet  det  straks  ærgerlig  fra  sig.  Han 
hadde  nok  misregnet  sig  paa  osten.  De  andre  saa 
foragtelig  ned  paa  os  da  de  red  forbi,  men  lot  os  dog 
være  i  fred.  Vi  tapt.e  dem  av  sigte  for  en  tid;  men 
med  ett  saa  vi  dem  foran  os  liggende  ved  foten  av  en 
bakke.  Nu  har  vi  dem  for  alvor,  tænkte  vi  og  grep 
fat  i  vore  vaaben  —  fire  uskyldige  lommekniver.  Be- 
duinene var  bokstavelig  dækket  med  vaaben.  Da  vi 
kom  i  nærheten  av  dem,  reiste  de  sig  og  sperret  os 
veien.  Vi  gik  dog  paa,  som  om  vi  ikke  ænset  dem ; 
men  de  holdt  os  tilbake.  Deres  ansigter  bar  dog  ikke 
ondskapsfulde  uttryk,  tvertimot,  de  fineste  smil  spilte 
paa  deres  læber.  De  pekte  paa  sine  hester  og  der- 
efter paa  sadelen  og  tigget  og  bad  os  om  at  klyve  op 
i.  Vi  avslog  dog  dette  paa  det  bestemteste.  Nu 
visste  vi  hvor  de  vilde  hen.  Enten  var  denne  for  os 
foreslaaede  ridetur  en  plan  hvorved  de  tænkte  at  tjene 
sig  litt  penger,  eller  ogsaa  hadde  de  tænkt  sig  at  faa 
halet  os  avsted  til  et  avsides  sted,  hvor  de  i  ro  og 
mak  kunde  ha  sat  sig  i  besiddelse  av  det  lille  vi  hadde 
med  os.    Men  vi  negtet  dog,  som  sagt,  absolut  at  gaa 

med.  Tilslut,  efter  at  ha  betragtet  os  ganske  nøie, 
lot  de  os  fare.  De  maa  nok  ha  kommet  til  den  slut- 
ning at-  det  vilde  være  en  altfor  lite  indbringende 
fangst  at  ha  noget  videre  bryderi  med. 

Endskjønt  beduinene  slet  ikke  er  nogen  hyggelige 
kamerater  naar  man  træffer  dem  saadan  i  det  frem- 
mede, er  de  dog  snilde  og  venlige  naar  man  besøker 
dem  i  deres  hjem.  Da  behandles  man  som  en  agtet 
gjest  og  ledsages  ofte  et  langt  stykke  paa  hjemveien 
av  dem,  forat  man  intet  ondt  skal  vederfares.  De 
bor  i  telt  som  er  forfærdiget  av  sort  gjetehaar.  Dette 
væves  saa  tæt  og  godt  av  de  beduinske  kvinder,  at 
det  er  ganske  vandtæt.  I  hvert  av  teltene  er  der  to 
rum,  et  for  kvindene  og  et  for  mændene.  De  sitter 
og  sover  paa  jorden  eller  paa  tepper  som  de  har  med 
sig.  Dette  vandrende  folk  besidder  faar,  gjeter, 
hester  og  kameler  og  lever  for  det  meste  paa  brød  og 
melk.    Nu  og  da  slagter  de  et  dyr. 

Slutningsord 

IVian  hører  ikke  saa  sjelden  uttale  hvor  herlig  det 
skulde  være  at  faa  anledning  til  at  besøké  det  Hellige 
Land.  Jeg  har  truffet  mange  Palæstina-reisende  og 
bat  anledning  til  at  se  hvad  indtryk  reisen  har  gjort 
paa  dem.  De  har  ingenlunde  altid  været  tilfreds  med 
utbyttet  av  sin  tur.  De  gjør  sig  ofte  for  storslagne 
forestillinger  om  det  Hellige  Land  og  holder  tiltrods 
for  reisebeskrivelsenes  motsatte  oplysninger  saa  fast 
paa  sine  drømmer,  at  naar  de  engang  kommer  der, 
blir  de  ofte  bittert  skuffet.  De  tænker  for  meget  paa 
de  utvortes  skjønne  ting  de  venter  at  finde  og  bli 
opbygget  av,  og  glemmer  at  saa  meget  av  den  for- 
dums herlighet  ligger  begravet  under  jorden.  Glæde- 
ligvis er  der  dog  dem  der  søker  til  det  Hellige  Land 
uten  saadanne  overspendte  forventninger,  og  disse 
finder  da  ogsaa  det  der  kan  belære  og  opbygge  dem 
og  styrke  deres  tro. 

Om  beliggenheten  av  de  hellige  steder,  hvortil 
de  fleste  reisendes  interesse  knytter  sig,  hersker  der 
fremdeles  saa  megen  uvisshet  at  man  neppe  kan  peke 
paa  nogen  bestemt  plet  og  si:  Der  har  Kristus  staat. 
Det  er  sikkerlig  ogsaa  Guds  vilje  at  saa  skal  være; 
ti  ellers  vilde  vi  let  gjøre  for  meget  av  vor  interesse 
for  disse  steder,  ja  endog  komme  til  at  tilbede  og  tro 
paa  dem. 

Dog  kan  det  ikke  negtes  at  det.  er  en  stor  tilfreds- 

stillelse  at  besøke  disse  steder,  hvortil  der  knytter  sig 
saa  mange  dyrebare  minder  om  Frelseren.  Likesom 
vi  gjerne  baade  i  tanken  og  virkeligheten  dvæler  paa 
de  steder  hvor  vi  færdedes  med  vore  venner,  saaledes 
er  det  naturlig  nok  at  de  steder  er  dyrebare  for  den 
kristne  hvor  vor  bedste  ven  har  vandret  og  færdedes. 
Og  som  vi  gjerne  besøker  vore  kjæres  graver,  saa- 
ledes skulde  det.  ikke  være  mindre  naturlig  at  vi 
gjerne  vilde  dvæle  ved  Frelserens  hellige  grav. 

Men  lite  vilde  det  dog  gavne  os  om  vore  følelser 
kom  aldrig  saa  meget  i  bevægelse  ved  at  vandre  om- 
kring paa  disse  hellige  steder,  graate  ved  Jesu  grav, 
vaake  i  Betlehem  og  Getsemane,  eller  vandre  om  paa 
Nasarets  høider,  hvis  ikke  vore  stemninger  ledsagedes 
av  den  rette  erkj  endelse  av  Gud  og  hans  salig- 
gj ørende  naade,  og  hans  ord  fik  rum  i  hjertet. 

Takket  være  Gud,  som  har  ordnet  det  saaledes  at 
vi  ikke  behøver  at  reise  hverken  til  Jerusalem  eller 
Garizim  for  at  finde  og  tilbede  ham,  men  at  vi  kan 
komme  i  samfund  med  ham  hvor  vi  vandrer  paa 
jorden.  Og  han  hører  ikke  mindre  vore  bønner  paa 
farmen  og  i  verkstedet  og  hvorsomhelst  end  om  vi 
laa  henstrakt  paa  mosaikgulvet  foran  Golgata. 


